
SLIKE IZ BOSNE. 



Milostiv aga. 



M^Jvad pritisne ciča zima, kad se stane kidati kamen od 
kamena, a kora pucati na drveću — onda bijeda ca- 
ruje. Nije to, ljudi, onako — kadno vi posjedate oko 
stola, krcata svakojake hrane, a peć se žari. Neka ga 
onda, neka sjever vije i brije — vama je lijepo. Ali da 
vas zanese put Bosnom, gdjeno prije nekoliko godina ne 
bijaše utrtih putovi, usred zime, kad se nebo razvedri, 
pod nogama cjelac škripi — ili na mećavi, a zaklona 
nigdje ! 

Okusio sam i ja te gorke žuči više puta, no sim 
sobom na putu; aU se desila prije nekoliko godina — 
recite zgoda ili nezgoda, a ja se krenuh tri dana prije 
Božića na put sa porodicom svojom. Jedna kola — a nas 
osmero: petero djece, žena, ja i naš kočijaš Sulejman. 
Put, da te Bog sačuva takova puta! Sada ti se pričinja, 
da se uspinješ nebu pod oblake, a sada opet gubiš se u 
dubodolini, malo ravni na visočini, već neprestano uz 
brdo i niz brdo kojih stotinu kilometara puta — a sve 
šuma i planina. 

Vedro bijaše kano riblje oko — a studen. Ukoričila 
se zemlja kano kost, šume gole injem poklopljene — a 
piri — uh! Za malo se nadvuku oblačine i stane snijeg 
padati — ne u pramenove, već kć krpa. Dvanaest sati 
putuješ više pješe, nego li na kolima, a nigdje kuće ni 
kućišta do jedinog hana u planini, što ga zovu: »Deve- 

tina-han«, gdje ne nadjosmo mimo mrku kavu niti mr- 
vice hljeba. 

Ali čvrsta kost i vrela krv svemu odoli. 

Stiže nas noć. Do drugoga hana ne bijaše daleko: 
kojih sedam sati puta opustjelom i šumovitom okolinom, 
a selu nigdje ni pomena nema. Kasno u noć stigosmo 
do hana. Ne pita se tudijer, ima li mjesta, gdje sjesti i 
leći, već samo da uvučeš glavu pod krov kuće — vei 
onako, kako je — zlata je vrijedno. 

Han ! To vam je stara, prostrana, ali trošna koliba 
sama samcata kraj puta. Pred hanom stajahu prazna kola 
i nekoliko osamarenih konja, o vratu im kucahu zvonca. 
Tek unidjoh kroz vrata — eno ognjišta, oko njega posje- 
daše kiridžije. Na ognjištu živo plamti panj i nešto su- 
varaka. S lijeve imade soba handžijina, a s desne za 
putnike. 

Znao sam, da će mi handžija ostiipiti svoju sobu za 
dobru platu, ali sam i znao, kakva imade unutra gada i 
smrada; za to uvedem djecu u onu opću sobu. Soba 
bijaše prostrana. Do vrata imade u zidu peć za kavu, a 
naokolo su minderi pokriveni hasurama i velika ležišta 
providjena lakim jastucima. Na minderima spavahu neki 
stranci. U nuglu sjeo bolje odjeven muhamedovac, a kraj 
njega momče od kojih dvanaest godina^tarac taj bijaše 
bujne, dugačke progrušane brade, smrknuta lica, dugih 
trepavica; ni na koga ne osvrtaše oka — kano da mrzi 
na sav svijet, već zamišljen pali čibuk i kasto koju pro- 
govori malomu, koji se zgurio do nogu mu na dušeku. 
Mi zapremismo gotovo jednu cijelu stranu. Dušeke, po- 
krivače, jastuke i koješta, što imasmo, da nas štiti od 
studeni, natrpasmo u kut. Kafedžija donese crnu kavu i 
nešto mlijeka djeci, a meni nije bilo ni do čega, a najmanje 
do mrke kave. Pazio sam na starca muhamedovca, hoće li 

već jednom podignuti oči. Nakon duge stanke ipak me 
jednom pogleda izpod dugih trepavica, a ja ga rukom 
po njihovu pozdravim. Starac mi rukom odzdravi i opet 
obori oči. Pomišljah, taj će biti valjda od onih, koji 
mrze na Švabu. Unidje handžinica, poče sažaljivati djecu, 
kako se muče po toj studeni na dalekom putu. Upitam 
je, ima U štogod za djecu bud tople, bud hladne hrane. 
No ona se poče na sve moguće izgovarati, da nema ni- 
čega, do U one kaplje mlijeka, što je djeci podijelila. 

Opazih, da onog starca zovu »agom«; opet mu po- 
nudih riječ punim naslovom, a on u kratko odgovori i 
opet zašuti kano prije. 

— Ozebla ti djeca. Neka legnu, ugrijat će se. — 
To bijahu jedine riječi, koje bez pitanja progovori. 

Prodje dobar sat. Djeca pospaše kano poklana, a mi 
ih zatrpasmo i pokrismo pokrivačima. 

Bilo je valjda pola noći. Sve je spavalo, samo ja 
budan, ne mogoh ni okom trenuti. U peći se žario 
tralav panj, kraj peći drijemao i preo bijeU mačak, a 
blijedo svjetlo slabe luči tek na pola prosijevaše zadim- 
ljenu sobu. Množ šturaka iz pukotina peći prekidahu 
svojom pjesmom glasno hrkanje ljudi i prozeble djece, a 
niza stijene puzahu lukave stjenice u tolikom broju, kano 
da su stijene krvlju poštrapane. 

Neka paščetina zalaje pred hanom. Pred hanom nasta 
bruka : netko jeca, netko proklinje, a netko opet zove Boga 
u pomoć. 

Kandžija je već izašao na polje. I ja bacim kaput 
na ledja, pa izadjem, da vidim. Mjesečina je sjala kano 
bijeli dan. Mećava se utišila. Snijeg se caklio kano 
staklo, a sve ledeno i kruto. Pred hanom u ljetnoj šum- 
njači poduprtoj sohama laje golemo pseto, dlaka mu se 
objesila do tala, kano ovci vuna o Gjurgjevu. Ovdje 

ugledam jadno društvo : dva natovarena magarca, na jed- 
nom sanduk i kojekakove vreće, a na drugom s jedne 
strane kolijevka i dijete, a s druge strane koš, a u njemu 
dvoje djiece, sve troje muklo plakalo, kano da im već 
ponestaje glasa. Na nogama drhtalo još troje djece: 
jednomu moglo biti devet, drugomu jedanaest, a tre- 
ćemu osamnaest godina. Svi ogrnuti izderanim halje- 
cima, a kraj njih se zgurio starac; jednom se rukom 
upro o štap, a drugom se uhvatio ramena snažne i pristale 
žene, do koje stajaše mlad čovjek — ljudina, razgaljene 
grudi mu zahvatilo inje kano mahovina, a sa svakog brka 
visjela mu svijeća leda. Ta ljudina držaše jednom rukom 
konopac, za koji bi sputano veliko pseto, a drugom oba 
magarca. Dva oružnika stajahu tik do njih s nataknutim 
bodovima na puškama. Djeca dreče, uboga mati jeca, 
starac se Bogu moli, a oružnici psuju, ne možda kivni 
na ovu jadnu porodicu, već na ljutu zimu i prijeku 
zapovijed. 

Taj mah pomislih: uh, kakove nevolje na tom 
svijetu ima! Gdje li ste vi, koji večeras tucate šećer, 
kuhate poslastice i kolače pripravljate u oči badnjice 
raskoš u toploj sobi.^ Dodjite u tu pustoš, pak zavirite, 
Sta je ljudska bijeda ! Dovedite vašu djecu, da i ona 
vide, šta je golotinja i uboštvo ! Da, vi ste ondje u dobru 
nezadovoljni, a ovaj starac, — koliko je on proturao 
zla svoga vijeka, pa se evo — Bogu moli: još on misli, 
da nije najnesretniji na ovomu svijetu ! Mislite, da on ne 
zna, da je Božić na vratima? Jest, on znade, on pače 
znade, da se i za njega Krist rodio, ali toga ne će 
drugi da znadu. 

I aga ustane, pogleda na vrata, a kako vidi jad- 
nike, namah se povuče natrag i mahne nezadovoljno 
glavom. Jedan od oružnika unidje u sobu, uljudno na- 

zove »dobro veče«, ogleda se širom i reče : — Još ima 
tudijer mjesta. 

Uvedu ih unutra. Magarce i psa privežu pod šum- 
njačom. Na pod sjelo petero djece, starac i sin njegov, 
a snaša pritisne najmladje čedo na grudi, da ga ogrije i 
okrijepi hranom svoje krvi. Sin starčev okrenu se k peći, 
griskajući usnice zahode oči u zeru, a starac sustavi po- 
gled na agi. 

Aga otisne dva tri dima i opet pogleda starca, po- 
gleda djecu. 

— Stani de, sinko Hamide ! — reče aga djetetu, pa 
izvuče ćebe i dušek. 

— Ogrnite se, ubogi ljudi! — reče aga. 

— Živ bio, dobri aga! — progovori starac i stane 
prostirati djeci ćebe, a poda se metne dušek. 

— De, speci im kave, da se ogriju, — zapovjedi 
aga kafedžiji. 

— Duše mi, aga, malo da ne skapasmo od zime, 
— reče jedan oružnik. 

— Jer se bojaste, da vam ne meku ova bijedna 
djeca, — primjeri aga. 

— Ne, to nije tako, ago; zapovijed bijaše, zato 
ih gonjamo. 

— Kuda? 

— Izvan kotara. 

— Šta sakriviše? 

— Dig6 ih spahija, to samo znademo. 

— Kako ti ime? — upita aga sina. 

— Pav6. 

— Za što vas tjeraju? 

— Eto, dobri aga, kazat ću ri po istini: laž ne spa- 
šava, a istini ne vjeruju. A ti onda reci! — Bijasmo 
kmetovi u Abid-age. Oboli otac i troje djece, sve osta 

na niujini 1 zcniiiim rudama, bolesnike njegovati i ono 
još troje nejačadi paziti. Ne dade aga pluga ni sjemena, 
a mi izjedosmo sjeme i jarmove volove. Ne preosu 
nam, već da drugima radimo, a oni nama da nešto 
uzoru i posiju. A tako zadocnismo na rabotu. Znademo 
i mi, da je tako uvijek bilo, da se na rabotu mora, ali 
ne mož' stići — pak pomagaj! Aga nas tuži, da nije 
dobio trećine, da nijesmo namirili desetine niti dali ra- 
• bote. Za desetinu prodalo nam dvoje junadi, ostade nam 
još ono dvoje magaradi — i ono bi otišlo, ali ne htjede 
nitko kupiti; za rabotu odsjedio sam sa ocem četrdeset 
dana u zatvoru, a za trećinu digo nas aga u to doba 
ljute zime. — — 

— Za što vas ne pričeka do druge žetve? — 
upita aga smrknut, kano da mu dade Pav6 pljesku po 
obrazu. 

— E, ago, oni rekoše : »vi ste iz Like«. A eto, moj 
otac živi već pedeset godina u Bosni, i mi svi rodismo 
se u Bosni. Tako je. Jao nama! — 

— Koliko mu davaste trećine.^ 

— Ove godine dva tovara pšenice i dva kukuruza, 
nešto graha i tikava; a eto, vrijedni aga! Evo moje djece 
i moga oca, života mi moga! Ako nijesmo davali tre- 
ćine svake godine do ove puste — stotinu forinti, a na- 
mirismo desetinu i rabotu. Na njegovoj njivi živimo se- 
damnaest godina, a nije nam dao nikada ničega — što 
bi vrijedilo jednu paru. 

— Zar vaš aga.^ 

— Naš aga. 

— Nije aga, već je hulja, — poče okosito; — nije 
svaki aga, koji kmetove ima, već je aga onaj, tko je 
svojim kmetovima i otac i majka, a oni njemu kano va- 
ljana djeca! Ono nije ni čovjek, koji vas ovako gonja 

po toj cičoj zimi. Ako ste kmetovi, vi ste i ljudi — a 
šestero djece ovdje! 

— Živ bio, dobri aga ! — prozbori starac pun utjehe. 

— Gospodo ! — progovori aga oružnicima, — mi- 
slite li ih dalje tjerati, dok ne skapaju od studeni i bijede ? 

— Imademo nalog, da ih tjeramo što dalje, a dokle, 
— toga mi sami ne znamo; mi ih primismo — i dru- 
gima ćemo ih izručiti. 

— Dalje ih gonjati ne ćete! — poče aga ponešto 
oštro ispod smrknutih očiju, — vi mene znadete, a ja ne 
dam, da sirotinja gine! . . . Suljo! — uzove aga slugu, 
a sluga već stojaše do vrata; ta svi se u hanu prenuše, 
svaki podigne glavu i motri čudnovat ovaj prizor. 

— Suljo, onu arabu pripravi, dok se ova fukara 
odmori i ogrije, onda ćeš ih odvesti na moja gumna. 
Tamo imade kuća i drva. Pripremi im hrane — u oči 
je Božića, a ovo su kršćani! 

Na to se okrene aga prama Pavu: . 

— Vi ćete biti moji kmetovi, dat ću vam plug i 
volove i sjeme. Prve godine platite samo desetinu i vra- 
tite mi sjeme, a druge godine dat ćete mi trećinu. A 
ti, gospodine kaprale, — reći će žandaru, — kad se 
vratiš, reci onomu gospodinu, koji vas je odredio, da 
sam ja — eto ovako načinio, i reci Munib-agi, da mi 
do nedjelje dani pripravi onih deset tisuća groša, što mi 
duguje — ili ću mu skinuti jemenije s nogu! 

U zoru natovariše na kola djecu, ženu i starca, a 
Pavo ode pješe za njima, vodeći garova i one živinice. 

yGoogk 

I. 

.adžiOstoja još mališem — kano Ostoja, tako govo- 
^rahu ljudi, vidjevši kakova nestaška. Ostoja bijaše iz 
Timara u bosanskoj Krajini. Nije mu bilo ni desetak 
godina, kad je doš6 u Banjaluku. Prometao se svako- 
jako, promijenio je mnogo trgovaca, no nigdje se ne 
smiri. Zaman ga ljudi svjetovahu: — A ma Ostoja, 
lijepe ti mladosti i junačkih mišica, ostani kod jednoga 
gospodara, postat ćeš čovjekom! 

Pa ko ne bi svjetovao onakovo momče! Vita stasa, 
a napredna uzrasta, domišljat i duhovit; one vatrene crne 
oči ispod visoka cmomanjasta čela, ozbiljnih lici, a onaj 
često neobičan podsmijeh, ako je uhvatio gdje budi zgodu, 
da se komu naruga. A mogao je, da bude bolje sreće i 
da je slušao svjet pametnijih ljudi, svojom glavom ko- 
ristiti i sebi i drugima. ^ 

Ostoja se najkasnije besposlen po banjalučkoj čarSiji 
vucao, da mu ko baci koju paru, da mrvu hljeba kupi. 
Našao se redovito kod klupa pečenjarskih, gdje umače 
hljeb u sok, što se iscijedio iz janjeta. 

Kad je poodrastao, stade i sam žaliti, što je prvo 
mladovanje potratio u besposlici. 

Nije to bilo lani, već davno. A kako sada, tako i 
nekad bijaše dernek (vašar) o Duhovima u Banjaluci. 



V 

Sunce je pripeklo. 

Već nekolike dane donose kiridžije na konjima tr- 
govačke tovare, u velikim kovčezima i sepetima različitih 
stvari iz Travnika, Lijevna, Foče, i Sarajeva i tija iz Her- 
cegovine. Dopremiše stambulskih i domaćih rukotvo- 
rina: šarenih čilima, od vune, kadife i svile, sudja od 
bakra, mjedi, zlata i srebra, svakojaka nakita, noževa, 
pušaka, cigarluka, čibuka, raznobojnih tkanina i čohe, 
ma svega, što ti srce poželi. Domači i strani trgovci 
zapremiŠe čaršiju. Izmedju pritočice Cirkvine i rijeke Vr- 
basa zapremilo sav prostor, da se jedva mičeš, a seljačke 
samarice potiskuju te lijevo i desno i naprijed, dok ne 
stigneš do sat-kule i Ferhadije-džamije. Onuda izložiše 
redom svoje stvari kovači, mjedari, srebrnari, zlatari, 
kožari, sedlari, remenari, krznari, čohari, cipelari, papu- 
čari, ćilimari i krojači. A kad stigneš na tržište »go- 
vedarnica« zvano, tamo ugledaš posve druge slike. — 
Na »govedarnici« slegoše se i sabiše mnogobrojni seljaci 
sa svojim proizvodima. Počevši od grada niz opkop pore- 
djaše po zemlji loše učinjene kože — dlakave za opanke, 
cijele rpe suhe ovčetine i kozletine, poljske proizvode: 
grah, razno krupno i sitno žito, brašno; suho voće, 
maslo, sir, vunu; zatim platno, čarape i navlake od vune, 
noževe, nožiće s dršcima od kosti, načičkane kositrom i 
bakrom, svrdlove, zvonca za ovnove i konje, proste pr- 
stenove i koješta. Poviš opet namjestiše aščije (kuvari) 
i kavedžije svoje peći : peku kavu, prodavaju sokove po- 
miješane s vodom, od limunova, malina i ružica; kuvari 
opet kuvaju čorbu od ovnovine, peku po žaru ćevab, 
burek-pite, baklavu i halvu. Pekari nanizaše na daskama 
hljeb, simit, pogače i kovrtanji. Mesari sijeku vruću ja- 
njetinu i jaretinu. S jedne strane Cirkvine stoje krda 
bijelih ovaca i šarenih koza, a s druge strane krupna 

stoka i konji. Niz Cirkvinu provodaju sluge konje, ate 
i kobile, a bezi, age, trgovci domaći i strani gode se 
sve u Šestnaest. Telali hoće još da nadviču svu viku, 
noseći na ramenima i rukama kojekaku starež. 

Sa munard stadoše mujezini učiti podne. 

Na brijesku iznad Cirkvine sjedi Ostoja, pa gviri 
u šarenu smjesu, koja se miče i vere kano mravlje na 
mravinjaku. Lice i čelo poklopila mu je silna briga, a 
iz očiju mu proviruje bijeda i glad. Svega se može na- 
gledati, a ma u džepu nema ni probijene pare. Svako 
je dijete skucalo koji groš, da iraade čim dočekati 
dernek, samo Ostoja mora da žvače krvave zalogaje. 

O akšamu tek se Ostoja digne i podje naokolo 
preko mosta na Cirkvini, e da koga od znanaca sretne 
i koju paru izmami. 

Kad na jednom opazi ukraj mosta crvenu maramu i 
u njoj nešto zamotano. Digne je i napipa novce. Zatakne 
hitro u njedra, pa žurnim korakom krene natrag, udari 
banjalučkim poljem do Vrbasa, gdje ne bijaše ni žive duše. 

Upravo se mjesec pomaljaše iznad Starčevice, obasjav 
svu okolinu. 

Ostoja zadje pod brijeg Vrbasa, ogleda se i lijevo i 
desno, da ga ko ne gleda, izvadi iz njedara rubac i 
odvije. Ali nuto čuda i nenadane sreće! Iz kese saspe 
žute dukate — stotinu na broj — i pismo. 

— Tako valja, bijedni Ostoja, sada si i ti mali aga! 
— reče sam sebi. Izdube pod kamenom rupu, dva du- 
kata metne u džep, a ostale i pismo opet zavije i stavj 
u rupu, kamenom začepi, pijeskom naspe, kano da nije 
ništa ni bilo. Ni malo se nije smeo, a prvi put je sada 
krenuo krivim putem. 

Ode Ostoja u čaršiju. Put ga je vodio do najbolje 
aščinice, da večera, ruča i večera zajedno. 

Ostoja sjedne i stane večerati, a pred aščinicom 
telal vikne: 

— Čujte, počujte! Momak Ostoja kod Ihriš-age iz- 
gubio je danas crvenu maramu, a u njoj sto dukata i 
knjigu; ko nadje, neka donese u belediju! 

Ostoja požuri. Plati večeru i podje pokrajnim uli- 
cama. Navrati se u neku mehanu, popije nešto rakije, 
kupi duhana, pa krene do Vrbasa, gdje je zakopd novce. 

Ostoja sjedne po dnu brijega pokraj svoje zlatne 
rupice i stane griješno misliti i smišljati, kako će preva- 
riti Ibriš-aginog Ostoju, koji mu bijaše vrsnik i po 
mlijeku rod. 

— Ej, braco Ostoja! Pravo si se meni pohvalio, 
da devet godina služiš Ibriš-agu i da će ti do koji dan 
isplatiti zaradu sto dukata, da ti dade preporučno pismo 
na svoga jaranika nekog Rista terziju i trgovca, u koga 
imade jedinica Ljeposava, kod Sarajeva. Ha ! . . . . stotina 
dukata — pa još Ljeposava, pa neka, pristala djevojka . . . 

Potisnu fes u potiljak, makne kamen, pa izvuče 
novce i pismo. Noćnik duhaše, a mjesec odskočiv na 
pučinu, izvirivaše u gomili oblačaka, koje vjetar potiski- 
vaše, hoće i on da tajom vidi, šta je Ostoja izvuko iz 
rupe i za pas zatako i sakrio. 

Ostoja klisi. Zlo ga smelo, a put je namjerio preko 
Jajca na Sarajevo, gdje nikada jošter njegovih stopa ne 
bijaše. 

II. 

Ostoja provali bez ikakovih neprilika put do Sara- 
jeva. U veče stiže u Sarajevo i pade na konak u neki 
han u predgradju, gdje običajno noćuju ljudi soja fu- 
karskoga. U razgovoru poče ispitivati, gdje je Ristova 
magaza i terzi-kula. A ljudi mu kazivahu, da ukraj puta, 

kako se ide u Blažuj, imade starolik han, a pokraj njega 
malena magaza od novih dasaka sazdana, a to je radnja 
Ristova. Risto se promeće samo u magazi, ono nešto 
espapa hrani njega i svu kuću, a terziluk napustio je već 
davno. 

A kad bude u jutru, Ostoja urani, pa ode da se 
prošeće Sarajevom. Čudom se stane čuditi, kakih dućana 
imade, kake ljepote! A kad dodje na Baš-čarSiju, pri- 
čini mu se da je dernek — toliko tamo svijeta! Već i 
sunce odskočilo s koplja. Mislio on, da je vrijeme već i 
Rista naći, kupi sira i hljeba i tako lomeći somun i za- 
lažući sira, sve pitaše neznane ljude, kuda se ide k Ristu, 
koji no je bio terzija, a sada se promeće trgovinom? 
Neki zažme ramenima, kano da fae mari ili da ne zna, 
a neki će ga uljudno uputiti: — ovuda ravno, onda 
lijevo najširom ulicom, opet lijevo preko mosta — i onda 
ravno — i sve dalje, gdje više kući nema, a ondje na 
osami ukraj puta imade han na dva boja i pokraj hana 
nova magaza Ristova. 

Već se Ostoja prikuči hanu, zagleda se i opet upiu 
neku ženu, gdje je Ristova magaza. 

— Eno ondje, ona nova magaza, gdje kraj vrata 
avlinskih stoji djevojka! 

Pred kućom stajaše Ljeposava. 

— Pomoz' Bog, djevojko! Gdje je ovdje Ristova 
magaza.^ 

— Bog pomogo ! Ovdje, dragi — taman ova magaza ! 
Ljeposava hitro zamakne i prevuče zasovnicu na; 

vratima. 

Ostoja uzdahne : — Pa mi kaže : ovdje, dragi . . 
Eh, daj Bože, da ti bio dragi, a ti meni na svomu odžaku 
vjerna ljuba! 

Risto je sjedio u magazi, dimeći iz čibuka. Gledni 
de ga, pak ćeš rijeti : taj je mnogo pogazio mraza i po- 
kosio trnja za svoga vijeka. Sredovječan, prsat muž, de- 
belih brkova, brade obrijane, a kose ostrižene na pola, 
koja mu se već progrušala, nemilih šarenih očiju, a ma 
inače blag, miran, prijazan i ugodan. 

Ostoja stupi u magazu i nazove Ristu Boga: 

— Pomoz' Bog, gazda Risto! — 

— Bog pomogo, neznani junače! — 

— Neznani kano i znani; produži Ostoja, evo ti 
knjige od Ibriš-age iz Banjaluke! — to reče i pruži mu 
pismo. — A ja sam glavom Ostoja, Ibriš-agin momak. 
Služio sam devet godina kod njega vjerno i pošteno, pa 
mi najposlije isplati i pošteno ajluk, pa mi reče, da po- 
djem k tebi, jer si mu jarabik i znanac. 

— Dobro nam došao, dobri Ostoja! — reče veselo 
Risto i ponudi mu da sjedne. 

— Bolje v^ našao ! IbriŠ-aga šalje ti svoj selam. 

— Ej, moj Ostoja! Znademo se mi već mnogo go- 
dina. Uvijek mi kazivaše, da će mi biti zahvalan, a ima 
i za što, a znat ćeš i to poslije. Prije dvije godine ka- 
zivao mi je, da imade već mnogo godina valjanog momka 
po imenu Ostoju pa ko bi reko, da si ti taj ! 

Risto govoraše i proučavaše pismo. 

— Baš mu lijepa hvala! Turčin je, a ma pošten 
Turčin i vjeran prijatelj. Bog ga pomogo i poživio na 
mnogaja ! 

U to unidju Ristova žena Štaka i jedinica Ljepo- 
5ava. Štaka bijaše jadna, boleština je pritiskivaše, žutica 
joj lica potkožila i zalila oči, a ono malo milja i veselja, 
što odavaše, bijaše tek prisiljena prijaznost. Ljeposava stade 
do nje kano angjeo kraj samrtnika : u napunu, rumena 
i bijela — kano pupoljak u ruže, koga stane blagi dašak 

L^nSić : Slike iz Bosne. ^ ^ j 

proljeća razvijati. Debele dvije mrke pletenice pustila je 
niza ledja po vitome struku, a čelo glave prikrila fesi- 
ćem, na rukama joj belenzuke od srme, a oko pasa lijepo 
i gizdavo izradjene pafte, a pod grlcem joj se sjaje struka 
žutih dukata, na usnama milje, a u očima omilje. 

— Eto nam gosta! progovori Risto. Došć nam 
Ibriš-agin Ostoja iz Banjaluke. Donio je i pismo od ja- 
ranika, pa mi piše, da primim vrijednog Ostoju u kuću, 
a da možemo posao povećati, poklanja mi onih tri hi- 
ljade groši, što mu dugujem. 

Štaka veselo pozdravi Ostoju, a Ljeposavi sjevnu na 
očima i usnama smiješak zadovoljstva i nenadane sreće. 

— Da vam pripovijedam skoru moju nesreću. 

— A šta? — upita plaho Štaka. 

— Na dernek, idući čaršijom, izgubio sam u ma- 
rami zamotano stotinu dukati i ovo pismo, što ti sada 
predah 

— Ljuta rano, a nadje li ih? Mislim, da nad je, kad 
je knjiga ovdje — prekine Štaka. 

— Našao sam. A ma mišljah, nikada više! — 

— A gdje i kako? — upita Risto. 

— Mislio sam, da izgubih cijeli svijet. Pa kako ne 
bih? To mi bijaše moj ajluk, moja devet-godišnja plata. 
Dan prije isplatio mi je aga sto dukata i reče: Ajde 
Ostoja, obidji Sarajlije, koje dopremiše espap, i nadji 
vrijedna suputnika, s kojim ćeš putovati do Rista. Ja odoh 
pa. izgubih sve. Zaman telali telališe od uranka do mraka, 
zaman sam i sam tražio. Ali kad ja sjutradan preko 
mosta na Cirkvini, — a ono taman pod brijegom leži 
moja marama. Kako pade u zaklon, niti je tko vidje 
niti dimu. 

— Oh Bože ! zaupi Štaka. — Mogao si kukati do 
smrti, da ne bude božje pomoći. — 

— Ja ostah još dva dana kod age u poslu, ko na der- 
nek pune ruke posla;, a treći dan nadjoh druga, s kojim 
putovah i sretno stigoh i nadjoh vas sve žive i zdrave 
neznane do jako — ali mi mile, kano da me rodiste. 

— Ajde, Stako i ti Ljeposavo! Odvedite Ostoju u 
kuću, da se odmori i nešto založi. 

Štaka i Ljeposava odvedu ga u kuću, posjednu ga 
na meke dušeke, stave preda nj sofru i ponude ga slat- 
kijem i kavom, dok zgotove nešto tople hrane. 



Za dva dana poslije Ostoje vraćahu se Sarajlije sa 
preostalim espapom kući. Neki Ali-aga Brehulja navrati 
se k Ristu kano njegov dobar poznanik. 

Prije, nego aga nazva Ristu Boga, a on će, pru- 
žajući mu desnicu : 

— Dobro nam došao! Kako Ali-aga? Kako si pa- 
zario? Kako živu ljudi u onoj Krajini? — 

— Bolje te našao! Sve jest mirno i zdravo. Tvoj 
jaranik Ibriš-aga šalje ti selam. Taman si stekć u Tur- 
čina dobra prijatelja, a bilo je i rasta — — 

— E, nemoj spominjati, ta sevap je u pogibli pri- 
skočiti čovjeku u pomoć, pa ma i glave stajalo. 

— Neka, neka, lijepo jest tako, moj Risto! A čuj, 
Sta ti poručuje aga! Kaže, da ne će biti od onog posla 
ništa, šta ste ugovarali .negdje prije dvije godine. 

— A šta? Kazuj! — 

— Onaj momak Ostoja, što je kod njega već punih 
devet godini i kako ugovoriste, da bi k tebi došao, po- 
magd ti vješt i valjan u poslu, ne će, moj Risto, doći. 
Jadnik nesretan je — vrlo nesretan. Ibriš-aga isplatio 
TDfi stotinu dukata ajluka i opremao ga do tebe; jer 
«iade, da u tebe inpade -jedinica , a on negdje 

izgubi novce. Zaman telalio tri dana po čaršiji^ zaman i 
on sam tražio i pitao, ali nigdje novacd. 

Kad Risto sasluša agu, a on će njemu pun veselja : 

— Sve je to meni poznato. A ma tebi pripovijedaše 
Ibriš-aga prije, nego je Ostoja našao dukate. 

— Kako prije? Joj ti kaže, da tvoja Ljeposava ne 
čeka na Ostoju, već ako se prigodi koja sreća, a ti dje- 
vojku opremi. 

— Ta evo nam Ostoje već ovdje ! — 

— Zar doista.^ — upita Ali- aga. 

— Ta eno ga, gdje dolazi! — 

Ostoja unidje u magazu, ni ne znajući, o čemu aga 
pripovijeda. 

— Na moju dušu! progovori aga. — 

— Sretno, Ostoja! Pak ti nadje dukate? — 

— Nadjoh i namah krenuh na put, a vas, Sarajlije, 
pretekoh. — 

Domišljat Ostoja namah se snašao, premda mu 
neka sumnja sjeknula dušom. 

— Taman si sretan, da nitko ne naidje na njih u 
onolikom kalabaluku, — doda aga. 

— Dobri aga! Ne zaboravlja Bog onih, koji na 
pošten način zaradjuju svoj hljebac, pohvali se Ostoja. 

Risto počasti Ali-agu kavom i lijepo se rastadoše. 

III. 

^ Dan po dan približiše se opet Duhovi. Već nekoliko 
dana čitave karavane konja nose trgovački espap u Ba- 
njaluku na vašar. Svjema je proći pokraj Ristove magaze. 
Risto opaziv Ali-agu Brehulju na cesti, progovori mu : 

— Dobri aga ! Moj šelam ponesi IBriš-agi i reci mu, 
da- mu hiljada puta hvala, što mi posla Ostoju, jer mv 
djoh vrijedna zeta. ^ 

— Hoću, hoću. To vidi i znade cijelo Sarajevo — 
odgovori aga i rukujući rastane se sa Ristom. 

Ali-agi bijaše milo, da može ponijeti ugodne glase 
Ibriš-agi. 

Kako prispije Ali-aga u Banjaluku i smjesti svoju tr- 
govinu u magazi poznatoga trgovca, gdje će već dan 
dva prije derneka izložiti espap, da pazari u ime božje, 
krene odmah do Ibriš age. 

IbriŠ-agu zateče u poslu. Puna magaza mušterija; na 
jednoj strani mjeri aga na aršin latak, a na drugoj momak 
bijeli bez. 

Kako stupi Ali-aga u nutra, zape mu oko o momka, 
jer bijaše nalik Ostoji kano jaje jajetu — samo mu se 
tinjaše ovaj ponešto niži. 

Ali-aga se prijateljski pozdravi sa IbriŠ-agom i pri- 
čeka, dok je aga poslužio neke svoje mušterije, a sve 
mu se čin jaše, da gleda Ostoju Ristova; no kako se 
tinjaše nevješt i ne htjede da progovori, mislio je opet 
aga: nalik je Ostoji, ali Ristov Ostoja nije. 

— Kako u Sarajevu? — upita Ibriš-aga. 

— Dobro je. Tvoj jaranik Risto lijepo te pozdravlja 
i stotinu puta ti hvali, šta je steko vrijedna zeta u Ostoji. 

Ibriš-aga razvali oči, pogleda Sarajliju, pa pogleda 
Ostoju. 

— Taj se ruga, reče Ostoja tihano. 

— A znadeš li ti, aga, Ristova zeta? — upita 
Ibriš agia. 

— Ta znadem Ostoju. Malo imade dana, da ga 
ne bih gdje to sreo. 

— A šta ti to govoriš ? — upita aga opet začudjeno. 

— Pa tako je, turske mi vjere! — 

— Ma nemoj, Ali-aga! Ta ovo je moj Ostoja, koji 
po izgubi svoj ajluk od stotinu dukata. 

— Nalik mu je, — dina mi i imana! Da nalik - 
poče aga promatrajući momka. 

Ostoji se nabra koža na čelu. 

— Kleo bih se, aga, da je sve onako, kako ja mislim. 

— Kako? — upita Ibriš-aga. 

— De mi kaži, Ali-aga, odakle je onaj Ristov zet 
i kako mu je ime? — upita Ostoja agu. 

— On je, čini mi se iz Krajine, ime mu je Ostoja 
i služio je — evo — u age devet godina. 

— Čujder, aga! poče Ostoja svomu agi govoriti 
To će biti ona protuha, onaj Ostoja iz Timara. Rodjad 
smo po mlijeku, a nalik mi je. Nikomu ne kazivah, kamo 
ću poći, van njemu. On je valjada naš6 dukate i pismo: 
on je načinio varku. A imade već godina dana, što ga 
nitko živ ne vidje u ovim krajevima. 

— Moglo bi biti, — odgovori Ibriš-aga. 

— A ja ću sjutra rano na put, pa kud puklo da 
puklo! Nije šale mojih stotina dukata — moj devet-gO' 
dišnji ajluk! 

— Nemoj nagliti, Ostoja ! Dok dernek prodje, a ti 
se spremaj, kad si već odlučio. Ako je tako, kako Ali-aga 
kazuje, budi uvjeren, da ćeš naći i Ostoju i dukate. 

— Tako je, Ibriš-aga! — reče Ali-aga i izadje na 
polje, a činjaše mu se, kano da imade sa vilenjacima 
posla. Pa kako ne bi? Kod age je ostavio Ostoju, a u 
Sarajevu kod Rista ga nadje ; opet ga kpd Rista ostavio, 
a kod age ga zateče. Dva su, a čini mu se sve, da je 
jedan; i opet misli: je su ii to ćoravi poslovi — da li 
me opčiniše? 

IV. 

Ostoja u kući Ristovoj hitro predobi sva srca. Maff- 
)jiv kano pčela, radin kano mrav, a pametan i mudti 

kano vidra svakim danom stjecao je više novaca, a mimo 
to pratila ga svagdje »trgovačka sreća.« Ono dukati 
uloži u trgovinu, pribavi espapa, kakva nije zateko u ma- 
gazi, a Risto mogaše sada poći i na više nedjelji u Po- 
savlje, gdje se u ono doba u velike suha šljiva prome- 
tala i mogao kano grošičar mnogo zaraditi. 

Istom prodjoše tri mjeseca, a Ostoja se vjenča sa 
Ljeposavom. 

Sarajlije ga vrlo štovahu; svjema bijaše poznato, da 
je Ostoja valjan i pošten, jer je u jednoga gospodara 
služio devet godina dand. 

Ostoja bijaše često puta vrlo zamišljen i volio je sa- 
moći, da razmišlja, kako bi se uklonio osveti. Uvijek mu 
bijaše na pameti : šta bi se moglo dogoditi, da djelo dodje 
na vidjelo i da Ostoja za njega sazna. A nije jadan znao, 
da je Risto poslao pozdrav Ibriš-agi. 

Veliki dernek u Banjaluci minu. Sarajlije stadoše 
se vraćati kući, a medju njima i Ali-aga Brehulja, noseći 
u duši svojoj tajnovitu, nerazrješivu zagonetku. 

Kad stiže do Ristove magaze, navrati se u nju. 

Ostoja je sjedio u magazi sam samcat, vrlo zami- 
šljen; već nekolike dane mučila ga neka slut i bojazan. 

— Dobar dan, gazda Ostoja! — 

— Bog dao ! Dobro došao ! — 

— Bolje te našao! A ma u z6 čas i naopako po 
tebe, ako je istina, šta mi kazivaše Ostoja .... 

— Šta.'^ Kazuj! — reče Ostoja nešto odvažno, a 
ma ipak problijedi. 

— Risto mi kaza, kada polazih u Banjaluku, da se 
navratim k Ibriš-agi, da mu odnesem pozdrav i po sto- 
tinu puta hvalu, šta je u tebi stek6 vrijedna zeta. A 
IbriS-aga stane se snebivati. Kaže mi, da to nije istina i 
pokaza mi svoga momka Ostoju, koji no je izgubio du- 

kate. Vjere mi! Nalik ^e tebi — kano da vas je jedna 
mati rodila. — 

— Ali-aga, ti se šališ .... 

— Ne šalim se, dina mi! Već ti kazujem, što sam 
čuo. A Ibriš-agin momak planu i htjede nam ah da se 
sprema na put. Za koji dan svanut će ovdje. 

— Ne vjeruj, aga, to je varka! Onaj momak jest 
moj rodjeni brat, a ma ne može se zvati Ostoja, jer sam 
ja Ostoja, već si predjenu ime. Znajder, aga, mi se ni- 
kada ne pazismo, a Ibriš-aga govori zato sada protiv 
mene, jer sam ga ostavio, — a on je mislio, da moram 
ostati kod njega do sudnjega dana .... ali jok ! 

— Ne znam, reče aga, pa izadje ljut i promumlja 
na putu: Ja niti ću kada više k tebi ni Ibriš-agi, vi ste 
djavoli Vlasi, a aga jest Turčin, ali se i on beli podja- 
volio! — 



Ostoja se nalazi na raskršću. Dobro se zakućio, 
valjanu ženu steko, a isto tako punca i punicu; ali šta 
će sada, ako onaj dodje! Smišlja dan i noć, a dan po 
dan prolazi. Napokon odluči: — Dobro, imade pravo? 
da traži svojih stotinu dukata. Dat ću mu ih, a ma ako 
li htjedne lijepo, a ne silom. A nebesa mi mojih, ako li 
će do kadije — onda će suditi ove dvije! 

To reče, pa pod dasku stavi dvije male oštro na- 
bijene kubure. 

Prodje nedjelja dana, a Ostoje nikada iz Banjaluke. 

Osmi dan sjedio je Ostoja opet sam u magazi. Ali 
kada na jednom ugleda na vratima Ostoju i zaptiju nekog 
Turkušu. 

— Šta ti ovdje? — upita smrknuto Ristov Ostoja. 

— Koga tražih, onoga i nadjoh. 

— Zar mene tražiš? 

— Već te nadjoh i nadjoh stotinu dukata. 

— Šta ti dugujem, pripravan sam da ti platim, a 
ma mirno i bez zaptije i kadije. Ako li ćeš tako, a ti 
unidji, jer te primam ne kano gosta, već kao brata 
svoga 1 — 

— Zar mene k6 brata .... ti ? Ta koga je vučica 
dojila, ne bi toga učinio, šta si učinio ti ! . . . . 

— Ja sam gospodar, a ti si još momak kod age. 

— Moji dukati učiniše te gazdom. 

— Vratit ću ti, a ma s mirom, Ostoja! 

— Ostoja, ti si gospodar, ali ti je poći s nama pred 
kadiju, opomene ga zaptija. 

— Onda, kad bude mene volja, a ni ti, ni Ostoja 
da mi ne prekoračiste ovog praga! — zaprijeti. 

— Jok, već sada! opet će zaptija. 

— A znadeš li ti, ko sam i otklen sam? Da mi je 
majka Krajina, a dojilja Kozara! Nijesam se prije bojao 
takih balija, pa vala ni sada — vrane te ptice kljuvale ! — 
lane Ostaja i smrče se. 

Zaptija htjede da navali, a Ostoja podiže dasku, maši 
se male: 

— Zar tako ? grmne i uhvati zapti ju po pasu. Pandur 
podje korak dva natrag i svali se na uznak pred maga- 
zom. Ibriš-agin Ostoja trže iza pasa nož, ali kasno; jer 
ga Ristov Ostoja shvati iz druge po srijedi prsiju i nož 
mu zatakne u pleće. 

Ostoja Ristov pokupi puške, potrči u kuću, ogrli i 
izljubi Ljeposavu. 

— Ljeposavo, moje milo spominjanje! Do večeri 
šuti, a onda kazuj svakomu, da se odmetnuh u hajduke. 

To reče i nestade ga. 

u magazi povalio se mrtav Ostoja, a pred vratima 
zaptija. A nitko ne znadijaše^ šta se dogodilo i ko je 
ubilac, doklen se ne dosjeti jadu u čaršiji Ali-aga i kadija. 

Poslije podne stadoše zaptije trčati na sve strane u 
potjeru za ubilcem Ostojom, koji no već zamaknu za vi- 
soki Trebević. Kad upitaše Ljeposavu za Ostoju, ona 
im reče, da ne zna, rasta se pobiše, već jedino reče 
Ostoja, da se odmeće u hajduke, i nestade ga. 

Risto morade platiti krvninu: hiljadu groša za zap- 
tiju, jer bijaše Turčin; i hiljadu i jedan groš za Ostoju. 

VI. 

Odmetnuv se Ostoja u hajduke, nadje se jedanak u 
Podrinju, gdje no je u ono doba prestalo na neko vrijeme 
hajdukovanje hrišćana. Kano što u bosanskoj Krajini 
prizivahu Turke pod krivu krušku »dinjaču«, da se bore 
za din protiv kršćanluka, a poslije dugo protiv carskih 
ljudi, tako u Podrinju pozivahu junake, da se kupe pod 
barjak, nudjahu im duge puške krdžalijke, da se dadu 
preko Drine u čete krdžalijske. 

U ono doba vojevahu Srbi sa turskim dahijama. 
Protiv Srba vodio je golemu vojsku čuveni starješina 
Gušanac-Alija, u kojoj ne bijahu samo Turci, već i hriš- 
ćani, a udarahu smjelo i odvažno tija na Biograd. 

Način krdžalijskog vojevanja bijaše sramotan, jer su 
čitava sela i gradove ucjenjivali. Goleme ucjene morahu 
plaćati, da izbjegnu požaru i razoru. Krdžalije vojevahu 
na konjima i pješke ; jedan odjel ostaviše uvijek u zasjedi 
a drugi odjel udario bi na grad ili selo, gdje su pohva- 
tali glavne ljude prvake, ne puštajući ih dotle na slobodu, 
dok njihovu stanovitu ucjenu ne uplatiše. Ako ne mo- 
gahu pohvatati prvaki, onda stanovnicima prijetiše, da 
će im domove razoriti i spaliti. Krdžalije vodili su sa 

sobom robinje, kršćanke i hrišćanke, koje se u brzo ras- 
pojasaše, podavši se razbludna životu. Robinje ostaše sa 
hajducima u zasjedi i tamo dočekivahu poslije boja svoje 
gospodare, i zabavljahu ih igrajući i pjevajući; a kad bi 
hajduci pješke vojevali, onda im one konje čuvahu. 

Krdžalije bijahu odjeveni haljinama od svile i ka- 
dife, a opšivene zlatnim i srebrnim gajtanima, na prsima 
nošahu velike toke od srebra, za pašom nošahu gizdavo 
oružje, a na glavi kape kićenke sa čelenkama. Svaki 
nošaše dugačku pušku krdžalijku. Prvi krdžalije ili turski 
hajduci pojaviše se pod konac osamnaestoga stoljeća u 
Urunmeliji i godine 1796. pobiše sa Pasmandžijom carsku 
vojsku, a poslije vojevahu u manjim četicama, najmivši 
se kod paša turskih i vojevahu protiv drugoga paše i 
starješine dotlen, dok ih ovaj dobro plaćao ; ako ne biše 
zadovoljni, odoše namah na protivnu stranu. 

U krdžalije dadoše se ne samo muhamedovci, već 
i hrišćani, koji izmakoše sudu, ponajviše odmetnici iz 
Bosne. No jedni i drugi napustiše zakon. 

Pod barjak Alije Gušanca, koji no dignu silnu četu 
krdžalija protiv Srba, pošav na Biograd, došulja se i 
Ostoja. 

Ostoja, hajdukujući već jedanaest godind, bijaše uvijek 
bojne sreće, a dvanaestu probavi medju krdžalijama, kojima 
stane poslije moskovskih i srpskih bojeva zvijezda tam- 
njeti; sila ih poginu, a godine 18 13. raspadoše se u ra- 
sulo. Ostoja pobježe otrcan, bos, gladan i jadan u Cari- 
grad i tamo uzdržavan milošću hrišćanskih prvaka stade 
razmišljati svoju burnu prošlost. Pred oči mu dolažahu 
silne žrtve, krv njegove krvi, koju on proljevaše u društvu 
sa Turcima. Poče ga savjest izjedati, pa odluči, da će 
poći na Jerusalim i tamo pokoru činiti. 

VII. 



Turski trgovci i spahije u zapadnim stranama Bosne 
stadoše najednom strepiti, jer se pronio glas, da se 
bivši krdžalija Hadži-Ostoja združio sa čuvenim hajdu 
kom pržibabom Gojkom, koji no je ne samo Turke, već 
i kršćane zvjerski mučio ; zato Turci udariše veliku ucjenu 
na njegovu glavu. 

Hadži-Ostoja na povratku svomu iz Syete zemlje 
nije mogao mirovati u tudjini. Živom bi se željom po- 
vratio u Bosnu, jer ne mogaše nikada zaboraviti svoje 
mile ljube Ljeposave, koja osta sama u crno zavijena, a 
pod srcem joj zelena jabuka, prvi zalog ljubavi. Ali da 
.se Ostoja vrati, sudilo bi mu u Sarajevu u krupno, s toga 
odluči poći medju bosanske kršćanske hajduke, da na- 
pada i bije turske trgovce i spahije, kano što je kao 
krdžalija proljevao u Srbiji krv svoje braće. 



Kad prodješ rogatačko poljice, pak putujući uz ri- 
ječicu Drinjaču, uhvatiš se skoro planine Crnog Vrha, 
zarasle šumom jelovinom i omorikom, a preverugane 
kršom. Ovdje za jelicima u golemom stjenjaku bijahu 
otpočila Hadži-Ostoje i Gpjka. A na dugačkom polju na 
vrhovima vrebahu svoje plijeno. To je golema pustinja. 
U ono doba ne bijaše ni kuće ni selišta nigdje od Ro- 
gatice do Višegrada mimo jedan turski han na do- 
maku visočine, a od Rogatice do Višegrada bilo je puu 
do osam sahata na konju. 

Bilo je po Duhovima. Proljeće se već u svoj snazi 
razvilo. Gojko i Hadži-Ostoja čekahu ukraj puta. Čuli 
su, da će onuda proći neki bogati SarajUja, koga vodi 
put u Carigrad. 

Dva paripa bijahu na dohvatu. Na prvom je jahao 

starolik Turčin, dvije mu kubure viriše iz puseta, kano 
dvije zmije, a na drugom tursko momče, nije mu moglo 
biti više petnaest godind, a i njemu dvije puške za 
pašom. 

— Ovamo vas, junaci ! — zaori Hadži-Ostoja, kano 
da je čitava četa u zasjedi. 

Stanu se konji propinjati. 

Vidjeste li kada lanad na proplanku, pa kad or6 iz 
nebuha pane, zaman im i hitre noge i bistre oči, — i 
iznenadjene padaju u oštre panče. Tako hajduci napadoše 
putnike, lijevom prihvatio svaki uzdu, a desnom kuburu 
naperio u prsi : a to se tako hitro dogodi, što bi dva puta 
rakama pljesnuo. 

— Bacaj puške! 

— Bacaj puške ! 

Viknu Hadži-Ostoja starcu, a Gojko malomu. 

— Štedi život progovori Turčin — i u 

tren oka pobacaše puške. 

— Sjaši, balijo! — zapovjedi Hadži-Ostoja starcu.^ 

— Sjaši, gurbeče šehersko ! viče Gojko momčetu. 
Blijed starac gledi smrti u oči, pa sve vadi nogu iz 

stremena, a mali baca plaho oči na starca, kano da se 
stidi, što se kukavno predaje. 

Takovom zgodom nema oklijevanja. Sjašu obojica 
i svakomu je svoga konja za uzdu povesti u jelik. 

— Vežite konje jelici za grane! — veli Hadži- 
Ostoja. — 

•A kad privezaše konje, pita Hadži-Ostoja: 

— Balijo! Gdje su dukati? 

— Malo ih u mene — progovori tužno starac. Po- 
vadiše obojica kese. ' ' * 

— Veži, Gojko! — zapovjedi harambaša Hadži- 
Ostoja. 

Gojko im sputa ruke naopako, pretraži im sve na 
njima do posljednje niti, no ne mogaše naći više niti 
probijene pare. 

— Malo je to, — progovori Hadži-Ostoja. 

— Ti si aga? — upita Ostoja. 

— Jesam. 

— Kako ti je ime? 

— Ali-aga Brehulja. 

— Ha, to je ta guja iz Baš-čaršije! — klikne Gojko. 

— A ko je ovaj? — pokaže na momka. 

— To je sin moj rodjeni. 

— Na grane ćemo ih objesiti, — osudi Gojko. 

— Ne ćemo I — osječe Hadžija i pogleda agu očima, 
koje zalijalo smilovanje. 

Oba hajduka podju na stranu i nešto se dogovore. 
A onda će Hadži-Ostoja agi: 

— Ti ćeš, aga, kući, a tvoj sin ostat će ovdje. Do- 
neseš li do tri dana ucjenu pet hiljada dukati, onda mo- 
žete mirnim putem poći, ako vas baš volja za Ćabu! 

Aga izljubi sina i prosu suze. 

— Čuvajte mi dijete, jer je jedinac! 

Gojko odriješi agi ruke. Aga prihvati konja i voda- 
jući ga ode, a Hadži-Ostoja ga isprati. 

Kad provališe nešto puta, sustavi Hadžija agu. 

— Ali-aga! Znaš li ti mene? — 

-- Znadem i ne znadem, po govoru te poznajem, 
ali po obličju ne poznajem. — Po govoru sudeć, kleo bi 
se, da si Ostoja Ristov ! 

— Ali-aga ! Obadva ti svijeta i jedinca tvoga, koga 
je život u mojim rukama! Kaži meni pravo, tako bio 
zdfftvo: živi li jošte moja !juba Ljeposava! 

— A ma ti si to, Ostoja! — 

Digitized by VjOOQIC 



31 

— Ja sam glavom .... Ostoja — reče haramija; 
i on, koji no je stotinu puta bez bojazni gledo u oči 
smrti, koga ne preplaši zveket bojnog oružja ni grmlja- 
vina smrtnih cijevi, sada stoji pred plijenom svojim kano 
kamen stupac, hladni mu mrazi prodjoše kroza sve žile 
i mišice, kosa m.u se progrušana ježi povrh povisoka 
čela, a srce mu dršće, jer čeka. odgovor, koji će ga ili 
ubiti ili ogrijati mu srce nenadanom radosti. 

— Tvoja Ljeposava živi teško živi — — 

— Zar živi — Ljeposava živi .... 

— Živi, a ma teško živi. Duga bolest matere i oca 
izjede gotovo dvije trećine imutka, a našlo se i dijete 
dva tri li mjeseca poslije tvoga bijega, što joj pod srcem 
ostavi 

— Zar ja, . . . nesretni Ostoja, — potomka imadem? 

— Vrsnik jest moga Feima, a ime mu je — tako 
ga zovu — Ostoja mali. 

— I legoše starci pod ledinu, a Ljeposava i Ostoja 
mali žive? .... 

— Tako je, reče aga. 

Hadži-Ostoja okrenu se, rukama zastrije oči, pak 
proplače, da ga sva gora vidi i čuje. Onaj plače, koji 
no još nikada plakd nije — van na majčinom krilu ; ali 
jest nešto silna, što ga potreslo. A ta je sila ljubav k 
ljubi i očinska ljubav, koju njegovo okorjelo dotlen srce 
prvi put sada oćuti. 

Aga mišljaše, da će moći sada smilovanja izmamiti 
iz srca hajduku, koje mu je umeknulo taknuto uspome- 
nom na milu mu ljubu i sina, pa ga milo stane moliti: 

— Ostoja, dobri Ostoja! Pusti mi sina, jer se vrlo 
bojim za njega! — 

— Ne boj 9« 2a njogii, nt Ć^ mu kidisati. 

— Ne ćeš ti, ali hoće pržibaba Gojko, koji ne prašta 
~ kako čujem — ni kršćanima. 

~ Vjeru ti dajem i hajdučko poštenje, da ni on 
toga učiniti ne će, jer i on meni vjeru dade. A zna- 
dem ga, jer dvije godine zajedno hajdukujemo, a ono 
družine moje, što ih imade u planini, ne će ni taknuti 
se noža, dok ja ne reknem, a oni ostali zvjerskog srca 
vraćaju se tek za nedjelju dand, jer odoše jatacima, gdje 
nam jedan ponajbolji drug zimu zimovao, snijeg mu pao 
— a nije mu okopnio, i mjesec dana imade, kako Gjur- 
gjev danak prodje, kako se kosovica pod zelen list krije, 
a njega nikada, bit će po izdaji pao, a družina će ga 
osvetiti. 

Aga kano ulažica stane milo i tihano: 

— Dobri Ostoja ! Znadeš, koliko se zabrinuh za 
život tvoj, kad puče glas, da si ti ubilac momka Ostoje 
i zaptije Osmana, koji no je bio mnogo godina agi Tur- 
nadžiji Ijubimni sluga. Hiljada stražara razbjegoše se na sve 
četiri strane u potoč za tobom ubilcem. A nitko nije znao, 
kako se zlo dogodilo, a ja sam blažio njihovu Ijutavu, jer je- 
dini bijah, koji sam znao i tebe i onog momka. A tebi 
se za dugo trag zamete, dok — eto — prije dvije go- 
dine puče glas, da neki Hadži-Ostoja harambaša sa prži- 
babom Gojkom i silnom družinom zasjednuste u planini. 
A svi kažu, da si ti onaj ubilac, koji se odmetnu prije 
petnaest godina u hajduke. Veliku ucjenu udariše na 
vaše glave : na tvoju dvje sta dukata, a na Gojkovo tri 
stotine dukatd, dvije stotine Turci, a stotinu vlaški ba- 
zerdjani, jer je njemu hrišćanska glava što i turska. 

— Ali-aga, da ti kažem pravo, da su se u potot 
dah svi 'janjičari, base i -age, a mene onda ne stigoše. 
Prijedjoh Drinu i sretoh čete krdžaliji; trinaest godina 
prometah se qa-koiiju.kano krijžalija u. p^a protiv Tu- 

raka a više protiv rodjene braće u Srbiji. Toliko mi je 
otvrdnulo srce, da ga ne ganu silna krv moje braće, koja 

je tekla potocima, a ja je proljevah aga! Poda 

mnom padoše petdeset konja, a ja sam iznio živu glavu, 
a ni grom iz neba ne htjede da mi u nju udari, a ko- 
koliko sam počinio zla! Kano da mi je zmija opasala 
grudi, stade me nešto sapinjati, a srce mi stalo žaliti 
one silne žrtve. Pregoh i podjoh na Jerusalim, da tamo 
nadjem utjehe na grobu Kristovu. Dotlen me je nesan 
morio, a usnem li, mučiše mi dušu krvave prikaze, a 
kad se vratih sa Jerusalima, smiri |mi se duša. Tako 
postah Hadžija. No u srcu ćutih još neprestano, kano 
da mi je nečija ruka zatakla oštricu noža. Znao sam, da 
se ne smijem vratiti medju ljude i da nikada više ne ću 
vidjeti moje Ljeposave, a grjehotu sam silnu počinio, bi- 
jući se f^rotiv braće. Opet se odmetnuh u hajduke — ali 
ae turske, već da se borim za krst časni i slobodu zlatnu, 
da zamijenim one kršćanske glave glavama turskim, a 
imat ću posla, da mi Bog još koliko produži vijeka. A 
sve ćutim, od kad bijem Turke, da me ona oštrica noža 
u srcu manje boli i ranjava. 

— Ostoja — Hadži-Osto ja ! poče aga. I na našoj 
i vašoj strani imade zla. A što kažeš za oštricu noža, 
koja ti ranjava srce i misliš je istrgnuti turskim glavama, 
pravo ti kažem, da se ova oštrica i u naša srca za- 
takla, ranjava i boli. 

Hadži- Ostoja mrko pogleda Turčina. A aga produži: 
A znadeš li, šta reče naš Munib-efendija, a znao si ga i 
ti, ali ga zaboravi. On kaže : Kršćani i svi hrišćani bore 
se za krst časni i slobodu zlatnu, a mi se borimo za din 
i prorokovu vjeru, a zlo čine i jedni i drugi, jer pod 
tim barjakom plijene i ubijaju rodjenu braću — eto, šta 
radi pržibaba Gojko! Isti hrišćani staviše ucjenu na nje- 

Lepušić: Slike iz Bosne. 3 . 

govu glavu. A šta rade mnogi Turci, ništa bolje, joS i 
gore. Taman tako, kako ti kaza, da ćutiš u srcu oštricu 
noža, tako Munib-efendija kaže, da je u srcima vašim i 
našim usadjen nož, — on ga zove — nož osvete. Ali 
toga noža ne istrgosmo ni vi, ni mi, osvećujući se jedan 
drugomu; i sve će više ranjavati srca taj nož i slobode 
nikada ni mira zakonu ni jednomu. On kaže, da mi ae 
bismo smjeli dirati u taj nož i trebalo bi da prestanemo 
neko vrijeme osvećivati se, a prije ne će, a onda ipak 
će neka nevidjena ruka taj nož istrgnuti iz srdaca naših, 
a uda istom izvojštismo si zajedničku slobodu i mira 
našemu i vašemu zakonu. 

Hadži-Ostoja se namršti, jer aga i mudri efendija 
krive kršćane. No Ali-agi dokrajči: — Znajder Hadži- 
Ostoja, tako kaže efendija i mnogi vaši stariji ljudi, a 
ja ti se molim, tako ti jedinca tvoga malog Ostoje, pazi 
mi na dijete, dok se povratim i ucjenu donesem! 

— Na istom ovom mjestu bit će nam ročište. Evo 
ti, aga, moje male puške krdžalijke, pa kad izbiješ ovamo, 
opali I A ja ću znati glas moje puške i znat ću, da si ti 
došd. Pozdravi mi Ljeposavu i malog Ostoju! Pa mu 
kaži malomu, da će mu babo poslati amanet, kojim će 
osvetiti jednom mene, kad udarim glavom o ledinu! 

Ali-aga jahne konja i ne mače oka sa Crnog -Vrha 
planine, doklen god je mogaše vidjeti, jer tamo ostavi 
pola svoga života, svog jedinca Feima u rukama hara- 
ramije Gojka. 

vnl. 

Ko bi se čudio, da nije mogao Ali-aga Brehulja pre- 
poznati po obličju Ostoju? Onaki momak nekoč, a sada! 

Hadži-Ostoja bijaše gizdavo odjeven ; imao je čohane 
modre čakšire, na nogama čarape i opanke^ na ledjima 

ječermu, na prsima srebrne toke, a povrh svega zelenu 
dolamu; na glavi ćelepoš (kapa od fine crvene čohe). 
Za pašom mu dvije puške i nož^ a na ramenu duga puška 
krdžalijka. Obličja bijaše ružna; oružje ga nakazilo: bez 
lijevoga uha, duboke brazgotine na čelu povrh desnog 
uha, a dva mu krupna zasjeka na lijevom licu do brčišu, 
duge progrušane kose i brade i krupnih brkovi. 

Hadži-Ostoja, rastavši se s agom, pokupi njegove 
i sina mu puške, pak krene laganim korakom u planinu. 

U pameti mu neprestano ljuba i sin, a ne može da 
zaboravi riječi onog mudrog efendije, nešto je zamijetio 
u onim riječima znamenita, no ne mogaše nikako da ra- 
zumije; jer kako poče umovati, već mu poremeti misli 
uspomena na Ljeposavu i Ostoju. 

Kako dodje do pećine, podijeli puške nekim drugo- 
vima, koji se zabavljahu oko vatre i janjeta na ražnju, a 
bilo ih je na broj petnaest. Feim je sjedio svezanih ruku 
na povaljenoj jelici, blijed i jadan. 

Hadžija zamijeti odmah, da četiri druga iz družbe 
manjkaju i Gojko peti, pak reče: 

— Junaci ! Glavu ovog momka vežem vam za dušu ; 
nfe dajte, da gladuje i da ga žedja mori ! A gdje je desni 
mi drug Gojko sa ostalom družinom? — 

— Hadžo! Imade već koja tri sahata, odoše udo- 
licom, da zavrebaju nekog Ljubobratića, krvnog dušmanina 
Gojkova, a kažu, da u njega imade pretila torba, od- 
govori neki, potičući suvarak na vatri. 

Znao je Ostoja Gojka, da je &s6van i mogao bi je- 
dinca aginog naprečac prekositi, zato i priveza za dušu 
hajducima njegovu mladost. A bijaše mu vrlo nemilo. 

da je Gojko otiš6 onako da ?e osvećuje ; pak 

mu Sive postaju jasnije riječi mudrog efendije, Šta mu je 
pripovijedao Ali-aga i sva mu lica kršni jeh drugova po- 

Staju tamna i nemila. Sjedne i on, no na daleko od vatre, 
nasloni se o lijevu ruku i stane sve dublje mozgati one 
znamenite riječi. 

Janje ispekoše; nastupi ručanica. Oni posjedaše, lo- 
meći prstima, a Hadži-Ostoja posjedne do sebe Feima, 
da i on ruča. Jednu četvrt janjeta natakoSe opet na ra- 
žanj, da bude ostalima, dok se vrate. 

Već je sunce zasjelo. Iz daljine čuje se pjesma: 

— Visoka je Crni-Vrh planina, 
Ženi majka svog jedinca sina; 
L'jepo mu je ime nadjenula: 
Silni Gojko — Markov pobratime. 
Ženi majka svog jedinca sina 
Hladnom st'jenom, zelenom planinom, 
Daruje ga babo amanetom: . 
Dugom šarom, sabljom krivošijom. 
Lomi Marko drumove i klance. 
Pa se vraća s jabukom u ruci, 
Mrkom glavom Ljubobratićevom, 
Pa da svoju obveseli ljubu — 
Hladnu st'jenu, zelenu planinu 
I kićene svatove na domu 
I svatovskog dičnog starješinu — 

Hadži-Ostu, gorskog haramiju 

O — o o! 

Hadži-Ostoja sluša, a oni će opet isto propjevati, a 
on opet sluša, razumije i promrmlja : Veselice jedan ! šta 
si opet učinio? 

Hadži-Ostoji postajahu sve jasnije riječi mudrog efen- 
dije. Za malo — eto — Gojka pred pećinom sa drugovima; 
na k6cu na ramenu nošaše osječenu glavu, upalih, bliedih, 
krvlju poštrapanih lica ; mrki brci padoše na blijede usne, 
a oči uglibljene i zaklopljene. • 

— Znadete li, braćo, ovu krvavu jabuku ? — upita 
Gojko, pružajući lubanju. 

— To je glava Ljubobratića, moga krvnog dušma- 
nina ! A što mi reče onaj, što uteče ? — Doviknuo mi : 
»Osvetit ću se, jer mi ubi oca moga, ma se nikad ne 
posvetio!« — A neka ga! Evo, hadžo, dvije kese žu- 
taka! — reče Gojko i stavi pred Hadži-Ostoju dukate. 

Hadžija smrknuto pogleda, bijaše mu nemilo. 

— Junaci! Dijelite šićar, bušite i nižite dukate na 
kićenke! — Eno Gojko, četvrt janjeta, a lubanju baci, 
neka je vrani kljuju! — 

Sada je tek razumio Ostoja riječi mudrog efendije 
i sva mu zelena gora postane pred očima tamna. Kad 
je noćca pala a mjesec izašao, leže Ostoja, a blizu sebe 
polegne Feima, da mu se zlo ne dogodi. Svu je noć 
mislio, nesan ga je morio, pa odluči: k vjernoj ljubi i 

jedincu vratit se ne smijem, planina mi omrknula 

e pa kuda ću? Onamo ću, gdje sam našo utjehe — na 
onaj Sveti grob ! — Kad je izgovorio posljednje riječi, 
opoji mu srce neko milo ćućenje, a blagi dašak gorskog 
povjetarca zaklopi mu vedje, pa usne do zore. 

Prodje i drugi dan, nastupi treći. Sunce je već vi- 
soko poskočilo. Krdžalijka grmnu. 

— Gojko ! Progovori Hadži-Ostoja. Ovo je planula 
moja mala, kojom mi dade aga haber, da je na ročištu. 
Idem, a kad i ja opalim, onda znaj, da je vjera i do- 
vedi maloga — vodi ga milo, kano čoban janje, jer mu 
glavu plaća otac dukatima! 

IX. 
Hadži-Ostoja ravno će jelikom do urečenog mjesta. 
Ali aga stajaše ukraj puta, držeći za uzde dva konja. 
Hadži-Ostoja vikne iza jedne podebele jele: — ■ Vjera li je? 

— Vjera, odgovori aga. 

— Skreni! vikne hadžija. 

Hadžija se začudi, kad vidje, da aga vodi dva konja, 
a već jedan imade kod pećine za Feima. Posumnja, nije 
li tko još u zasjedi. 

— Čemu ti dva konja? — upita Hadžija. 

— Sada ću ti kazati. 

Ali-aga snimi s konja bisag, pa reče : 

— Evo ti, Hadži-Ostoja, ucjene ! A sada da ti nešto 
nova kažem. 

— Šta? — upita začudjeno. 

Zatekoh na domu žive i zdrave Ljeposavu i malog 
Ostoju. Kad im donijeh pozdrav, a oni udariše u plač, 
Ljeposava poče kano luda trčati sad ovamo sad onamo 
oko naših prvaka. Ne potrajaše niti tri sahata, a ona pane 
u magazu, zalomi rukama i jecajući stane govoriti: 

— Evo ti, mili aga, buruntije, da se može Ostoja 
vratiti medju ljude! 

— Pa što plačeš, luda ženska glavo? — upitam je. 
A ona će opet jecajući; 

— Ali aga! Kako ne bih plakala, kad mi rekoše, 
ako Ostoja ne primi buruntije i ako se ne vrati do 

tri dana, a slobodan je, da će njegovog jedinca 

moga Ostoju malog na kolac nabiti — a mene u teške 
tamnice baciti, otklen se nikada ne izlazi! 

— Ja je stadoh tješiti, a ona sve jače plakaše. Hadži 
Ostoja ! Tako ti nebesa i tvoga Hadžiluka, ne daj, da ti 
jedinac mlad i nevin na kolcu pogine! Ne daj, da ti 
ucvijeljena ljuba u tamnici svrši svoj žalostan život ! Primi 
buruntiju, slobodan si ! Evo zato dovedoh i trećeg konja 
da putujemo zajedno ! 

Hadži-Ostoja se okrenu, trgne krdžalijku i opali, a 
dvije jeke jeknuše gorom. Tada podje, ne rekav ni ri- 
ječi, za treću jeliku. Sjedne, objema rukama primi se za 
glavu i zastre oči. Bože! Da li plače ili odluku stvara? 

A Ali-aga stajaše kano da je zanijemio. Misli, sumnja: 
nije li nevjera? Za čudo mu je, da je Hadžija ispalio pušku 
i da ni jedne riječi ne htjede da progovori. U tri reda 
dovikne ga: — Hadži-Ostoja! Ako Boga znadeS! — No 
ne dobi odgovora. 

Na jednom se ukaza Gojko, a pred njim Feim spu- 
tanih rukii. Gojko vodaše konja. 

Hadži-Ostoja klisi, podje do age i reče: 

— Zajedno ćemo poći, a ma bez čelenke ne će 
Ostoja po Sarajevu hodati! 

Kad bijaše Gojko sa Feimom na dohvatu, vikne 
Hadži-Ostoja : 

— Gojko druže ! Priveži konja, pa odriješi momčetu 
ruke — dukati su ovdje! 

Gojko priveže konja za granu, odriješi Feimu ruke. 
A dijete, kano dijete, poteče milomu babu u naručaj. — 
Gojko ih presiječe smrknutim očima — jer ne znadi- 
jaše, šta je ljubav očinska. 

Opet će Hadži-Ostoja: 

— Gojko druže, prebroj pare! Da vidimo, da li 
je u redu? — 

— Ako nije, onda, balije, glave će vam obojici s 
ramena ! — zaprijeti Gojko ocu i sinu. Sjedne poklečice 
i stane s požudom dukate brojiti. 

Hadži-Ostoja pomakne se iza Gojkovih ledja. Aga 
sa sinom stajahu sučelice. Hadžija poteže lagano nož iza 
pasa, pa kako je Gojko bio prignute glave, jednim za- 
mašajem uhvati ga nožem po vratu. Prsnu krv po žutim 
dukatima, sva trojica odskoče na stranu, dok se borio 
teški grijeSnik sa smrću po crnoj zemlji, koju je dan 
prije nakvasio nevinom krvi svoga brata. 

Hadži Ostoja uhvati mrtvu glavu za kosu i osiječe 
je od trupa, pa u zobnicu stavi. Dukate pokupi u bisag. 

Opreme konje, jahnu i brzim koracima krenu put Ro- 
gatice. 

Sada se istom razvedri pred očima Ali-agi. 

Kad bijahu već podaleko odmakli, Hadži-Ostoja 
stane. Pet puta napuni dugu krdžalijku i pet put je ispali. 

— Neka klisi moja viteška družina, da pohite i vide, 
gdje je Gojko, a gdje mu je glava ! reče Ostoja i požure. 

X. 

Treći dan puta stigoše pred grad na brijegu Sara- 
jeva. Hadži-Ostoja izvadi Gojkovu glavu iz zobnice, na- 
takne ju na dugačak kolac i stavi na rame. Strašna bi- 
jaše Gojkova glava, kosa se nakostriješila, a ona ospi- 
čama izrovana lica usukala se. 

Hadži-Ostoja jahaše u srijedi, s desna mu Ali-aga, 
a s lijeva Feim. Pjevajući prodjoše gradom i kroz kapiju, a 
kad padoše u čaršiju — sve pjevajući, jedva se micahu 
izmedju svijeta, koji no je navalio, da se nagleda zlo- 
glasnog Hadži-Ostoje. Tako stigoše pred konak, gdje je 
dobio Hadži-Ostoja srebrnu čelenku, jer je donio glavu, 
na koju bijaše udarena ucjena. 

Turci natakoše glavu na veliki stup i staviše kraj 
kamene ćuprije, gdje je stojala punih pet dana. 

Suviše bi bilo, da vam mamim suze iz očiju, crta- 
jući onaj susret, kad ugleda Ljeposava svoga nesretnoga 
vojna, a on svoju ucvijeljenu ljubu i jedinca sina, koga 
još nikada njegove oči ne vidješe. 

Hadži-Ostoja primi cijelu ucjenu, na Gojkovu glavu 
raspisanu, i opskrbljivaše sa svim Ljeposavu i jedinca. On 
preživi Ostoju malog i Ljeposavu. 

Pošlo je mnogo godina, a mogao si vidjati na sva- 
kom vašaru bilo u Krajini bilo drugud po Bosni starca 
povitih ledja, duge bijele brade, staklenih, uglibljenih očiju, 
u kojima je tammo već poslijednji tračak vida, nakazna 
lica, a svatko mu darak pružio bio kršćanin ili muhame- 
dovac. Taj starac, čudak, s čelenkom na kapi bio je Hadži- 
Ostoja, koga već davno ne ranjava u srcu oštrica noža 
osvete; i uvijek se moli kano pobožni Hadžija Bogu, da 
i ostalu braću minu boli oštrice onog kletog noža. 

Jedne godine nestane Hadži - Ostoje, nigdje se više 
ne pokaza. A ljudi govorahu, da ga je negdje starost 
oborila. 



^•^i 




' -^j kće^> /edno«^ 

Zapreke. 

|)j/ vije kuće : Mrkonjićeva i Vlašićeva veoma se paziSe. 
^Prvi susjedi i domaćice življahu u velikom prija- 
teljstvu. Svatko je u gradu spominjao Mrkonjiće i Via- 
šiće kano primjer i iskrenoga prijateljstva i uzornog ži- 
vota. Za čudo medju najboljim prijateljima ohladi kasto 
iskreno prijateljstvo, a često bude uzrokom samo kakova 
trunka. Tako se dogodi i medju susjedima Mrkonjićem i 
Vlašićem. 

S jeseni umrije Mrkonjiću jedinac Marko. Svi prija- 
telji i znanci sažaljivahu vrijednoga oca i čestitu majku, 
što izgubiše jedinca sina, a ponajviše sažaljivahu prvi su- 
sjedi Vlašić i njegova Mare. Pa kako ne bi Vlašići to- 
liko žalili, kad Markica bijaše vršnjak Anici, jedinici 
Vlašićevoj, a oni zasnovaše, dok bijahu još Hiecj« u ko- 
lijevci, da će se njih dvoje, ako Bog dadd staviJm uzeti 
i tim trajno utvrditi prijateljstvo njihovih kuca. 

Jedinca MaAicu sahraniše na groblju pokraj drvene 
kućice, u kojoj za onog doba držahu službu božju ne- 
djeljom i praznicima. 

Na proljeće zadesi kuću Vlašićevu slična žalost. 
Umrije Mari jedinica Anica. Opet se sakupe znanci i pri- 
jatelji, da otprate do groba jedinu nadu Vlašićevu. 

Po želji Mrkonjićeve Kate pokopaše Anicu tik do 
Marka. Vijencima i cvijećem nakitiše im grobove, a na 
svaki krstić objesiše staklenku sa svetom vodicom, da 

angjeo rajaik, obilazeći noću grobove, ne mimoidje gro- 
bovi dragih pokojnika. 

Nasta u Bosni krajiška buna. Mrkonjići i Vlašići 
pokupe svoje, što se pokupiti dalo — i dok se buna 
slegne, odsele se u Travnik, a svoje kuće napuste drugima, 
koji ne imadijahu ni kuće ni kućišta. 



Buna se sleže. 

Mnogi govorahu, da se Mrkonjići i Vlašići ne će 
nikada više vratiti na svoje domove, jer je projurilo već 
punih sedam godini. Sve se već povratilo, što osta na 
životu, samo ove dvije obitelji kano da ni ne misle ni- 
kada na povratak. 

Teško je zaboraviti rodno mjesto, i ako ništa drugo, 
svatko ipak želi, gdje ga je kolijevka zaljuljala, da ga 
tamo i motika zakopa. Tako i Vlašići i Mrkonjići po- 
češe čeznuti za zavičajem. A njihovu želju budiše nji- 
hova djeca. Namah druge godine poslije smrti prvijenaca 
našlo se u svakoj kući po jedno dijete. Mare rodi sina, 
a Kata kćer. I opet u spomen iskrenoga prijateljstva na- 
djenuše u izmjenu djeci imena: Marinomu sinu Marko, 
a Katinoj kćeri Anica. y 

Stotinu puu pričahu djeci o pokojnoj braći NJarku 
i Anici, a djeca — k6 djeca, bila im je već nastupila 
sedma godina, — često moljahu roditelje, da se vrate 
onamo, gdje im počivaju braca i sekica. Pa ko nebi uslišao 
tako nevine želje? 

Ono, što prikućiše, rasprodaju, pa se spreme na put. 

Lijepo ih dočekaše u zavičaju rodjaci, prijatelji i 
znanci ! 

Kako se smjestiše u svojim kućama i poslove ure- 
diše, primi Mare za ruku svoga sinčića Marka, a Kata 

svoju kćer Anicu, uzmu dvije staklenke svete vodice i 
povedu djecu na groblje. 



V 



Pusta trava pokrila groblje, samo gdjegdje vidi se po 
koji novi humak, a one druge prerastd drač i divljaka. 
Sve do groblja djeca skakutahu veselo, pjevajući ne- 
razumljive pjesmice; ali kako stupe na groblje i opa- 
ze ozbiljna lica svojih majčica, na kojima zasjaše suze 
žalostinke, i ono se dvoje nekako snuždilo i počelo ko- 
racati mirno i lagano. 

Dodju do drvene kolibice, gdjeno se nekad prislo- 
niše dva malena groba. Gusta trava obrasla grobove, 
nevrijeme križeve oborilo, samo na jednom osta za 
znamen onaj dio križa, što ga u zemlju zataknuše, a od 
drugog osta jedva neka slomljena daščica — povaljena 
u travi .... Bože moj ! trula, pocrnjela od sunca i od 
kiše — kano sve nestalno na svijetu. 

— Eto Anice! progovori Kata, ovdje leži u miru 
božjem tvoj pokojni braca Marko. 

Kata prihvati daščicu i stane je pričvršćivati u zemlju 
pa uzdahne : 

— Bože moj ! I nitko se nije našao, da pričvrsti 
križ, već evo jedva nešta osta, da se ipak znade za grob! 

Mare pogleda grob — i pogleda Katu, mahne glavom, 
namršti čelo i primjeti: 

— De bolje prigledaj, Kato! A znadeš li ti, na 
kojoj je strani sahranjen Marko? 

— Na ovoj evo, ovdje, — reče Kata i pokaže grob. 

— Znadeš li, Kato, da je Markica prije umro i da 
je zakopan u prikrajku, a Anica tek za po godine do 
njegova groba? 

— Ma nemoj mi, Mare, pameti soliti! Eto! Na 
Markovu grobu imade još nešto križa, a znadeš li i 

to, da bijaše čvršći Markov križ, a na Aničinom se 
posve rasp6; eno tek trule daščice u travi — eno gle! 

— Ma nemoj me učiti pameti! Na ovom grobu 
cvijeće zaljevah. 

— A ko ga je sadio? 

— Onaj, ko ga je i zaljevao. 

— Da, sadila si, a gdje ti je? 

— A gdje je tvoje? 

— To sav svijet znade, da je taj grob Markov. 

— Eto je na! I opet 

— Da, i opet — i stotinu puta opet ! Pak da mogu 
ovi križevi govoriti, oni bi kazali, da je to grob Markov! 

Nedaleko prislonio se o lopatu stari grobar Ka- 
zimir, kopajući novi grob. Kazimir je slušao, kako se 
žene besposlice svadjaju, pak će na Marinu primjedbu: 

— Malo bi umjeli ovi križevi pripovijedati, ako ne 
bih ja, koji sam ih ovdje nanizao. 

— Eno grobara Kazimira! — reče Kata. — Kazi- 
mire! Dodji de ovamo, pa reci po duši, koji je grob 
Markov, a koji Aničin? 

Grobar baci lopatu na ledja, pa se primakne. 

— Evo, to je grob Markov ! — pokaže lopatom po 
srijedi grobova. 

— Zar ovaj? — upita Mare. 

— Da, ovaj. 

— A gdje je Aničin? — upita Kata. 

— Evo, to je Aničin ! — potegne lopatom po istom 
mjestu. 

— Rek6 si, grobaru, da je to grob Markov, — pred- 
govori Mare. 

— Markov, Aničin; Aničin, Markov. 

— Dva su groba. Pokaži de rukom grob Aničin, 
a onda grob Markov! 

— Pokazao sam. Dva bijahu groba, a ma trava ih 
obrasla, sada su bez križeva — i sada su k6 jedan grob. 

— ZaSto si zapustio grobove? Ti si kriv, da im 
se ne zna med ja. 

— Hm! Zar sam ja kriv? Zar je moja dužnost po- 
pravljati stare grobove, je li? Koja mi je od vas zapalila 
svijeću u kući, ja li me uzvala: evo ti Kazimire^ stari 
grobaru, evo ti čašica rakije, mrva meze i šaka duhaaa 

— he! . . . reci de, koja si me uzvala i počastila? 

— Na rakiju misliš, rakija ti iz usta govori, zato 
se tako i sjećaš, gdje je čiji grob. A da umiješ kazati, 
dala bfli ti stotinu okd rakije — samo da mi druga ne 
otimlje u grobu jedinca. 

— Dala bih ti ja i dva tovara — progovori druga. 

— E, pa hajde! Obadvije mi dajte, a ja ću, znajte, 
ni po bdbu ni po stričevima, već po pravdi Boga istinoga. 

— A kako? — upitaju obje. 

— Eto tako ! odgovori grobar, zgmut ću zemlju s ove 
i s one strane, pak ću nasuti jedan grob, dvoje djece 
imadu i onako samo jedan grob ; jedno dijete vrijedi polai 
čovjeka — i dva grobića jedan grob. Na taj ću grob 
staviti jedan križ, a vi mećite, kako vas volja, makar pc» 
dvije staklenke svete vodice i palite dvije svijeće. Je h. 
tako pravo? 

— Tornjaj se otalem ! Ijutito će Kau, ti si zviznuo, 
napio se rakije — kopaj tamo, gdje si počeo! 

— Neka te, ja ću kopati; sahranio sam vam rodi- 
telje; ako Bog dade, zakopat će Kazimir i vas obadvije, 

— odgovori grobar sasvim mirno i ode. 

Tek se Kazimir poodmače, a one se dvije malo ne 
počupaše. Djeca do sada čeprkahu po travi, jer nijesu 
razumjela prepirke, ali čim se počeše ozbiljno svadjati, 

jedna drugu psovati, počnu se djeca hvatati njihovih 
skuta i plakati. 

Grobar podigne glavu, pa se izdere: 

— Na polje, vještice, sa toga svetoga mjesta ! Gur- 
betke, hoćete li vašim poganim jezicima uznemirivati 
ove blage pokojnike, koji se jedva oteše himbi i zlobi 
svijeta? Na polje! Ili ću vas trnom izgoniti, kano što je 
Isus izgonio one, koji htjedoše pazariti u hramu božjem ! 

Žene se pokunje, pa svaka povuče svoje dijete za 
ruku, jedna skrene na lijevu, a druga na desnu stranu. 



Od to doba nasta neprijateljstvo medju kućom Vla- 
Sićevom i Mrkonjićevom. Niti se paze gospodari ni 
domaćice, a prošle su već dvije godine dana, da nije 
jedan drugomu nazvao ni »dobro jutro« ni »pomoz'Bog!« 

Prve godine bijaše mnogo razgovora po kućama: 
jedni kriviše Katu, drugi Maru, a bilo je i pametnijih 
ljudi, koji kriviše obje. Znao je i grobar Kazimir dobiti 
pljesku, kano da on mora znati, gdje je koga ukopao. 
Jao si ga onomu, koji se drznu dirnuti u Kazimira! 

— I tvoje ću kosti zatrpati i na grob ti trn i ko- 
privu usaditi! — tako je znao grobar osjeći. 

Ne bijaše dosta, da se roditelji svadjahu i prijekim 
okom gledahu, već htjedoše da i inedju djecom prekinu 
nit prijateljstva i milog drugovanja, koja ih vezaše, od 
kad počeše tepati i imenom se zvati. 

Marko i Anica svagdje se nadjoše. Kano dva plava 
goluba, samo je Marko za čitavu šaku nadvisio Anicu. 
U dvanaestoj godini nastupe ozbiljni dani njihova mla- 
dovanja. Marko podje u trgovinu, kojoj se podao svom 
voljom i prilježnosti, a Anica zamjenjivaše već u svakom 
poslu mater svoju. Godina za godinom hitro prolazi, a 

svatko živ znade, kako djeca hitro rastu. U osamnaestoj 
godini opredijelio je gospodar Marku platu. Gjelim se 
krajem pronesoše glasovi, da će Anica poći za Marka. 
Anica bijaše djevojka u napunu, pristala i vrijedna, premda 
joj drugarice pripisivahu kojekakove mane, tako, da je 
odviše skromna i pobožna, da bi rada u svakom poslu 
da bude prva, da je suviše ohola, jer ne će sa svakom 
djevojkom općiti. 

No Kata ne htjede ni čuti, da bi Anica pošla za 
Marka. Uvijek govoraše: — Nikada ne ću zaboraviti, 
kako mi htjede Mare oteti u grobu jedinca. 

A kad je začula Mare, da se Marko odlučio da 
uzme Anicu, tada poče na njega navaljivati, da šta bi 
on izvodio djevojku iz siromaške kuće, dok imade bo- 
gatih djevojaka, a novac je prva potreba trgovcu. 

— Dobro, oče. Ja priznajem, odgovarao je Marko 
ocu, ali šta će meni dukati, kad ću s njima kukati, a 
Anicu znadem, ko je i iz čije je kuće. 

— Iz čije kuće ? znao se izderati otac, iz kuće naših 
dušmana, koji nam htjedoše u grobu oteti dijete. 

— Tako ti kažeš, a tako i oni kažu; a jedno i 
drugo je grjehota. 

— Govorio ti, sinko, šta te je volja, a ja vam ni- 
kada ne dam očinskoga blagoslova. 

Marko je već sve tako udesio, da se može ženiti. 
Gospodar mu je otvorio radnju, da može raditi kao sa- 
mostalan trgovac. Samo još imadu roditelji da dadu svoj 
blagoslov — i onda nitko sretniji od Marka i Anice. U 
ono doba teško bi se koji momak oženio i djevojka udala 
bez blagoslova svojih roditelja. Župnik je živo radio, da * 
sastavi dvoje vrijednih mladi, no sve bijaše uzalud, jer 
ni Mrkonjići ni Vlašići ne htjedoše o tom ni čuti. Ne- 

vina dva groba leže, kano zapreka, po srijedi, a nitko ih 
ne može ukloniti. 

Nedjelja bijaše. 

Župnik je proglasio, da će biti služba božja kano 
običajno na groblju u drvenoj kapelici, a ujedno pozove 
Mrkonjiće i VlaSiće da dodju, jer će im tom prilikom 
označiti grobove njihove djece — i tim za uvijek raz- 
riješiti čvor, radi koga već tolike godine žive u zavadi 
dvije čestite porodice. 

Sakupilo se svijeta na groblju kć nikada još. Poslije 
službe božje zaokruže dva pusta, travom zarasla groba 
bez križeva. Stari grobar Kazimir stajaše kraj groba ot- 
krivene glave — bijel k6 labud, a glava mu se sjaše kano 
mjesečina, pa držaše u ruci lopatu i motiku. 

— No, Kazimiru, iskopaj grobove! — zapovjedi 
župnik. 

Kazimir poče prekapati grobove. Kata Vlašićeva su- 
jaše podviš ruke i reče: 

— Sada ćemo vidjeti. Moj Markica imao je žuti 
krstić — eto, vidjet ćete, da je to grob njegov. 

— A moja Anica imala je srebrne boje krstić, pak 
da vidimo, — primjeti Mare. 

— Pst ! opomene ih župnik, ne treba se ovdje pre- 
pirati ; to je sveto mjesto, to su grobovi, kojih već osam- 
naest godina ne dimu nitko mimo poganih jezika 1 

Stari Kazimir svijao se kopajući, znoj ga je poklo- 
pio; oba groba do dna prevrnu i svu zemlju lagano iz- 
baci. A šta nadje? Tek nekoliko sitnih trulih koščica i 
dva rdjom izjedena krstića, a ne raspoznaješ, koje bi- 
jahu boje. 

Grobar stane i upre oči u župnika. 

— Evo, dragi ljudi, poče župnik, prevrnusmo dva 

LepuSić: Slike iz Bosne. r^ 4 i 

groba, u koje ista ova lopata zakopa prije osamnaest 
godina jedinca Mrkonjićeva i jedinicu Vlašićevu. Već 
punih jedanaest godina minu, što se uvriježila ljuta kavga 
medju starim prijateljima. Nekad svojatahu jedni i drugi 
oboje djece kano svoju, a danas u grobu traži svaki svoje. 
Pogledajte ovu mrvu koSčic4, ova dva za'rdjala krstića, 
to je sve, što možete vidjeti od vaših pokojnika! Ni 
ov# nije vaše. To ćemo zagrnuti opet zemljom u grob 
jedan — i na taj grob usadit ćemo jedan križ. Tako 
neka počiva u vašim srcima jedna ljubav i obnovljeno 
prijateljstvo na grobovima vaše dječice, po kojoj miš- 
Ijaste nekad učvrstiti prijateljstvo vaših domova. Volja 
božja bijaše jača i osujeti vaše osnove; ali nedohitnoj 
providnosti prohtjede se i nadari vas u zamjenu novim 
Markom i Anicom, po kojima se imade učvrstiti vaše 
prijateljstvo za sav vijek, Amen. 

Zaprekd nestade. 

Grobar Kazimir stane zagrtati grobove u jedan grob, 
pa se ogleda na Maru i Katu, kako se suznim očima 
grle i ljube, pa će veselo : 

— Ha! Nijesam li vam tako rekd? A sada ne za- 
boravite na onu stotinu ok4 rakije — i nešto više I Hej, 
ne zaboravite pozvati Kazimira u svatove! 

Pobratimi. 

spominjanja h druge polovine osamnaestoga vijeka. 

7&rad Skadar — glavno mjesto u Albaniji — stere se 
na milovidnoj ravnini po dnu gore Tarposa, na komu 
se diže tvrdjava Rozafa. Mimo Prizren naći će se naj- 
bolje trgovačke robe i na pretek valjanih obnnikd u Skadra, 
međju kojima se isticahu u ono doba na cijelom istoku 
poznati puškari. 

U nekoj mahali ne daleko od izvora rijeke Bojane iz 
skadarskoga jezera nastavao je puškar po imenu Gjot Ba- 
ranin, glasit svuda kano najbolji puškar. Do velikih vrata 
imadijaše puškarnu^ a ostragu na ubošku uredjen dom, 
gdje mu je prebivala porodica. T& lako si ih prebrojio : 
žena Janja i sin Šerif-Mraš, komu je tek trinaesta go- 
dina nastupila; ali u nadi bijahu roditelji, da će im se 
naći za koji dan u kući još koje dijete. 

Premda se Gjot kano rodjeni Baranin osjećao 
»Hrvatojn« i katolikom, kano većinom stanovnici u Al- 
baniji u gradu Baru i okolini, to niti je on imao, niti 
drug imadijahu u ono doba dovoljno pojma o katoličkoj 
vjeri, o obredima crkvenim, o sv. misi, pače ne držahu 
mnogo ni do krsnoga imena; bilo im je jednako, da 
li ga ko zove Gjotom (Ivanom), Mrašem (Markom) ili 
po turski Šerifom, Suljom, Husom, ma kako ih je volja* 

Tako zvahu i Gjotova sina mimo krsno ime još Še- 
rifom. 

Mati Šerifova bila je rodjena BošnjakuSa iz Trav- 
nika. Gjot je bio nekoć u carskoj vojsci puškar, a de- 
sivši se u Bosni, padoše mu oči na lijepu Janju, vjenča 
je i odvede sa sobom. Ta kuda li je nije vodao po Ru- 
meliji, Carigradu i Maloj Aziji ! Najposlije napusti carsku 
službu, odvede je u rodno mjesto svoje u Bar, a kasnije 
u Skadar, gdje je otvorio puškamu i osnovao obi- 
teljski život. 

Nije ni čudo bilo, da arbaneški katolici ne bijahu 
dovoljno upućeni u vjeru ; jer još u ono doba ne šiljahu 
svojih sinova u rimski zavod, da se naobraze za sveće- 
ničko zvanje. A ono malo časnih otaca Franjevaca, rodje- 
nih Talijanaca, koji dolažahu u Albaniju kano vjerovjes- 
nici, ne znajući jezika, niti poznajući naroda, ne mogahu 
blagosovno raditi. 

No u kući Gjotovoj bijaše drugačije. Čemu ne mo- 
gahu Franjevci doskočiti, to je učinila njegova Janja. A 
Janja je bila pobožna i kreposna žena, od poroda do 
udaje u kući roditelja svojih nadahnuu kršćansko-kato- 
ličkim duhom, u kom uzgajaše i svoga jedinca Mraša. 
Gjotova porodica življaše blagosovan i miran život; 
dan u dan rastao im je imutak, osobito, kad već mo- 
gaše Mraš da pomaže ocu u radionici. 

Za vrijeme Gjotove sreće desio se u pašinskoj 
službi kano viši službenik neki Selim-aga Bojalić sa pri- 
djevom mudijer, koga držahu svi za Turkušu, a bio je 
rodjeni Bošnjak Travničanin. Selim-aga bio je čovjek mrka 
pogleda, okosit, crne brade i crne duše, okrutan i zloban 
na svakoga, koji ne klanja, ne posti posta Ramazana, 
a krsti se i Krstu se klanja. 

Neki Šćipetari-gege zlobni na Gjota, što se kad i 

kad odaje Latinom i Hrvatom, a što je glasit u ci- 
jelom Skadru — kano najvještiji puškar, opanjkaše ga 
pred pašom; a paša nešto zapovjedi Selim-agi, da ovrsi. 
No Selim- aga ipak posumnja, i ne htjede, dok se sam 
ne uvjeri. A trebale mu taman dvije male puške, ko- 
jima će darivati sinčića Ibrahima, kad se vrati u Bosnu. 
Selim-aga ode k Gjotu, pak mu kaže, da izradi dvije 
male, kakovih ni u koga nema. Pogode se za dvanaest 
žutih dukau. 

Gjot stane s velikim veseljem graditi puške, a Mraš 
mu ih pomagaše kititi srmom i zlatom, ne sluteći, da 
će im ove puške u crno zaviti dragi dom. 

Za dvije tri nedjelje Gjot načini puške; a Selim-aga 
dodje, da ih pregleda i plati. 

— Majstore! Jesu li puške gotove? 

— Kano dvije aždahe. Efendum, kud okom na- 
mjeriš — one će pogoditi. 

— De napuni ih; naći ću nišan, da vidim. 

Mali Mraš se maši praha i olova, dodade ocu; a 
ovaj u tili čas nabije puške, pruži ih agi i reče: 

— Evo, efendum, pak bij bosanske spahije i balije! 
Mislio je jadnik, da će ugoditi tim riječima Turčinu, 

a nije znao, ko je i otklen je efendija. 

Mraš, kukavac mali, gledaše svojim očima upravo 
umiljato u smrknute oči agine, nadajući se pohvali, a nije 
znao, šta otac reče i koja po srijedi pade. 

Na puškama bijaše po nesreći pričvršćen kremen. 
Jednu zadjene aga za pojas, a drugu držeći u ruci bi- 
jesan reče: 

— Tucače kleti! Ti li se drznu bosanskim spahi- 
jama suditi? Ti izdajice kaurska .... 

Gjot ne protrnu ; jer Albaneza strah ne hvata. Ciknu, 
htjede da se obori na agu; no puška planu, a Gjpt se 

svali sinčiću pred noge, ni ne dahnuv viSe, Aga baci iz 
kese na pod do trupa dvanaest dukata, pa okrene ledja. 

Stade dijete cvijeiiti nad mrtvim roditeljem. Čuvši 
prasak puške, dotrča i mati. A kad u magazu stupi, ne 
vidje nikog, do li dijete i mrtvog muža. Stade žena lo- 
miti rukama i zapomaga. Sakupilo se svijeta, dotrčale 
zaptije, a Mraš upro oči u šarenu smjesu, kano zmje 
pšenice stadoše mu oči truniti suze, nije mogao da pro- 
govori, već griskaše nokte: srce mu sililo za osvetom. 

Zaptije jurnu: 

— Ha, ti balavce, tudijer s4m, a tvoj otac mruv! 
Ti ubi oca svoga 

Neki će ljudi ovako, neki onako, a Janja, ni ne 
opazivši, šta misle zaptije da učine, potrča, da donese 
vode i opere ranu, koja no je već ohladila. 

Zaptije bace Mrašu alku oko vrata, sapeše mu ne- 
vine ruke i otisnuše ga pred sobom preko čaršije u ko- 
nak. Svijet gledao; ne znadu ljudi, šta je i kako je, a 
ma viču: dijete ubi svoga roditelja! — 

U ono doba bijaše običaj na Istoku, bio on mu- 
hamedovac ili kršćanin, čim je umro, za dva tri sata sa- 
hraniše ga. Dodjoše neki prijatelji u Gjotinu kuću, opreme 
ga i sahrane. A poslije podne podje Janja pred pašu, da 
traži zadovoljštinu i jedinca svoga. 

Paša dopusti Janji, da unidje, a ona mu stade lju- 
biti skute. Ne dade joj paša, da samo izusti, već se 
okosi na nju: 

— Pusta ženska glavo! Tako Alah htjede, a sina 
ti puštam. Neka gradi puške i tebe hrani, samo neka 
pazi, da ga zmija ne pecne za jezik. Donijet ćeš tisuću 
groša krvarine i onda si vodaj dijete! 

Niti bi suda niti pravde više. Ode tužna žena po 
groše, da iskupi Mraša. 

Ne prodjoše dva mjeseca poslije nesretne smrti Gjo- 
tove, a Janja rodi kćer, kojoj nadjenu ime Jeleaa. 

Mraš je i nadalje gradio puške, svakim danom bolje 
i Ijepže, svakim danom imao je više mušteriji i pronio 
se o njegovu poslu lijep glas. 

Godina je za godinom prolazila, prodje i petnaest 
godini. U Mrašovu srcu ne utmu nikada plam osvete, 
a Janja ne mogaše da pregori svoga muža, branitelja i 
hranitelja. Stade ona nagovarati Mraša, da rasprodadu, 
šta se može, i podju u Bosnu u njezin zavičaj, jer će 
tamo naći posla i zarade više, a ako li ne uzmogne pre- 
gorjeti muža, ali će možda laglje medju svojima pregarati. 

Mraš je iz početka oklijevao, no najposlije popusti. 
Spreme se i krenu na put u Bosnu. 

II. 

Bilo to nešto natrag u drugoj polovini osamnaestoga 
vijeka, kadno se Šerif-Mraš Baranin vratio sa svojom 
materom iz Albanije u Travnik. U donjoj Travničkoj 
čaršiji medju zbijenim u skup magazama najmi Šerif- 
Mraš u nekoga Šaban-age magazu za malo novca, go- 
dišnje kirije cijelih stotinu groša, za koju bi danas morao 
platiti i hiljadu groši. U toj magazi uredi si radionicu; 
naniže uz drvene stijene malih i velikih pušaka, a na 
dasku nasloni ormarić, providjen staklom, u kom bijahu 
srmom i zlatom izkićene male puške i pale. Tudijer 
stane raditi i pazariti. Što je bilo u Travniku carskih 
vojnika, nijedan ne prodje Mraševe magaze, a da se ne 
bi sustavio i gledo, kako vješti Arnaut gradi ubojno oružje. 

Viši i niži carski časnici dolažahu i po čitavo da 
podne i poslijepodne sjedili su u magazi, metnuvši križnoge,. 
paleći čibuke i gledajući vještoga puškara. Što je Mraš 
imao gotovih pušaka, hitro ih rasproda, a svakim danom 

imao je više posla; dodji časnik, beg, aga, trgovac, svaki 
će: »de meni izradi, platit ću, koliko tražiš I« 

Kada su jednom puškarali u nišan na Luci iz Mra- 
ševih pušaka, a ono svi pljesnuše rukama u hvalu vje- 
štomu Mrašu. I raznio se do mala glas po svoj Bosni, da 
nad Seminovim noževima u Foči nema noževa, nad čibu- 
cima nekog Lovre u Lijevnu nema nigdje čibuka, ni nad 
Mraševim puškama da nema pušaka ni u istom Prizrenu. 

Za godinu dani kupio je Mraš niže Bojne u Paša- 
Mahali kuću i lijepo se zakućio ; nabavio svega, čega mu 
je trebalo. Janja kano domaćica brižno je rukovodila go- 
spodarstvo, puteći kćerku Jelenu, koja se mnogo ba- 
vila oko tkala bijelog beza i vezenja. Jelena se već uz- 
vila u vis kano tanka jelika, ona je uvijek čista i 
uredna, na bosanski odjevena; crnomanjasto njeno lice, 
vatrene crne oČi, dugačke a debele vrane kite njezine 
kose svačije oči zamamiše. 

U Mraševu magazu najviše je zalazio Ibrahim-aga 
Bojalić; sjedeći više sabata, provodio je pusto vrijeme u 
razgovoru. Dan po dan zamemuše njih dvojica iskreno 
prijateljstvo tako, da je Ibrahim-aga dolazio često puta u 
kuću Mraševu, gdje bude počašćen iz ruke lijepe Jelene 
slatki jem i šerbetom. Mnogo puta za praznika kad je 
Mraš zatvorio magazu, došao je Ibrahim u kuću njegovu, 
pa ako ga i ne zateče na domu, on je proveo više vre- 
mena u razgovoru sa Janjom i Jelenom, počašćen onako 
— kano da je Mraš kod kuće. 

Ibrahim-aga istom se osovio na momačke noge. 
Ponosan, smion, pun bezazlene šale u razgovoru sa 
dobrim prijateljima, nikada jogunast i pretjeran, već 
ozbiljan; srednjega uzrasta, više bjeloputan, nego cmo- 
manjast. Ibrahim-agu zagariše još mlada crni brci, a zlato- 
svilenu ahmediju običavao je poravnati na tri prsta iznad 

visoka čela^ a kad je prolazio kaldrmom, rekao bi» da 
se samo prstima dotiče tala: tako je lagano i vješto ko- 
racao. 

Svatko se od kršćana i Turaka lako domišljao, 
zašto Ibrahim-aga rado zalazi k Mrašu. Turci bijahu 
veoma pohlepni za kršćanskim djevojkama. No što god 
svijet govorio i mislio za Ibrahim-agu, ipak njegov posć 
ne bijaše tek pustolovina, već pravo i iskreno prijateljstvo 
sa Mrašem, a u srcu svom sakrivaše čistu kano biljur 
ljubav, nevinu ljubav k Jeleni, misleći i željkujući, da je 
ona jedina na svijetu, koja može usrećiti dane života 
njegova. Ibrahim-aga znao je u najumiljnijim razgovorima 
na sami sa Jelenom paziti na riječi svoje, ma da ne bi 
ičim pokazao onu smjelost, kojom drugi susretahu lijepe 
djevojke. 

Ibrahim-aga imadijaše pobratima Šaban-agu, kojino je 
slijedeći primjer svoga pobra stao prijateljevati sa Mrašem. 
Njih trojica našli bi se zajedno na šemji, u kavi, u mej- 
hani, na teferiću, u svakoj igri i zabavi. Mraš je znao 
u svakoj igri vješto odskočiti, kamen baciti i u nišan 
pogoditi; Ibrahim-aga oštrouman, stoputa je žacnuo u 
šalu, probudio smijeh i veselje, a Šaban-aga rado je 
pripovijedao o junaštvu, o džilitu i borbama na poljani. 
Šaban bijaše od Mraša tek koju godinu stariji, onizak 
kano i Ibrahim, no crna ga brada uhvatila, a Mraš bi- 
jaše golobrad, a nešto je tipa arnautskog, kad mu po- 
gledaš u zrnate oči i malo povijen, (kano u jastrijeba ) nos. 

Ibrahimov otac Selim-aga Bojalić znao je, da mu 
sin živi u tijesnom prijateljstvu sa Mrašem; no to mu 
ne bijaše nemilo. Znao je Selim-aga, šta bi ga stiglo, 
da Mraš sazna, da je on ubilac njegova oca; za to 
je on Ibrahima hvalio, da je Hepo prijateljevati sa pošte- 
nim drugom, pa ma on i Vlah bio, pače ga je nago- 

varao, da se njih dvojica pobrate. A da je Mraš znao, 
čiji je sin Ibrahim i da je Selim-aga ubio Gjota, to 
bez sumnje onim trenom istisnula bi želja za osvetom 
iz srca njegova ljubav k Ibrahimu i okrvavio bi nož 
na Selim-agi. 

Bilo je prvih dana proljeća; ovce se vrlo rano 
jagnjiše i bilo je na Gjurgjevo već lijepe jagnjadi za pe- 
čenje, a Bošnjaci i onako prije zapreme ne bi za živu 
glavu prije Gjurgjeva klali jagnjadi, držeći, da je to grijeh. 

Šaban-aga imadijaše niže Viteza mnogo njive i ne- 
koliko svojih čifčija, bijahu baš valjani kmetovi, a i 
on njima dobar čitluk-sahibija. Jednog dana dogovoriše se 
Šaban, Mraš i Ibrahim, da će provesti veselje, pak ugla- 
više teferić na Šaban-aginu čitluku. 

Kmetovi lijepo dočekaše svoga agu. Tamo se zgo- 
tovilo različite bolje hrane, jer se Šabanov subaSa 
Bećir brinuo oko toga, a bijaše vješt kuhar. Na ražnju 
je pištilo debelo janje. Oni sami ponesoše sa sobom še- 
ćera i kave, a subaša je spremio sudje: ibrik i fildžane, 
jer u ono doba nije se nalazilo takovog sudja u seljaka. 
No seljaci-kmetovi pripraviše dobre šljivovice-rakije, sko- 
rupa i kiseloga mlijeka. 

U voću. pod granatom jabukom posjedaše po šare- 
nim prostircima. 

Dok Ibrahim i Šaban klanjahu podne, Mraš se raz- 
govarao sa seljacima, koji raspravljahu već drugo jagnje, 
koje će- peći za užinu, a dotlen bijaše i ručak gotov. 

Kad se naručaše i dobrahno se nakitiše žeženom 
rakijom, progovori Šaban-aga: 

— Čuj me, Mrašu! Mi smo dobri ljudi i prijatelji, 
ti se krstiš, a ja klanjam. Neka bude svakomu svoje; ali 
mogu doći časovi, kada treba drug da drugu priskoči u. 
pomoć, ma se i o glavi radilo. Ako su druži ine vjerCj 

Često puta budu druge volje; treba daklem jače sveze, 
koja će pasati dva srca i dvije duSe u svako doba i na 
svakom mjestu, da jednako ćute, jednako misle, jedan za 
drugoga da živi i gine. A ta sveza jest pobratimstvo. Ako 
si kail, da se pobratimo? 

— Jesam, Ibrahim-aga! Šta ti reče, valaj da Bog 
hoće; da ne će, ne bi ti mogao toga govoriti, a šta 
Bog hoće, ono mora da bude! •— 

Ibrahim-aga i Mraš maše se noževa iza pasa; trgnu 
i svaki opusti na desnoj svojoj ruci po kaplju krvi. 
Jedan drugomu lizne žive krvi sa ruke, izljube se i 
pobrate. 

Ibrahim-aga podiže čašu rakije, pa nazdravi i reče: 

— Ni u zdravlje caru ni veziru, već u zdravlje našeg 
pobratimstva! A ja, Mrašu, brat nerodjeni kano rodjeni 
Šabanov, želim, da bude i tvojim pobratimom. Volja je 
Božija i ja želim, a ti, kako te je volja. 

— Bog hoće i volja jest moja — odgovori Mraš. 
Obojica se maše noževa, opuste si krvi; jedan dru- 
gomu srkne po kaplju junačke krvi, izljube se i pobrate. 

Ibrahim-aga nazdravi : 

— U zdravlje našega pobratimstva! Da bi do go- 
dine zdravi i veseli bili; kud god išli, da bi jedan za 
drugoga pitao. Ljubili se, ne omrazili se nikada do smrti ! 
Tvrda je vjera, da ćemo se braniti, jedan drugomu u po- 
moć priteći, ne žaleći ni glave s ramena ! 

— Tvrda je vjera i junačko poštenje I — progovore 
Šaban-aga i Mraš. 

Starac kmet gledaše iza jabuke, kako se kršćanin po- 
brati sa Turcima. Bijeli mu brci kano Šaka vune pa- 
doše niza lica, a pogleda bijaše začudjena. Šaban-aga za- 
mijeti raju i upita ga: 

— A ma Pavlel Šta si se toliko zagledo? 

— Dobri aga! Za Čudno mi je, da se vi age po- 
bratimiste sa Šerif-MraSem, a on je kršćanin baš ko i ja. 

— Ne čudi se, Pavlel Ta jedan nas Bog stvaro i 
jedno nas sunce grije. A šta se vjere tiče: svakomu 
svoje! A sada ti kažem kmete, a ti reci drugima, ako 
dodje kada ovamo koji od mojih ovih pobratima, valja 
da ga primite i počastite — kano da sam ja došao! 
Pazio sam vas i milovao, a pazit ću vas uvijek kano 
svoju djecu. 

Kmetu bijaše to vrlo milo; po tri puta se nakloni 
i ode, misleći na jednoga Boga, na jedno sunce i na 
ljubav aginu k svojim kmetovima, pa uzdahne: »Oj, da 
su sve age i svi bezi taki, blago raji u carevu zdravlju!« 

U razgovoru upita Ibrahim Šabana: 

— Šabane ! A kako je Vilić-begova Umihana u 
u Skoplju? — 

— Dobro, brate! — 

— Predobi li je svomu srcu? 

— Još pitaš .^! — 

— De mi pripovijedaj! — 

— Gotovo, brate Ibrahime ! Nema petka^ da me ne 
vidje Skoplje. Kad joj prodjem pokraj kuće, zatečem 
uvijek bud mladje bud starije društvo, gdje ašikuju; ali 
ona ne će ni da se pomoli. Zaklinju je živu, da se po- 
kaže; kakovim je milovanjem podvikuju, ali svezaman; 
ona haje i ne haje, ni slušati ni gledati ne će. A kad 
se ja dokradem do vrata, eno vam nje! Već maše rukom 
i jaglukom, a za časak pokleknu vrata; bijela ih ruka 
Umihanina otvora — i pokaže mi se ona, koja je ljepša 
i pristalija od svih djevojaka. Šapat njezinih usta, mili 
posmjeh, zlama kosa njena, iskre njezinih očiju Čine me, 
da ne znam, da li sa djevojkom ^- ja li s ang jelom go- 

vorim. U tri reda već mi kaza, da će poći za me ; klela 
se vjerom i ljepotom, da prevrnuti rijeći ne će. A do 
skora povest ću je, a vi ćete biti kita i svatovi moji. 

— Ej, tako ti Alah sreću dao, pobratime Šabanel 
U glavu je znadem; kad je vidjeh, bijaše još djevojće, 
nejaka — ali kako lijepa i pristala, takva valjada je 
danas djevojka. Samo nemoj, da ne bi bio gospodarom 
svojih rijeći, jer ti je vjeru dala, opomene ga Ibrahim. 

— To se, brate, tiće obraza. Šta jednom rekoh, toga 
ne poričem; Bog i vas dvojica svjedoci ste! — 

Još jednu — dvije li kave posrkaše, a noćca poće 
padati na ledinu. Kmeti izvedoše dva dorata i jednoga 
kulaša. Skupilo se od kmetova malo i veliko na polasku, 
da požele agi i njegovim prijateljima sretan put i s 
Bogom. Ibrahim i Šaban uzjašu dorate, a Mraš uzbaci 
ćurak na rame, kano što nose Arnauti dvorukavce svoje, 
jahnu kulaša — i sva trojica krenu put Travnika. Pod 
njima poskakivahu zećki konji, a iza njih jahaše Bećir, 
promemuv se velikom šešhanom uvijek na opazu, kano 
dobar sluga za boljim gospodarom i biranim društvom. 

Dok stigoše u Travnik, već Turci klanjahu jaciju. 
Po običaju ne razidjoše se namah k svojim kućama, već 
krenu k Mrašu, a kod Bećira ostave konje, da ih opremi 
kući. Kod Mraša budu podvoreni opet kavom i rakijom. 
Do kasno doba noći ostaše u razgovoru. Ibrahim se 
i suviše nakitio rakije, zato ga otprate obadva pobratima 
do kuće. 



Ibrahim se mnogo puta već vratio kući nakićen; 
zato je dodijć materi, koja se za njega vrlo zabrinula, 
tim više, jer ga je po stotinu puta već svjetovala, 
da se ženi i mahne prekomjernog pića i noćnog lolanja. 

Znala je ona, da Ibrahim često zalazi k Mrašu, a go- 
vorilo se na sva usta, da Ibrahim ljubi Jelenu, seku 
Mraževu. Aginica ne mogaše pritajivati pred agom, da 
se Ibrahim kasno vraća iz pijanih mejhana, jer je i 
aga za to znao, opominjao ga, no sve bijaše uzalud. Za 
to stade Selim-aga karati aginicu, da je ona kriva i nitko 
drugi, jer mu je, dok je on, bio u Albaniji, sve propuštala 
i na pretek mu novaci podavala. A sada neka čini, šta 
je volja, a ma samo da želi vidjeti jedinca, gdje se 
primio urednog života. 

Aginica je dobro zapamtila riječi agine; s toga sju- 
tradan. Čim je aga otiš6 u džamiju, napane u odaji 
Ibrahima : 

— Ibrahime, sine I A šta ti radiš, da od Boga nadješ ? 
Svake se večeri rakijom pretjeraš, po mejhanama noći 
boraviš. Tako ti lijepe mladosti tvoje! Zar ne vidiš, da 
sam ostarjela i obnemogla, a ti ne ćeš, da mi na dom 
dovedeš snašu, meni snašu, a sebi vjernu ljubu, pa da 
nadjem u njoj glavna prijatelja. — 

Aginica dvori Ibrahima kavom i kori ga, a on, kad 
mu već dodija, progovori: 

— Majko ! Nema za me nigdje turkinje djevojke. 
Izviruše ne ću, koja cijeli dan proviruje na pendžere i 
vrata, lica bijeli, a obrve crni; ne ću ni one, koja se 
porušila ej, pa šta ću, ni se ženiti ne ću. — 

— Uzmi sine, materina hrano, uzmi, ako te je volja, 
baš i kršćanku, samo da se jednom smiriš i da se 
mahneš pustog takvog lolanja. Znadeš, koliko babo udara 
na me, da sam te razmazila, da sam ja svemu tomu 
kriva. Znadem, zašto nijesu turkinje tebi mile. Zanijela 
je tebe Šerif-Mraševa sestra, za njom si se pomamio. — 

Ibrahim mahnu glavom i na polasku reče: 

— Niti je od nje ljepše u svoj Bosni, niti je majka 
ikada duhovitije rodila. 

* * 

Selim-age Bojalića kuća stajaše u donjem gradu u 
Travniku. Ne bijaše to kakova divna zgrada, premda 
brojilo Selim-agu medju bogatije age. Odozdo zidana 
od kamena, a ozgora drvena okrenutih prozora na 
uzanu ulicu i zelenim rešetkama zaslonjenih. 

U gornjem spratu stanovahu, a u donjim prostorijama 
našla se uvijek po tri konja, medju kojima bijaše po 
svoj Bosni poznat i glasovit pehUvan dorat, sedmak, a 
divan obduljaš. Ljudi ga pisahu u krilate ; jedanaest puta 
jest na košiju izašo i sve konje preteke; koliko je puta 
poletio, toliko je konja na trci dobio opremljenih skupo- 
cjenim rahtima. Selim- aga vrlo je dorata svoga titorio 
i milovć, a isto tako Ibrahim; on ne bi nikada iz kuće 
izašo, da se prije ne navrati u ahar: pomilovao je dorau 
po čelu, po vitomu vratu i jakim sapima. Tako i ovaj 
put, nešto zabunjen, nešto kivan na mater, što ga kori; 
ipak podje prije, da dorata omiluje, ogrli ga po vitomu 
vratu i stade govoriti krilatomu doru: — Oj dorate, 
milo dobro moje! pobjednice na svakom veselju 1 Hoćeš 
li mi skoro nositi ponosito dilber Jelenu moju? — A 
dorat stade desnom prvom nogom kopkati, kano da je 
razumio mladoga agu i htio kazati znakom, da hoće. 

Ibrahim omilovav konja, izadje na Ćaršiju i skrene 
ravno dugom ulicom, a tada lijevo uz Lašvu; prodje 
mostom na onu stranu i uz kršlu, koja tu stajaše, opet 
skrene Ujevo u Pašinu Mahalu do Mraševe kuće. Uljegav 
na dvorište, opazi pod krošnatim dudom Jelenu : upravo 
je vezla. 

Čim Jelena opazi Ibrahima, obrazi joj se zacrvene, 
jer bijaše sama kod kuće, zato se zastidila. 

Ibrahim-aga nazove joj Boga, a ona njemu prijazni 
uspovrati. Ibrahim sjedne križnoge na dva koračaja pred 
njom na zelenu travu. 

— Jelenol Gdje je pobratim MraSo? — 

— Ej, ta znadeš, gdje je u to doba! Gdje bi bio, 
nego u magazi. — 

— A majka Janja? — 

-— Vratit će se tek o podne. — 

— Kaži mi, Jeleno, tako ti Alah sreću dao I Ja T 
ti pravo ja li žao, što sam sada ovdje? 

— Meni jest pravo, jer se pouzdajem u te, — pro- 
govori Jelena, oborivši stidljivo glavu i upilivši lijevo 
oko u bijeli vez. Jelena presta ubadati iglu, oprezno 
slušajući Ibrahima. 

— Čuj me, Jeleno, moja pozlaćena grano! Ti ćeš 
razsvijetiti moju odaju. Kano što žarko sunce sjaje, da mi 
sjaješ dobrinjom i miloštom tvojom, da mi čuvaš ostar- 
jelu nenu i da momu starom babu Selim-agi učiniš svaku 
uslugu! — 

— Šta ti zboriš? — upita začudjeno Jelena. 

— Zbori srce, koje tebe ljubi. — 

— Ta ti znadeš, da sam ja kršćanka. 

— Kršćanka kano i turkinja, jer te ljubim. — 

— Zakon brani. — 

— Ljubav ne poznaje zakona; moje srce poznaje 
samo tebe i tebe jedinu ljubim ! — 

— Poturčiti se ne ću. Ta prije bih stavila glavu 
svoju u procijep, nego li vjerom prevrnula! — 

— Ti ostani na mom domu kršćanka; krsti se i 
Boga moli po zakonu tvomu. Ja ću tebe ljubiti do groba. 
A ne ćeš, vjere mi, dodijati ni majci ni babu momu. 

— Tvoja mati momu jest bratu pomajka, a tvoj 
babo poočim, a moja majka opet tebi pomajka, pak mi 

kaži i sam sudi^ da li bi u redu bilo, da ja za te podjem, 
ma i vjera ne smetala? — 

— Oj, Jeleno ! To bi lijepo bilo, ako nije i običajno. 

— Volim, Ibrahime! da ja tebe pobratim, pa da 
se pazimo i ljubimo kano brat i sestra. — 

Ibrahim uzdahne, prikuči se k njojzi i prihvati joj 
nježno na vez položenu bijelu ruku. 

— Oj, Jeleno, moje sunce žarko!* Nemoj mene 
mladog ubijati. Volim leći pod zelenu ledinu, nego 
svoga suparnika da uočim. Kao brat bih te ljubio kano 
sestru ; al' te ne bih smio kano vjernu ljubu, a take rane 
nikada pregorio ne bih! 

— A šta bi rekla tvoja mati? — 

— Njoj bi vrlo milo bilo. — 

— A šta bi reko tvoj babo? — 

— On je kail, što god mati hoće. — 

— A šta će reći moja mati .... 

— Imat će zetom posinka svoga, a može li je itko 
štovati i ljubiti tako, kano posinak njezin? — 

Ibrahim stane ljubiti Jeleni bijele prste, a ona njega 
Ijubne medjvi vrane oči, koje mu se na odmaku sustaviše 
na njenom umiljatom licu. 

Mujezin poče učiti podne. Ibrahim se sam poboja, 
da ih ne zateče Janja, ustane, pruži ruku Jeleni i reče: 

— Jeleno! Doklen postim posta Ramazana i dok 
turski Bajram prodje, povest ću te na odžak majci kano 
vjernu ljubu svoju. A sve dotlen ja ću šutjeti, a ti ne 
kazuj nikomu. — 

Jelena ga isprati do vrata. Ibrahim izadje laganim 
korakom na put. Pričinjalo mu se, da je sav džemat 
čuo i vidio, pa se stade uklanjati čaršiji, skrene niza 
Lažvu, osjećajući se najsretnijim. 

LepuŠić: Slike iz Bosne. 5 

III. 

Druge polovine osamnaestoga stoljeća veoma se Bosna 
zamutila. Bezi, age i u opće spahije stadoše spletkariti, 
carskim službenicima bacati klipove pred noge, a sa 
rajom nečovječno postupati. Bilo se bojati, ako se ne 
promijene prilike, da će susjedni vladari osvojiti Bosnu, 
taj čvrsti bedem turski, o koji se razbijahu sile evropejske. 
A padne li Bosna, pala bi bez sumnje i za kratko doba 
Rumelija, a moglo bi se dogoditi, da bi poslije tolikih 
gubitaka valjalo padišahu ostaviti Carigrad i bjegati preko 
mora. 

Prvaci bosanski veoma se zabrinuše; bilo im je do 
njihovih silnih dobara. Nijesu mogli da puste s mirom 
toliki nered, a ne imadijahu snage, da bijesnu silu sami 
utiše; obratiše se molbom na cara, da pošalje u Bosnu 
vezira, u koga će imati Bošnjaci povjerenje, a on da će 
umjeti i htjeti urediti poremećene prilike. 

Bosna se vrlo obveselila, kad iznenada donese ta- 
tarin iz Carigrada vijest na ruke glasovitomu i učenomu 
travanjskomu muftiji Omer-efendiji, da dolazi novi vezir. 

U Travniku je bio običajno najučeniji muftija za 
turskog vakta. I današnji muftija Hadži - Mulah - Ašim- 
efendija slovi kano najmudriji medju muftijama; rado 
sam se s njime razgovarao, vidjevši u njega opsežno 
znanje, oštroumlje i duboko shvaćanje. No što je bilo 
prije i poslije muftija u Travniku, nijedan ne dostiže 
Omer-efendije. 

Kad je Omer-efendija primio knjigu, iz koje sazna, 
da dolazi u Bosnu kano vezir Ahmed - Sadulah - paša- 
Ćiiprilić, kojino je već jednom vezirovo u Travniku, 
sunce mu granu od veselja i radosti. 

Muftija dozove ulemu, mule i druge prvake, da se 

dogovore, kako će dočekati vezira. Mnogo počeše raditi 
o svečanosti. Izaberu banderij, koji će se pridružiti u 
Sarajevu glavnomu banderiju i poći pred vezira do No- 
voga Pazara, a drugi banderij imao je poći do Viteza. 
Nije šale, sto i šezdeset konjanika imalo je poći na sjajno 
opremljenim konjima do Novoga Pazara, a ravno četiri 
stotine do Viteza. 

Vezirski konak sjajno urediše; na tvrdjavi stotina 
topova objavi narodu veselje. A uglaviše i veliku trku 
na drugi dan poslije vezirova dolaska; pozvaše sa svih 
strana, a najviše iz Skoplja, age i begove, da dovedu 
svoje konje obduljaše, da se ogledaju na travanjskom 
polju. Poslije velike trke imala je slijediti mala trka; 
zatim će zametnuti bosansku igru na konjima iz malih 
i velikih pušaka i koji će se bacati džilita, najposlije 
bit će pješa trka, skakat će na mješinu, bacati se kamena 
s desna ramena, da se i fukara proveseli. Mnogo lijepih 
darova staviše na košiju. 

Da je vezir Cuprilić bio uvažena ličnost i ljubljen u 
narodu, dokazom je, što je Mustaj-beg lički, koji ne htjede 
doći prije na poklon na poziv sedam vezirova, a na 
poziv vezira Ćuprilića krene sa Udbine s velikom prat- 
njom i silnim darovima u Travnik na veliko čudo i 
veselje svjema Bošnjacima. Tom prilikom donio je Mu- 
staj-beg lički sa ostalim darovima i trideset osječenih 
glava, koje posjekoše glavarima, prolazeći na Kotare. 
Vezir dade spremiti glave na tvrdjavu i nataknuti na 
kolceve. Još mu dovedoše na dar djevojku, kojoj ne 
bijaše ravne u svjema Kptarima, po imenu Jelu Mališinu, 
koju oteše, razbivši Mališinu kulu. No vezir ne htjede 
primiti djevojke, već je pokloni desnomu bajraktaru ličkog 
Maštaj bega Mehi Dizdareviću, 

K učenomu muftiji Omer-efendiji u Travniku doh- 

žahu svakim danom sa svih strana bezi i age na raz- 
govor, a najviše sa Vrbaškog polja iz Skoplja i Bugojna, 
gdje bijaše do sedamdeset odžaka begovskih, mnoge 
ugledne i zgodne muhamedovske porodice. Tako dodje 
k muftiji Meho-beg Vilić, iz Skoplja, a tamo zateče Selim- 
agu Bojalića. 

U bega Vilica bijaše divna kći Umihana, za koju 
se mnogi otimahu, a Bog ju je namijenio, kako nam je 
poznato, Šaban-agi, posinku Selim-aginomu. 

Selim-agi već je prije prišapnula hanuma, da je Ibra- 
him, njihov jedinac, odlučio se, da će uzeti za ženu ka- 
tolikinju, Mraševu sestru Jelenu. To ne bijaše milo Selim- 
agi; zato je mislio neprestano, kako će osujetiti odluku 
Ibrahimovu. Njemu je bilo dosta, da se Ibrahim pobratio 
sa Mrašem, znajući, ako bi i kad Mraš upoznao u njemu 
ubilca Gjotova da ne će htjeti da se osveti poočimu 
svomu. 

Od onog dana, kad je Selim-aga počinio krvno djelo 
u Skadru, ubiv puškara -^Gjota, smjestio je one puške na 
dno okovanog sanduka, i nikada ih više ne htjede ni da 
pogleda, a kamo li izvadi. A nikada za njih ne kazivaše 
svomu sinu, komu bijahu namijenjene kano očev dar. 

Kod muftije zapodješe razgovor o velikoj trci, o 
dobrim konjima, beg Vilić smjelo kaže: 

— Znaj de, efendija, i ti Selim-aga, da u svoj Bosni 
nema konja obduljaša, šta je moja lastavica bedevija. Moj 
dobri aga, ona je arapskoga soja, koja će preteći sve vaše 
ate i konje. 

— Zar, beže, moga dorata, kojino jest jedanaest 
puta na košiji meko i jedanaest konji dobi; jedanaest 
puta pratila ga je sa trke pod crvenom čohom i bo- 
gatim rahtom dambulhana do kuće. A šta ti to kažeš ? — 

— Za okladu! — klikne Vilić-beg. 

Muftija mahne rukom: 

— Pričekajte! U tebe, beže, imade kćer Umihana^ 
a u age Selima imade jedinac Ibrahim na ženidbi. Ako 
preteče Seiim-agin dorat, on neka vodi bedeviju i za sina 
Umihanu; a preteče li bedevija tvoja, beže, a ti vodi 
bedeviju i dorata, za koga sam čuo i ljudi mi kažu, da 
imade devet vila — devet posestrima. — 

— Pravo kažeš, efendija! — progovore obojica u 
jedan mah, pljesnuv se rukama po koljenima. 

— Ako tvoj dorat preteče bedeviju moju, poklanjam 
ti bedeviju i za sina moju jedinicu — moga oka ženicu. 
— Je r ti pravo — ha? — odgovori Vilić-beg. 

Selim-aga pruži ruku Velić-begu — i oklada bijaše 
gotova. 



Još isti dan Ibrahim-aga sazna, da je beg Vilić stavio 
na velijcu trku kćer Umihanu, ljuta rano — za njega, 
da mu bude ljuba. 

Zabrinuo se veoma: sramota njemu, ako dorat 
ne preteče; ako li preteče, još gore, jer mu je uzeti 
Umihanu, a on ljubi Jelenu. Zamisli se duboko » šta će 
reći pobratimu Šaban-agi; a voli i dorata pregorjeti, nego 
uvrijediti pobratima svoga. 

Kad je prije Selim -aga opremao dorata za trku, 
Ibrahim se uvijek vrlo zabrinuo, pazio je, timario i 
ječmio konja; ali sada je izgubio svu volju; samo kad 
prodje pokraj ahara, nešto mu stisnu srce i suza mu 
zasja na oku. 

U večer istoga dana sastadoše se pobratimi kod 
Mraša, da se dogovore. Zapališe u odaji jasemin-čibuke, 
a Ibrahim zapodjene prvi razgovor: 

— Čujte, braćo ! Danas se sastao moj otac sa Mehom 

Vilićem begom iz Skoplja kod muftije Omer-efendije. 
Stade Vilić-beg zavrzivati i hvaliti svoju brzovitu be- 
deviju, a moj otac opet dorata. Riječ po riječ, beg 
Vilić stavi na trku kćer Umihanu i ugovore: ako dorat 
preteče, da moj otac vodi bedeviju i Umihanu za me, 
a preteče li bedevija, tada će beg dobiti dorata. ' — 

Šaban-aga razvali oči, plamci mu probiše lice pa 
reče : 

— Sablja ih posjekla! — 

— Braćo! nastavi Ibrahim, ako dorat ne preteče, 
sramota će me grdna poklopiti; ako li preteče, zar ja 
mogu voditi tvoju Ijubovcu, brate Šabane? Gdje bi moji 
obrazi bili, gdje li junačko poštenje, a gdje riječ, koju 
dadoh tvojoj Jeleni, brate Mrašu? — 

— Lako za to, poče Šaban; lako ćeš ti pregorjeti 
dorata, ako bedevija preteče. Ta na doratu ću voditi 
Umihanu na svoj dom, a evo ti moje ruke i turske mi 
vjere, da ću ti vratiti dorata! — 

— A kako onda, ako dorat preteče? — upita 
Ibrahim. 

— Lako opet za to, progovori Mraš. Ako dorat 
preteče, babo će ti dovesti Umihanu, a ti se pritaji, kano 
da je tebi drago, pa mirno čekaj kitu i svatove, da se 
ne domisle čemu, da ne napune pušaka olovom, već samo 
puškaraju na veselje. A ja ću sakupiti drugu kitu i sva- 
tove. Ti piši potajice Umihani, ako dodje do nevolje 
koje, da udari na stranu, da je ne shvati zrno. 

— Pravo tako ; al je meni poći u svatove za djevera, 
znat ću ja s njom zamaknuti. 

— Junaci i braćo! poče Ibrahim- aga, sramota bi 
bila, da olovom udaramo na svatove, koji pune puške 
samo prahom na veselje. Ako oni prodju puškarajući, 
mi ćemo im zakrčiti put i oteti djevojku. 

— I ja mislim tako — dokrajči Mraš. 

Još otvoriše razgovor o trci i nišanu; a Mraš se 
poče hvastati, da će nadmašiti sve bege i agalare, da se 
ne boji nišan gadjati iz puške, koju on izradi. 

U to unidje Jelena u odaju i donese ibrik i fildžane. 
Natoči kave, pa umiljnim očima pogleda Ibrahim-agu, a 
na čelu joj se javi neki znak golemog zabrinuća. 

— Čudna mi se pričinjaš, Jeleno ! — primijeti Ibrahim. 

— Da, čula sam sve, šta govoriste. Da sam jadna 
tebe pobratila, ne bi trebalo, da se krv prolijeva; vodio 
bi slobodno Umihanu. A kažu, da je lijepa i pristala i 
da joj vrsnice u svom Skoplju nema. — 

— Alaj, seko od dobroga mi brata! A kuda sam 
ja onda pristao? Zar ti ne znaš, da ja ljubim Umihanu, 
da mi ona riječ i vjeru dade ? Ja bih umro — a preboHo 
ne bih .... progovori Šaban-aga. 

— Očiju mi i zdravlja, ako sam znala, da ti ljubiš 
Umihanu! — 

— Ne zna ni rodjeni otac njezin. — 

— Za što mu x>e kaza? Možda bi okrenulo drugačije, 
pak ne bi Vilić-beg stavio Umihane na košiju — pri- 
mjeti Jelena. 

— Beg Vilić hoće silom da imade Ibrahima zetom ; 
zato je zametnuo prepirku o dobrim konjima, zato je 
muftija rekd, da stavi djevojku na trku : ta to bijaše tako 
dogovoreno i namješteno. — 

Na ove riječi Jelena se zamisli i snuždi. 

— Neka ih, ja ću im namjestiti banak! — zaprijeti 
Mraš. 

— Ali sila jača .... presiječe Jelena. 

— U svoj našoj zemlji nema brka, koga bih se ja 
plašio i s kojim se ne bih htio ogledati — smjelo pro- 
govori Mrašo. 

Šaban i Ibrahim podignu se, da će polaziti, a Mrašo 
reče, da će ih pratiti do kuće. 

Poslije odlaska njihova osta Jelena sama. Mati Janja 
legla je ranije i davno već usnula. 

Na oniskoj sofri gorjela je vidjelica. Jelena namjesti 
po prostirku jastuk, legne i usne. Ali nemirno spavaše, 
jer je stadoše svakojaki sni mućiti. 

Mraš se vrati oko pola noći. Prvi udarac na vratima 
prene Jelenu, a ona se digne, da otvori bratu vrata. 

— Jeleno, ti si se već slatko naspavala. — 

— Grozno, brate Mrašu ! Vidjeh u snu dorau, gdje 
je preteko bedeviju. Opet me stadoše mučiti užasne pri- 
kaze. Najposlije vidjeh tebe, gdje te gone zaptije prema 

Luci, a na ramenu si nosio oštar hrastov kolac 

Moji sni, brate, na zlo slute ! — 

— San je laza. Utrnut ću vidjelicu, a ti lezi do 
matere. I ja ću leći da spavam; ne misli ni na što, — 
sve će dobro proći — reče nehajno. 

Jelena uzdahne i podje u drugu sobu, a Mraš legne 
da spava. 

IV. 

U Travnik pohitjeSe mnogi bezi i age. Sve hanove 
zapremiše. A mnogi se nastaniše kod rodjak4 i prijatelja, 
dok dodje vezir. 

Sluge vodaju konje utrkivače ili obduljaše ulicama 
i travnjacima, sapete kolanima i ovijene gunjima, a na 
glave im natakoše zob.nice tako, da gubica i nozdrve 
bijahu u zobnici. Pred vezirski konak postavilo kavaze 
sa štapovima srmom okovanim i praporcima. 

U oči srijede zapucaše na gradu topovi. Grunulo ih 
ravno stotina — jedan za drugim kano znak, da se pri- 
miče novi vezir. 

Pohitio narod preko donje čaršije na kameni most, 
ma ne da hodaju, već kano da listom bjegaju pred kakom 
silnom ordijom. A zorom još ode u susret do Viteza na 
broju stb i sedamdeset konjanika sve u zlato i srebro 
nakićenih i oboružanih, a konji im pokriveni bogatim 
rahtima. 

Najednom začu se dambulhana, krka pušaka, a sa 
tvrdje stanu opet grmljeti topovi. 

Dotrčaše uzagrfepce konjanici, pa se poredjaju pred* 
konakom u dva reda, a za malo — eto sjajne pratnje 
vezirove. Vezir sidje s konja. Bijela brada pala mu do 
pojasa, a ispod oštrih obrva zareda ozbiljnim očima na 
okolo. Poglavari i prvaci stanu mu se klanjati, ljubiti 
mu ruke i skute, a on stade svima otpozdravljati. Na 
hodniku konaka stajahu u dva reda kavazi. Čim vezir 
unidje, kavazi udariŠe štapovima o tle, a praporci za- 
zvečiše. Svatko je bio sretan, ako se može dotaći rukom 
vezirova skuta, prinijeti ga k čelu i poljubiti. 

Ovoga dana podijelišc fukari sila kurbani, somuna 
i simita, a pa mektebima dijelilo djeci halvu, da se znade, 
da je dan veselja, da je novi vezir doš6. Sdm vezir da- 
rivao je gospodu bogatim darovima. 

Sjutradan primao je vezir cijeli dan poklonike, ponaj- 
prije prvake muhamedovske, a poslije odaslanike kršćanske 
i hrišćanske. 

Velik i slavan bijaše poklon otaca Franjevaci. Još 
za cara Muhameda II., kad je provalio u Bosnu i po- 
plavio je svojom silnom vojskom, a kršćani stadoše 
bjegati iz svoje domovine, našao se vječne spomeni 
vrijedan Franjevac fra Angjelko Zvizdović. Na polju 
Milodražici kod Fojnice obrazloži fra Angjelko pred 
glavnim šatorom caru Muhamedu: da šta će njemu 
bogata i plodonosna Bosna, ako mu ponestane naroda, 

koji će zemlju težiti, a narod da bježi iz zemlje glavom 
bez obzira. Reče, da bi valjalo dati narodu dozvolu, da 
smiju slobodno vršiti svoj zakon. 

Car razumjevši učenog Franjevca, pokloni mu plašt 
ukrašen zvjezdicama i izda mu athnamu, to jest poveljo, 
kojom proglašuje kršćane slobodnima u vršenju zakona. 
Ovu athnamu običavahu predstavnici ili starješine samo- 
stana svakom novom veziru prigodom poklona na svečan 
način donijeti. Tako je za Ćuprilića donesoše gvardijani 
samostana kreševskog, sutješkog i fojničkog. Zaogrnuti 
crnim habitima, a pod kapom od kože stupiše u odaju, 
po kojoj bijaše prostirka od crvene kadife, a naokolo 
mekana sjedala crvenim jastucima za naslon, u kutu opet 
skupocjeni šareni dušeci ; na tom uzvišenom mjestu sjedio 
je vezir bijel kano mjesec. 

Prvi je stupio starješina samostana fojničkog, noseći 
pod pazuhom zavijenu athnamu, za njim sutješki, držeći 
rukom na lijevoj grudi voštani cu, a n^jposlije kreševski, 
noseći u lijepoj kutijici zlatnoga pijeska, kojim će se 
posipati vezirovo priznanje. 

Duboko se po tri puta pokloniše, taknuv se vezirova 
skuta, poljubiše ga, a vezir klisi, dohvati ispod pazuha 
fojničkomu starješini athnamu i stane je čitati: 

»Ja, koji sam sultan Mehmed Han, dajem na znanje 
svjema i svakomu, kako se izjavila moja velika milost 
k Franjevcima, koji donose ovu moju zapovijed; i ja 
sam naredio, da ih nitko ne smije uznemirivati, ni 
priječiti, niti se miješati u njihove bogomolje, već neka 
budu slobodni u carstvu mojemu. Neka su slobodni i 
rahat i oni, koji bi se povratili, da živu bez svake bojazni 
u carstvu mojemu i u bogomoljama svojima. Pa ni ja 
ni itko od mojih ljudi u carstvu mojemu, ne smije 
uznemirivati, mučiti ili patiti njihove ljude, dirati njihove 

svetinje, njihova dobra i bogomolje. Dovedu li kakovog 
tudjinca u carstvo moje, slobodno im, pošto sam ih za 
to pomilovd ovom carskom poveljom. 

A da nitko ne smije protiv ovoga pisfna raditi, dok 
budu oni meni poslušni i uslužni, svečano se zaklinjem : 
Tako mi četiriju ćitaba i tako mi velikoga proroka 
našega! Tako mi sto dvadeset i četiri hiljade proroka i 
tako mi moje ćorde, koju pasem! 

Pisano, dana 28. svibnja 1463.« 

Pročitavši vezir athnamu, pritisne je na usta i čelo 
kano svaki turali ferman u znak pokornosti i savi je u 
ovitak. 

Na to progovori prvi fojnički gvardijan: 

— Dobro nam došao, čestiti vezire ! Desno krilo 
carevo, lala, uzdanice carska, a naše sjajno sunce! Kano 
što se zvijezde klanjaju sjajnomu mjesecu, tako se i mi 
klanjamo j svi naši, sjajni aleme krune careve ! 

Poslije njega stupi sutjeSki: 

— Dobro nam došao, čestiti vezire, carevo snažno 
krilo ! Bio živ i sretan medju nama i mi u carevu zdravlju !« 

Na to pruži veziru voštanicu, koju prihvati vezirov 
kavazbaša. 
• Ponajkasnije progovori starješina kreševski: 

— Dobro nam došao, čestiti vezire ! Ja starješina družbe 
kreševske po svečanim obredima našim, pružam mrvu 
zlata iz naše domovine, da njim pospete murećef na 
jaziji, kojom ćete slobodne nas pustiti ispred vaših svijetlih 
obraza; i molimo ovim, da nam izvolite odrediti džulus, 
što ga imademo vama platiti! 

Vezir ozbiljna, ali mila lica dade im znak, da sjednu. 
Nakon male šutnje progovori vezir: 

— Hvala vama, dobri starješine i svećenici! Dao 
Alah, bilo meni i vama hair-ola; i svima u carevu 

zdravlju, koji me odabrao drugoč sada, da vam dodjoh 
ovamo! Čuli jesmo, a vidjeli nismo, da se narod buni u 
vašoj i našoj Bosni. No, ne daj Bože! U miru i po- 
slušnosti bolje će nam radjati bjelica pšenica i svake hrane 
na pretek, više će biti vune i meda, kad se narod 
bude pazio medju sobom. A vi tako kazujte narodu; 
a što je carska milost vama naredila athnamom, ono 
vam opet priznajemo! — 

Dvoranici donesu svakomu fildžan mrke kave. Dok 
oni srkahu kavu, zapovjedi vezir kavazbaši, da dodje 
ćatib u odaju, a njima naredi, da imadu platiti stotinu 
dukata kano džulus. 

Istom Franjevci rasporezaše medju sobom džulus i 
platiše, u to unidje ćatib i napiše na koljenu priznanicu, 
kojom im vezir priznaje njihov svečani dolazak, carsku 
milost i zapovjedi svima carskim službenicima, da poštuju 
ovu carsku naredbu. 

Vezir pročita priznanicu, potpiše je i udari na nju 
svoj žig, pa zahvati dvjema prstima zlatnoga pijeska i 
pospe ju. 

Na to donesu dvoranici tri nova crvena binješa i 
svakoga od njih zaogrnuše, a oni će na novo rasporezaci 
se i dadu još trideset dukata veziru. A on će njima: 

— Pravi ste ljudi, poštujte carske naredbe ; jer careva 
je milost velika, a dobrota neizmjerna! Sretno putujte i 
gledajte, da se narod medju sobom pazi! — 

Starješine se podignu, primaknu se do vezirova 
skuta, poljube ga i svaki će: — Čestiti vezire! Budi nama 
sjajno sunce, a mi bijasmo i ostat ćemo pokornici i 
vrijedni carske milosti! 

Tri puta se pokloniše do tala idući natraške do 
vrati. Na hodniku stadoše darivati službenike : kavazbašu, 

ćehaje, tefterdare, ćatibe i sve ostale ; a oni im iskazivahu 
počast, dok ne padoše pred konak. 

Poslije bosanski bezi, age i spahije idjahu rpimice 
k veziru, a vezir svakoga milo prima i za zdravlje pita. 

To je potrajalo do ikindije. 



Treći dan već za rana počeše telali vikati gradom : 
Ko imade brza konja ili bedeviju, neka pohiti na košiju ; 
ko će trčati pjeSe, neka se nadje ondje; gadjači, skakači 
i bacači kamena s ramena neka pohite na polje. Sam 
će vezir na polje na veselje doći. 

Mili Bože, da ti je bilo pogledati! Zacrvenile se 
kape poljem zelenim, rpimice hiti malo i veliko, mlado 
i staro sokacima na polje. 

Uzamamce prolaze telali izmedju naroda i viču, 
koliko je koji stavio na košiju: koji crvenu čohu, koji 
crvenu kadifu, neki opet konja, a bezi Hafizadići putalja. 
A veliko veselje čine narodu, kad viču, da je beg Vilić 
stavio za okladu svoju kćerku Umihanu za Selim -agina 
sina i bedeviju lastavicu; ako li je ne preteče, dobit će 
Vilić- beg brzonoga dorata. 

Divan bijaše svanuo dan proljetni. Već je sunce po- 
zlatilo golotinju visokog Vlašića i po zelenom polju po- 
srkaio srebrenu rosicu. Na polju razapeše crven čador, 
u kom namjestiše bogate darove, gdje se sabraše najveća 
gospoda, a u sjajnoj pratnji došao je i novi vezir Ćuprilić. 

Kad je vezir medju utrkivače došao, svi mu stadoše 
u taj mah na pozdrav i on njih stade pozdravljati. ProSav 
izmedju utrkivača unidje pod crveni šator, nad kojim se 
vijao zlatan alaj-barjak. Pod šatorom stane vezir posmatrati 
i čudom se čuditi, kakovih junaka imade u Bosni. Vidjao 

ih već u Bosni, ali nikada još toliko na okupu i nikada 
krcatijih i ljepših. 

Oko šatora provedoše konje obduljaše i krenuše niz 
polje do Viteza ravno do pika i biljega. U Vitezu napeše 
poprijeko vrvcu od jednoga do drugoga kraja, iza koje 
stane poredžija redjati konje, da ne reče ovaj onomu, da 
je prije potrčao. Na konje uzjahaSe binjedžije ; svaki izabra 
laganijeg jahača, a medju njima bilo je cigančadi, koja 
ne žali skrhati ruke ni vrata za aršin čohe. 

Najednom zapale prandjije znak, da valja u jedan 
mah poletjeti. Popuste vrvcu, a konji pomamni poletješe. 
A da vidiš jahače, kada stadoše pasati bičem konje sa 
obadviju strana! Ni puškomet ne zagrabiše, a gurbečad 
izgubi se sa dorata i bedevije po ledini. A plaha životinja 
stade uzagrepce pod sobom kršiti kamenjiće i vitlati 
prašinom uporedo kano sokć i lastavica. 

Leti bedevija, ali ne zaostaje dorat. Na po sata puta 
jagmiše se, da bi ih mogla još dovrći mala puška na 
razmaku. Ali tada dorat preteče bedeviju. Na kojih trista 
koračajd pred čadorom skrene bedevija stramputice, a 
dorat stiže do mete, gdje ga sustavilo, čohom i ćebetom 
pokrilo; prihvate ga dvije sluge i stanu ga vodati, da 
vruć ne lipsa, a z6r mu je probijao plamenom iz nozdrvl 

Svi prvaci stanu čestitati Selim-agi, a prvi mu je 
čestitao vezir Ćuprilić. Selim -agu dopade Hafizadićev 
putalj. Selim -aga poče od veselja i radosti suze trunuti, 
ta nije njemu do tih darova, već do snahe Umihane. A 
begu Vilicu malo se ražali, što dorat preteče bedeviju i 
što skrenu na stranu ; no opet je i njemu milo, što steče 
zeta u Ibrahim-age. 

Čim je svirka zasvirala, bubnjevi zabubnjaše, a narod, 
ugledav doriata na meti, pokliknu, a Ibrahim-aga izgiAi 
se sa polja. 

Za nekoliko časaka udari bedevija opet pravcem i 
sustave je na biljegu. Za doratom stigne bedevija prva 
i dobi beg Vilić nečijeg kulaša i crvenu kadifu. 

Prodje gotovo pola sata, dok neki konji stigoše, a 
neki i ne stigoše; udarivši na stranu, izgubiše se na stram- 
putici, a jahači izgubiše se kojekuda po ledini i udolicama. 

Prve povedoše nakićene dorata i bedeviju, a za njima 
darove: putalja i kulaša. 

Bubanj bubnja niz čaršiju, a dambulhana svira. Koliko 
je svijeta nagnalo pred njima, a sila ih dotrčalo iz džemata 
i mahald ; ženskinje zasloniše glavama prozore iza rešetki, 
da se nagledaju veselja. 

Vezir je otišao namah poslije velike trke, a mnoga 
gospoda gledahu još malu trku, a najposlije osta samo 
niski svijet, da se veseli, gledajući pješu trku, skakače na 
mješinu i bacače kamena s ramena. 

Poslije podne izašlo je malo i veliko na zapadno 
travanjsko polje na Luku, gdje su imali junaci zamemuti 
bosansku igru na konjima, pucajući iz pušaka i džilita- 
jući se džilitima. 

Vezir je glavom izašć na polje, diveći se vještini 
junačkih Bošnjaka. A najviše se diviSe vezir i svi glavari, 
kad počeše gadjati u nišan ; a ovom zgodom odlikova 
se medju svima Mraš Baranin. } 

Vezir upita, otklem take pi^ke Bošnjacima, otklem 
i ko je onaj gadjač, kojino je u tri reda pogodio nišan 
u srijedi ? — A kad mu stadoše kazivati, da je Mraš 
Baranin izradio one dobre puške i da je Mraš najbolji 
gadjač, vezir zapovjedi, da mu Mraša dovedu. 

Čim Mraš dodje, dotaknuv se vezirova skuta i 
poljubiv veziru obadvije ruke, podje natraške tri koraka 
i sustavi se. 

Vezir pogleda ozbiljnim očima Mraša, pohvali ga i 
bogato nadari. 

Svi stadoše Mrašu na polasku čestitati, ali u srcu i 
zavidjeti. 

Čim se Mraš odmako, susretne Šaban-agu i Ibra- 
hima. Na licima njihovim bijahu znakovi velikoga zabri- 
nuća i nutarnjeg bola. Sva trojica odoše k MraSu, da 
donesu Jeleni nevesele glasove i ponovno se dogovore 
o skoro j budućnosti. 



Već sjutradan poslije kobne trke stade Selim-aga 
kupiti svatove, koji će ići u Skoplje po lijepu Umihanu. 

Ibrahim-aga zataji svoj bol i pričini se pred svima 
i pred svojim babom, kano da mu je milo, što će dobiti 
Vilić-begovu Umihanu. No pred materom stade jadikovati, 
pa rasplaka svoju mater, a ona stane kukati: 

— Kuku meni i kući mojoj! Svjetovala sam te, 
sinko, da biraš — ako te je volja — i kršćanku ; a tvoj 
otac rekć mi je, da ti ne će braniti, da za nevolju 

uzmeš i kršćanku; a eto nu! Sada proda tvoje 

srce onoj, koja tebe ne ljubi, već ljubi tvoga pobratima 
Šabana. A ti, sine! Čini sada, kako te je volja, što god 
učiniš, bit će meni pravo I — 

Ibrahim-aga sagnu se, poljubi majku i reče: 

— S Bogom majko, mila hrano moja! 
Pa ga nestade iz kuće. 

VI. 

U kući Mraševoj bijaše vrlo neveselo. Jelenu stade 
moriti tuga. 

Još se jednom sastanu pobratimi. Čim unidje u kuću 

Ibrahim, jave mu Šaban i Mrašo, da je družba sakupljena 

— na broju njih dvanaest, koji će udariti, ne žaleći glavd 

— samo da otmu Umihanu. 

Dogovore se, da će puniip puškama pozdraviti i 
preplašiti svatove na najzgodnijem mjestu u klancu. Ali 
da treba nišaniti ja li u zemlju ja li u zrak — doklem 
do nevolje dodje. Odgovore li im svatovi olovom, tada 
ne valja žaliti glavd. Ugovore, da će poslati Umihani 
potajno pismo, da u sukobu zaostane i okrene na stranu, 
a dvojica će stajati u pripravi i odvesti je na odžak 
Šaban-agin. 

Zavjere se i zakunu čvrstom vjerom, junačkim po- 
štenjem i pobratimstvom svojim. 



Umihana se veoma rastužila, čuvši glasove, da je 
na okladi zapala Ibrahim-agi, pobratimu svoga vjerenika 
Šabana. Svojih jada ne htjede nikomu kazivati doliš 
materi, koja opet ne mogaše i ne smjede ni pisnuti 
protiv volje svoga vojna Vilić-bega. 

Umihana je pomislila na srcu svomu: gledaj moga 
baba, kako me daje za nedraga ! 

No do nekoliko dana razvesele je tajni glasovi, da 
će Šaban sa svojim pobratimima i prijateljima dočekati 
svatove i oteti nju. 

Prošlo je petnaest dani, a bilo je poslati Ibrahim-agi 
kano mladoženji svatove po djevojku. Ibrahim-aga biraše, 
što mogaše kukavnije svatove, ali otac SeUm-aga na- 
makne nekoliko biranih momaka. Za djevere izabere 
I svoga sestrića, a jer ne imadoše nikoga drugoga od 
[toda, izabere za drugog djevera svoga pobratima Šaban-agu. 

Petnaesti dan digoše se svatovi, ponijevši sa sobom 

Lepušić: Slike iz Bosne. 6 

hrane, praha i olova. Pred njima se vijao alaj-barjak, za 
njim jahaše stari svat sa ostaUm svatovima, a iza njih 
jengjije i dva djevera. Na Vilićevoj bedeviji jahaše glavom 
Selim-aga, a iza njega vodaše Šaban agin subaša Bećir 
pehlivan dorata, na komu će jahati lijepa Umihana. 

Veselu kitu prati svirka i krika čauš4. 

Ibrahim-aga vrlo se snuždi, pače legne ^ zaboljele 
ga je srce. A otac ga stade na polasku tješiti : da imade 
stotinu rand, sve bi prebolio, čim ugleda djevojku — 
Vilić-begovu Umihanu. 

Čim svatovi krenuše na put, stade Mraš sigurati 
svoju junačku družbu. Prekosjutra rano imadijahu se 
vratiti svatovi sa djevojkom iz Skoplja. Sjutradan pred 
večer krene Mraš sa svojim drugovima do neke guste 
crnogorice, gdje ne bijaše nigdje kuti ni sela. Svi 
bijahu oboružani do nokata. Konje privezaše za stabla i 
ječmiše. 

Noć provedoše na šumskoj čistini, pijući i jedući u 
šaljivom tihom razgovoru. 

Noć bijaše blaga, tiha; nebesa posuta zvijezdama, a 
mjesečina sijaše svu noć, kroz guste vršike zelenih omorika 
obasjavaše čistinu, po kojoj se razbacalo dvanaest junačkih 
drugova na dočeku. 

Svatovi krenuše noću, vodeći lijepu Umihanu. Kraj 
Umihane jahaše djever Šaban-aga, komu se vrzale mozgom 
neprestano misU o skorom sukobu, a Umihana osjećaše 
se kraj svoga vjerenika sretnom i presretnom; no neka 
slut skore nesreće uznemirivaše joj dušu. 

Približiše se već do kobnoga mjesta. Mrašo bijaše 
na opazu, dok njegovi drugovi neki se razgovarahu, a 
neki spavahu. Čuvši topot konja, digne Mraš družbu; 
poredja ih na razmak jednoga po jednoga, a sim sa 

trojicom u rpi sakriše se za grmlje, da u jedan mah 
opale puške i preplaše svatove. 

Već je počelo jutarnje bljedilo razgoniti tanani 
mračak, koji se otimao svu noć bajnoj mjesečini, kano 
rijetka mrka koprena, koja krije djevojačka lica, a ma 
opet sakriti ih ne može. 

U tren planu puške iz rpe Mraševe. Zazviždi zrnje 
tihanim zrakom visoko nad glavama svatova ; planu peta 
i šesta Smetoše se svatovi. Svima bijahu puške napunjene 
samo prahom bez olova, jedini Selim-aga napunio je 
svoje krutim zrnjem. Grmnu i svatovske puške. Šaban 
prihvati Umihanu za ruku, a dorat stade djisati u vis i 
propinjati se, dok se Šaban u tren oka dočepa uzde. 
Svatovi će neki natrag, a Šaban sa Umihanom na stranu 
ukraj puta. Opet planu iz zasjede puške; a Selim-aga 
opali svoje, otklen je pozreo sijevak, no promaši. Iz zasjede 
krenu jedna, krenu druga, — a Selim-aga pade ranjen 
sa bedevije. 

Stade cika, stade viska, a svatovi će jedni natrag, a 
drugi u bijeg stramputicom. 

Iz šumice polete na put otmičari na konjima. Okupe 
Umihanu i Šabana, pa će uzagrepce prema Travniku. 

Subaša Bećir osta kod Selim-age. Ovaj ležaše ranjen 
na rukama Bećirovim, a do njih sustave se šest konja, 
stigavši natovareni djevojačkim ruhom. 

SeUm-aga mogaše joS samo izustiti, da ga je pogodilo 
zrno Mraševo — pa izdahnu. 

VII. 
Mraš, Šaban- aga i Umihana proletješe glavnom ulicom, 
.kraj velike medrese skrenu lijevo uzanim sokakom mimo 
groblje ravno u dvorište Šabanovo, a za sobom zasunuSe 
vrata. 

Svijet je istrčao iz magazd, da se nagleda čuda, a 
nitko nije znao, šta se dogodilo. Medju ljudima nasta 
žamor i šapat, a najviše medju muhamedovcima, jer 
vidješe Mraša projahati. 

Dok dugo iza njih dojuriše svatovi na konjima blijedi 
kano bez duše. Za malo pronosi se glas po cijelom gradu, 
.da bijahu svatovi napadnuti iz zasjede i da Šerif Mraš 
ubi Selim-agu Bojalića. 

Na sve strane razbjegoSe se zaptije, da uhite Mraša, 
koga već čekaše u pripravi hrastov kolac i već mu bijaše 
namijenjeno, da će ga na glavnom mjestu u gornjoj 
čaršiji nabiti na kolac. 

Svatovi, jengji-bule i djever drugi odjahaše u Selim- 
agino dvorište, a poslije dodjoše i drugi sa djevojačkim 
ruhom u kuću žalosti. 

Ibrahim-agu propanuše suze, zabrinuo se za život 
svoga pobratima, pa ode do Šaban-age, ne znajući ni 
sam, kamo se Mraš sklonio, a nije li možda već u 
rukama krvničkim. 

Šaban pusti »Ibrahima u kuću i opet zasunu čvrsto 
vrata. 

Ibrahim zarida u plač i baci se Mrašu na grudi, a 
Mraš poče takodjer plakati : na srce mu legla teška tuga, 
jer ubi svoga poočima, a oca milog pobratima svoga. 

Dok se malo sabraše, stadoše Ibrahim i Šaban tješiti 
Mraša, da će ga braniti i zavjere se, da ga ne će pustiti 
u ruke zaptijama, dok su im glave na ramenima. 



Janja i Jelena blijede kano krpe obilaziše prvake 
svih vjera, da se zauzmu za Mraša; jer je već puko 
glas po Travniku, da ga uhvatiše i baciše u tamnica. 
Mnogi sažaljivahu Mraša, ali se ne htjedoše ma nijednom 
riječi obvezati, da će ga braniti i zagovarati. Jedni govo- 

rahu, da će Mraša poslije podne po ikindiji na Luci 
objesiti; drugi opet, da će ga posjeći, a treći, da će ga 
sjutra po sabaha na kolac nabiti. 

Obje bijahu u glavu kod vezira Ćuprilića. A ma taj 
im ozbiljno i u kratko odgovori: da je pokojni Selim- 
aga bio u carskoj vojsci, dobio je tri nišana, nadaren 
bijaše spahilukom, a mimo to njegov (vezirov) tijesni 
prijatelj. Da kakova je Mraš imao posla medju Turcima ? 

Bez milosti ih pusti. 

Sam fojnički gvardijan zauzeo se za Mraša i sav 
medžlis, no sve bijaše u zalud. 

A čim dodjoše Jelena i Janja kući. Janji pozli i oaa 
legne. 

Zaptije još ne dobiše Mraša u ruke. Saznaše, da je 
zaklonjen kod Šaban-age, uglednog sina pokojnoga buljuk- 
base Ćuprilića, hamidže vezirova. Već dvoć dolažahu 
zaptije, da im age izruče ubilca Mraša; no svaki putim 
se opriješe age, da dok su njima glave na ramenima, 
dotlen ne će pustiti Mraša. 

Sve to začu vezir. Bijaše mu za čudno, da sin 
štiti ubilca svoga oca, a Šaban-aga kano muhamedovac 
prilaže više kršćaninu, nego svomu i turskoj pravdi. Vezir 
zapovjedi, da ako drugačije nije — a štedjeti valja Ibra- 
hima i Šaban-agu, neka sva trojica slobodni sjutra dodju 
pred njega, a nitko ih ne smije putem priječiti ni dirnuti. 



Medju ostavštinom Selim-aginom nadjoše ispisanu 
oporuku, u kojoj je očitovao dobrahan dio svoga imetka, 
što ipak nije promašilo trećine imanja, dijelom siromasima, 
da se okaju njegovi grijesi, dijelom džamijama, zatim 
200 kesi odredi u vasijamami bedelu, koji će poći za nj 
na Meku, ako mu ne bude Bog dosudio, da može sdm 

za života poći. U oporuci stajaše: ako bi on u boju ili 
okršaju pao izvan doma, da ga imadu na istom mjestu 
sahraniti i turbe mu postaviti. Najposlije stavlja na dušu 
nasljedniku, da one dvije male puške, koje su sakrivene 
na dnu sanduka, kojih nikada nikomu ne pokazivaše, 
imade spaliti na vatri; jer je iz njih ubio Gjota u 
Skadru — a veoma žali njegovu krv. Napokon odredi, 
da se imade sa minare glavne džamije učiti sila. 

Još prije, nego učaše mujezin podne, navijestiše 
hodže sa minare smrt Selim-aginu i zahvalnost Bogu, 
koji daje i uzima, koji stvara i obara. 

Isti dan sahraniše Selim-agu ondje, gdje je i poginuo, 
kako je sam u vasijatnami odredio. 

Ibrahim-aga ostane još uviek kod Sabana, bojeći se 
varke i da čuva pobratima svoga Mraša. 

VIII. 

Sjutradan bijaše krasno vrijeme, da od Boga ljepšega 
ne bi čovjek poželio. 

Straža, koja čuvaše cijdu noć kuću Šaban-aginu, 
da ubilac Mraš krišom ne uteče, pred zoru se udalji i 
zamakne u dobre zaklone. 

Na sokacima i na čaršiji vidjalo se toliko svijeta, 
kano da iz zemlje niču, a oni dodjoše, da vide, kako će 
goniti Mraša na gubilište. 

Nitko nije znao vezirove zapovijedi osim službeniki. 

Ranim jutrom istom izadjoše muhamedovci iz dža- 
mija, opremiše se sva trojica: Ibrahim, Šaban i Mraš, 
pripasaše bensilahe, zatakoše puške i noževe, pa kredu 
po srijedi varoši u vezirski konak. 

A svijet se stane čudom čuditi, da oni tako slobodno 
prolaze kano hajduci planinom, a zaptije ni mukaet, ma 
da bi se koji htio pokazati. 

Stigoše u trijem konaka. Kavaz-baša javi veziru, da 
dolaze age i ubilac Mraš. Dobivši slobodan pristup, uni- 
djoše sva trojica u vezirovu veliku odaju. Po tri puta 
poklone se do prostirke, takriuvši se vezirova skuta, po- 
ljube ga, pa opet stanu natrag i podviš ruku upru oči 
u vezira. 

Vezir progovori: 

— Ti si daklem onaj, koji se drznu ubiti Selim-agu, 
koji je služio u carskoj vojsci, tri nišana steko i dobio 
na dar spahiiuk! 

A Mraš će na to: 

— Ne drznuh se, čestiti vezire ! U okršaju bijasmo. 
Ja li ja — ja li on ; jednomu je bilo ili obojici poginuti. 
A ma žao mi je, obadva mi svijeta: ovoga, na kom ži- 
vim i onoga, na kom mislim vjekovati, žao mi je, da 
se učinih ubilcem poočima moga! Nijesam htio, već je 
Bog tako sudio. — 

— Kakav poočim ? — upita vezir, razvaliv oči ispod 
namrštenog čela, a u ruci stiskujući grčevito čibuk. 

— Da, poočim, čestiti vezire! — progovore Šaban 
i Ibrahim u jedan mah, a Ibrahim produži: 

— Čestiti vezire ! Mraš je moj pobratim, on je ubilac 
moga oca i ja sam valaj prvi pozvan, da tražim u za- 
mjenu njegovu glavu, da se osvetim. A ma on je moj 
brat nerodjeni kano i rodjeni, i sva trojica mi smo po- 
bratimi. Umihana bijaše vjerenica pobratima Šaban-age, 
a na okladi je, a u šenluku trci tvome vezirstvu dobi 
pokojni moj otac za me. Mi se zavjerismo kano pobra- 
timi, da ćemo jedan za drugoga svoju glavu dati. Mi 
htjedosmo, da Umihana ne podje za me, već za Šabana, 
jer mu je vjeru dala. Čestiti vezire, naše ogrijano sunce ! 
Pobratimi moji podjoše, da stanu na put kiti i svato- 
vima; ali tamo se zametnu krvava kavga. Moj otac po- 

ginu: da li ga ubi zrno Mraševo ili ne ubi, a ko će to 
znati? A da ne bude Bog tako htio, moj bi babo i danas 
živio! Ja praštam MraSu, jer mi je pobratim. A vi, 
svijetla krila našeg turskog cara! Ako V ćete, i sudite; 
ako bude Mrašu do nevolje, da mu je poginuti — eto 
i nas, i mi ginemo! — Ali dok nam žive glave na ra- 
menima zbore, dotle pobratim bez pobratima svoga stra- 
dati ne će! — 

— Eto tako! — progovori Šaban-aga. — Tvoja 
riječ, čestiti vezire ! Bog je jedan, a medju nama je ljubav 
pobratimstva — zajedno se pazimo, živimo i umiremo! 

Kad je vezir razumio tri pobratima, dvije mu se 
krupne suze poskliznuše niz lica po bijeloj bradi, ustane 
i pruži ruku Mrašu: 

— Sinko ! Sada vidim, šta je i koliko vrijedi u Boš- 
njaka pobratimstvo. Slobodan si, kud te godjer volja 
poći! — 

Mraš, držeći vezirovu ruku, sagnu se, prinese je k 
ustima, a iz oka mu kanu suza na ostarjelu vezirovu 
desnicu. Ova suza gotovo rasplaka vezira, pa će Šabanu 
i Ibrahim-agi: 

— Sinovi junačke i ponosne Bosne! Zato i dodjoh 
u carevu poslanju, da vidim, šta nam narod radi, ljubi 
li se, pazi li se medju sobom? Mnogo jada i nevolje 
zaleglo se u vašemu vilajetu ; ali mi jošter trepti sijevak 
nade pred ostarjelim očima, dok vidim, da medju kršte- 
nim i nekrštenim ovaka zavjera pobratimske ljubavi živi. 
Dok se vratim, kazati mi je vašemu i našemu caru na 
divanu: da u Bosni pobratimstvo živi, da taj narod bu- 
dućnost svoju imade! — 

Age poljubiše ruku veziru Ćupriliću i mnogo puta 
naklonivši se, odu slobodni iz konaka izmedju straža, koje 
im počast dadoše. 

Na polju uspilo se mnogo svijeta, misleći, da će ih 
svu trojicu vodati na gubiliSte ; a oni smjelo i oholo stu- 
pahu, rukujući se sa stotinom prijatelja i znanaca, na do- 
move svoje, da snuju dalje o svojoj sreći i budućnosti. 

IX. 

Sedmi dan poslije pokopa Selim-age Bojalića saku- 
pilo se u kući Ibrahimovoj mnogo ženskinja, jer se 
imala da čita molitva. 

Poslije podne dodje Mraš, Šaban i još neki. Ibrahim 
je već prometnuo sve dolafe i sanduke, gdje je šta i 
čega ne diraše nikada za života očeva. Na dnu san- 
duka nadje divne dvije male puške, za koje mu nikad 
otac ne kazivaše, a spomenu ih u oporuci, da ih imade 
spaliti, jer su potajnice — ubojnice. 

— Eto, brate Mrašu, divnih li pušaka u moga 
baba, a ne htjede mi nikada za njih pripovijedati ! — poče 
Ibrahim. 

Mraš stane posmatrati puške sa svake strane, sum- 
njajući o svačemu. 

— Otklen poočimu ove puške? — upita Mraš. 

— Moj brate ! — progovori Ibrahim, — iz njih ubi 
otac nekog Arnauta. — 

Mraš poče da novo gledati puške, a čelo mu se 
nabralo i namrštilo. Njih dvojica bijahu sami u odaji. 
Mraš gleda u puške i misli na davnu prošlost, misli na 
Selim-agu — i sad mu dolazi u pameti pred oči lik 
ubilca njegova oca, a u tom liku prepoznaje ubilca, 
svoju žrtvu, svoga poočima. Kosa mu se naježi. Da, 
nešto mu šaptaše, Selim-aga ono bijaše, no mnogo mladji 
u ono doba! Pričini se Mrašu, kano da sada pruža ocu 
Gjotu fišeke, da napuni puške; sada u duhu jasno raza- 
bira Selim-agu, sad se sjeća, na što prije ni pomislio 

nije, kako aga škrinu — odape — sastavi; kako mu se 
otac Gjot savio ranjen do nogu. Vidi onu krvavu ranu 
na grudima, gleda onih dvanaest dukata, prosutih po 
daskama. Vidi i čuje zadnji dah svoga roditelja i one 
zaptije, štono ga sape£e, alku mu baciše oko vrata i gu- 
raše do pašina konaka — kano da on dijete ubi svoga 
roditelja. Sve to on gleda, a sumnja mu stade srce iz- 
jedati i trovati. 

— Kako se zvaše onaj Arnaut? — upita Mraš. — 
Ima li ondje, piše li, kako se zvaše onaj — nesretnik? 

— prekidajući ponovno upita Mraš, položiv puške 

na onisku sofru, koju zapremiše. 

— Da, ima. Zvao se Gjot. — 

— Gjot! moj otac Gjot — moj rodi- 
telj, moj hranitelj, moj branitelj ! . . . jedini moj, oh, da, 
jedini moj rodjeni otac — 

Skoči se Mraš, pohiti prema dolafu, nasloni glavu 
i udari kano malo dijete u plač, stane ridati i cvijeliti. 

Unišo je u to Šaban-aga, a unidje i hanuma, Ibra- 
himova mati, pričini im se, da je Mraš šenuo pameću. 
Sve zaman, dok se ne isplaka. A onda stupi k sofri 
i reče: 

— Brate, Ibrahime, znadeš li, ko je ove puške 
gradio i komu bijahu namijenjene? 

— Ne znam! — odgovori Ibrahim. 

— Ja sam ih izradjivao i moj nesretni otac Gjot u 
Skadru. Tvoj otac naručio ih za dvanaest dukata u na- 
mjeni, da će ih darovati svomu jedincu. A ma smelo 
ga u onaj tren zlo! Ja ih ponudih olovom, a on ubi 
moga oca, prosuv zlato po pustim daskama, a mene 
okriviše ubojicom oca moga .... 

Ibrahim-aga i svi drhtnuše. 

— Tvoj otac ubi moga oca, a ja, sin njegov, ne- 

hotice ubih ubilca oca svoga — osvetih se poočimu 
momu — ocu tvomu. Tvomu ocu, pobratime, a ti uloži 
život svoj za mene — ti i Šaban-aga! 

Ibrahim-aga položi dlan desne ruke na obje smrtne 
cijevi i reče: 

— Prokletnice, potajnice ! Ubiste mi poočima moga 
prije, nego poznavah .... 

— De mi, brate, ove puške, da ih čuvam kano 
vječnu i krvavu spomen! — umoli ga Mraš. 

— Dnt ću ti ih, — reče Ibrahim, — samo malo 
stani! — 

Uzme puške i podje na polje. Mraš posumnja, ali 
u čas sumnju razmetne, znajući, šta je vjera pobratimska. 

U taj čas prasnuše dvije strijele na ognjištu. 

Ibrahim-aga zadovolji posljednjoj volji svoga nesret- 
noga oca i spali puške. 

Unišav u sobu, reče: 

— Eno, brate, bijaše volja moga oca, koju označi 
u oporuci, da ih, klete ubojnice, spalim, da im se do 
vijeka trag zametne: to sam i učinio. — 

Mraš pogleda u Ibrahima, maši se iza pasa svojih 
pušaka, iz kojih ubi Selim-agu, krokne na vrata, na 
ognjište ih stavi. Ne stigne još u odaju — puške pukoše 
i stadoše praskati u plamenu. 

Čim stupi u odaju, klikne: 

— Ibrahime! Tako neka izgine spomen krvnomu 
djelu momu i tvoga oca, kako klete puške izdahnuše ! — 

Plačnim očima stadoše se ljubiti pobratimi. A majka 
Ibrahimova položi glavu medju ruke, i zaljevaše suzama 
žulja ve dlanove. 

Mraševa majka Janja, ne preboli nenadane i nagle 
bolesti, već za nekoliko dana preminu. Ibrahim dovede 

u kuću Jelenu, koja mu osta vjerna ljuba, ne okrenu vSi 
nikada vjerom. A Šaban-agi i lijepoj Umihani nakloni 
Bog tri sina — kano tri sokola. 

Godine 1808. buknu buna. 

U buni padoše MraS, Ibrahim i Šaban sa svojim 
sinovima u jednom jeditom okršaju, bijući se protiv na- 
silja silnih basa, a boreći se za dobro svoje domovine. 



Davno bijaše. 

Mnogo se od onog doba iscijedilo bratske krvi u 
Bosni. Još se danas vide i pišu krvavi razboji, a po- 
vijest je sačuvala one tužne uspomene kasnijemu potom- 
stvu ; povijest, u kojoj će ostati vijekom ubilježene riječi 
viteškoga vezira Ćuprilića: da naš narod na osnovu 
svoga pobratimstva može se nadati lijepoj i sretnoj bu- 
dućnosti. 

Bože daj i nakloni ! Da poslije mračnog doba bratske 
nesloge ogranu hrvatskomu narodu na osnovu bratske 
ljubavi, pažnje i pobratimstva dani sreće i blagosova. A 
ono jadd, što bijaše za pustih vijekova, da izgore na žaru 
uljudbe i bratske ljubavi, kano što izgorješe puške potaj- 
nice-ubojnice Šerif-Mraša Baranina i Selim-age Bojalića! 



vGoogk 



Mehmed Omerović. 

»Ne boj se onoga, tko se boji Boga!« 

ehmed Omerović bijaše najnesretniji momak u cijeloj 

čaršiji. Pa kako ne bi! U dva tri reda otvorio je 
radnju — i svakiput radio na štetu, caru ni pomena, a 
opet valja živjeti od glavnice. Malo potraje, opet zatvori 
trgovinu. Vidi napokon, da od toga posla nema ništa, 
ode u službu. 

Do podne služi, a o podne reći će mu gospodar: 
»Mehmede, ti možeš ići — otklen si i došao, ja te ne 
trebam, jer ne mogu ni sam živjeti!« — A bile upravo 
rdjave prilike za trgovce. 

Opet ode promišl java j ući : kuda i kamo će? Otklen 
će živjeti, ruha i kruha nabaviti; zdrav je, pošten je — 
a nesretan 

Na jednom sve misli u jednu smisli, pa odluči, da 
će krasti i otimati, odluči tako — pa ma glavom platio. 
Ovu .odluku otkrije dvojici svojih glavnih prijatelja, 
a oni razvališe oči od čuda. 

— Zar si pobudalio, Mehmede? Zar tako misliš 
sačuvati poštene obraze tvojih roditelja? — Zapita ga 
jedan. 

— Nema koristi, braćo! Ne mogu inače živjeti. 
Otvorim li radnju, nedjelju dana trgujem, a onda opet 
asatvori magazu. Nadjem li službu, do podne služim, a 
onda će mi gospodar rijeti: »Ajde, otklen si došao!« 

— Pričekaj, Mehmede! — opet će drugi prijatelj, 
— može se i tebi sreća nasmijati, mahni se rdjava posla! 

Čudnovata bijaše doista Mehmedova odluka, a s ko- 
likom pogibli svezana ! Mlad, lijep momak, pošten, jo5 
nikada nije u zlo ugrezao, a sada se daje dušom i srcem 
na nečiste poslove. 

Oba prijatelja njegova zabrinuše se za njega, kano 
da im je rodjeni brat. Navrni lijevo, navrni desno, ali 
on se ne dade ni za dlaku odvratiti. 

— Nema druge, — reći će jedan, — već da upi- 
tamo jali hodžu jali muftiju. 

Odu obojica k hodži, starcu, koga štovalo na da- 
leko, a poznavahu ga i u Carigradu. Od korijena pa do 
vrha ispripovjede hodži onako, kako je Mehmed odlučio. 

Hodža im reče: — Pošaljite ga sjutra k meni! — 

Hodža sjedi sam samcat u medresi t. j. u školi, gdje 
se uče djaci »softe« zvani, koji hoće da budu svećenici. 

Hodža pali čibuk, pak gleda u rječicu, koja tik me- 
drese žubori. 

Eto Mehmeda. Pred vratima skine jemenije, naravna 
ahmediju, unidje u odaju i pozdravi hodžu: 

— Saba ajrola, efendija! — 

— Alarasozon, — odgovori hodža i mahne rukom, 
kd da mu htjede reći, da sjedne. 

Mehmed podigne noge i sjedne. 

— Šta ćeš, Mehmede? 

— Ti si me zvao. 

— Lijepo. Kaži ti meni: kako se živi u svijetu. 

— Svakako, efendija, a ja, da ti pravo kažem, btS 
nikako. — 

— Kako ne? Ja vidim, da se mičeš, govoriš, tjj» 
valaj i živiš. * 

— Do jako kako tako, a od danas ne mogu više: 
eto — još stotina para u mene, to mi je sve. 

— Trgovac si bio, gazda i sluga, pa gdje ti je ćar 
i ajluk? 

— Efendija! Pravo ću ti rijeti: bijah trgovac već 
u tri reda i svaki put padoh, ne mogoh namaknuti ni 
najglavnijih novaca, a kamo li cara. Bijah sluga od zore 
do podne, a onda mi gospodar reče: »Ajde sinko, ne 
mogu ni sam živjeti, a kamo li da tebe plaćam!« 

— Pa šta ćeš sada? 

— Hoću da kradem i otimam. 

— To su lopovski poslovi. 

— Dašto, efendum, pa makar i grjehota bila. 

— A umiješ li krasti? — 

— E — da umijem, ne bih kano trgovac pao. 

— Pa kako misliš sada? 

— Pokušat ću, pa ma šta bilo. 

— A umiješ li sakriti? 

— Kad ukradem, onda ću valaj znati da i dobro 
sakrijem. 

— Kradi, dijete; ali sakrivati nemoj! 

— Pa kako ću, hodža? Uhvatit će me ljudi. 

— Dobro ćeš izmaći. 

— Kako? 

— Tako. Ljudi će rijeti : ili da si budala ili pošten 
čovjek. — 

— Reci de mi, dragi efendija, ima li to u ćitapu? 
Hodža dohvati ćitapa, okrene list po list knjige — 

i stane> kano da je našao pravo mjesto, očima kupiti 
sadržinu, pa reče : — Znadeš, kako ćeš ? Podji noću, kamo 
si aiamislio, samo k hodži ne idi! Pokupi, što se poku- 
^ti dade, pak sve meci na tri rpe — a jednako dijeli, 
il^ula pokupiš i na rpe namećeš, jednu rpu ponesi, a 

a dvije rpe ostavi. Ali uvijek da si prije avdes uzeo, pa 
ako te stigne doba za klanjanje gdje mu drago, čim 
mujezin na minari zakuiše, a ti klanjaj! 

Mehmed poljubi hodži ruku i pokupi se na vrata. 



Ne more se besposlice živjeti. Onih sto para već 
je Mehmed potrošio, a treba i sjutra da živi. 

Sjutradan obilazio je kuće i plotine. 

Nakraj mahale nastavao je neki zgodan aga. Imao 
je kuću i do kuće malu kulu. Iz kuće u kulu vodio hod- 
nik, a u kuću moglo se unići iz bašće bez Ijestava; jer 
se tdman prislonio dud kao ljestve uza zid. Smrklo se. 
Noć je nastupila. Bilo je dva sata poslije jacije, a pomr- 
ćina baš kako treba. 

Ode Mehmed. Sretno se baci preko plota, pa po 
dudu uspne se na hodnik, a onda će pomrčinom dalje. 
Na hodniku skine jemenije i ostavi. Po mraku se ukrade 
na kulu. Na kuU bijahu vrata pritvorena, ali ne bijahu 
zaključana, kao u kući velikim plotom ogradjenoj — a 
nikada još štete ne bi. U kuli zapali luč, pak stane ku- 
piti sudje, ćilime, bez i štošta od kućne privrede i ku- 
povine. — 

Šta Mehmed pokupi, sve meće na tri rpe, i ogleda 
i mjeri, da ne bude ovdje manje, nego ondje, a tamo 
©pet više, nego ovdje. Jednu rpu zamota u veliki rubac 
i unakrst sveže, to je ona rpa, koju mišljaše kući ponijeti. 

Istom hodža na minari zakuiše. Saba je. Jutarnje blje- 
dilo poče razgoniti pomrčinu. Mehmed prostre svoj gunj 
i počne klanjati. Vjetar zanese i lupne vratima jednoć i 
dvoč. 

U kući bijaše aga, stara nena, hanuma i jedinica 
agina Emina. 

Emina bijaše divna i skromna djevojka ; nije trebala 

ni bjelila ni crvenila, njene jagodice bijahu krv i mli- 
jeko, nikada nije pomolila bez prijevjesa glave- na ulicu. 
A da jrekneš, da nijesu momci petkom obilazili kućna 
vrata, — jesu i kaki momci: 'sami bezi i. age. 

Čuvala mati Eminu kano ženicu svoga oka,- a još 
više stara nena. Aga bijaše čovjSk čudnovatih nazora: 
on će Eminu za svakoga dati, samo neka je pošten čo- 
vjek, ali nikada za rdjava čovjeka/ pa ma bio on ^kakav 
bogataš. Znao je reći : »samo ako je čestit i pametan, pa 
makar ne imao jemenija na nogama.« 

Aga je upravo avdes uzimao, a vrata i troč lupnu. 

— Ala mati, netko je u kuli! Već trc/č sam čula, da 
udariše vrata, — reče Emina. 

— Čuješ li, aga? poče hanuma, netko je u Jkuli. 
Opet lupnu vrata. 

^- Doista, dijete, ja sam zatvorila sinoć i dobro za- 
tvorila vrata. 

— A prodji se, ženska glavo, nadoveže aga, mačak 
hoda po tavanicama. 

Emina zaviri na tavan hodnika, a ondje jemenije. •— 

— Babo, babo, eno jemenija! Kano da su muške, 
a tvoje nijesu. 

Aga izadje iz odaje, tarući rupcem ruke : — Valaj, 
nečije jemenije! — , 

Dok je aga progovarao, -^ nena se Već nagledala u 
kulu: vrata otvorena, a u srijedi momak klanja. 

• — Sine! vikne starica, života mi moga, u kuli čo- 
vjek — i klanja! 

— Bit će pošten čovjek, dok klanja. Ded mu, stara,. 
speci kave i zapretaj pogače!' — 

— Da nije kakav naopaki? 

-- Jok, mati! Naopaki ljudi ne klanjaju. 
^^V — Sine, ako ćeš onamo, .bez noža ne idi! 

— Ne bojim' se onoga, tko se Boga boji; a koji se 
Boga ne boji, onaj ne klanja ni u veče, a kamp li u 
zoru u tudjoj kući. Bit će dobar i prav čovjek. 

Ode aga' hodnikom do kule. 

Mehmed doklanja, ustane i 'ugleda agu. 

— Saba ajrola, dcj^ri aga! 

— Alarasozon, neznano momče! Otklen ti ovamo? 
— upita iaga. 

— Nanijela me sreća. Eto, aga! Tebi 3vije rpe, a 
meni jedna. Mislim, da sam pošteno podijelio. Mjeri, pa 
ako nijesam, a ti namiri iz moje rpe. 

Vidi aga, da je taj sve pokupio, a kako zbori, čijii 
"mu se, da je ludov, pa ga sav u čudu upita: 

— A zašto* ti to dijeliš? — 

— Zato, jer nemam, a ti mi sam ne daš. 

— Mlad si, pa zaradi. 

— Kazat ću ti, aga, sve po istini. 

— De! 

— Bio sam u dva reda trgovac. Pošteno sam mjerio, 
ali sve zaman, Jer odnikle mušterija : u drugim magazama 
paz'are, a na mene se ni ogledati ne htjedoše. Pustih 
ispod cijene, a ono opet ništa. Kad vidjeh, da nemam 
trgovinom sreće, podjoh u službu. Promijenio sam dva 
tri gospodara. Svagdje do podne služih, a o podne reći 
će mi gospodar: »Ajde sinko, vrijedan si i pošten, ali 
ne mogu ni sam živjeti, a kamo li tebe plaćati. a Na- 
pokon odlučih u poštenju krasti. Eto prvi put noćas — j ti 
me zateče. 

— A znadeš li ti, da je krasti "grjehota i prestupak, <ia 
to šerijat i kuran zabranjuje? 

'— I to znadenv. Ali ja pitah hodžu, a hodža menits^ 
ćitapa pročita', da slobodno kradem, ali da sakriti ne se 
•jem, i sve mi tako reče, kako ja uradih, a to je po 

tapir, a ti, ako hoćeš protiv ćitapa, onda — evo ti moje 
glave! — . 

Aga se zamisli, da dohvati umom, Šta je hodža 
mislio i zašto ga je tako naučio. 

— ^ Ne ću protiv ćitapa, reče aga, ali ne dam', da 
nosiš, ni ovaj jedan dio; jer moglo bi te nekoliko dana 
prehraniti, a što onda? Podji de sa mnom. 

Aga odvede Mehmeda u odaju. Posjedne ga na meke 
dušeke i zapovjedi djeci, da ga dvore kavom i medo- 
vinom. 

Već je svanuo bijeli dan. Kroz rešetke obasjalo sunce 
bijele stijene u odaji. 

Mehmed sjedi i promišljava: je li vjera — je li 
izdaja 

Aga klanjaše u drugoj* odaji sabu. Hanuma dogo- 
tavljaše na ognjištu nešto halve, a pogaču je već prije 
skuhala i zapretala. Emina je često munula pokraj vrata. 
Koliko je puta Mehmed opazi, toliko puta uzdahnu i sam 
sebi šapne: »Ah divne li djevojke, šteta što nemam no- 
vaca! — 

Dok aga doklanja, a one već i sofru namjestiše. 
Tada će aga : . 

— Kako ti je ime? 

— Mehmed. 

— De, Mehmede, založi! Prvi put si u mojoj kući, 
ali nijesi posljednji put. U čaršiji ću ti otvoriti radnju. 
Imadem jedinicu kćer — i ona je tvoja! — 

Stara nena, hanuma i Emina sakriše se iza vrata pa 
slušahu. Na posljednje agine riječi pomoli stara glavu 
iza vrata, pa će agi: 

— Ta rekao si sto puta, šine, pa ne imao jemenija 
na nogama, samo ako bude pošten, momak, da ćeš mu 
d^ti Eminu — — — 

— ^ — ^.^ — ^ 

Hej ! Krajino, krvava haljino, ' 
S tebe vazda započinje kavga; 
Dosta li. si rnajk^ ucv'jelila, 
Ljubovnic^ u crno zavila! 

Narodna pjesma. 



I. 



^avno to bijaše — i ne znani, da li se ko sjeća 
"^Muhamed -age, štono nastavaše u svojćj kući u 
Gornjem Šeheru u Banjojluci. Muhamed-aga ne bijaše 
bogataš, ali ga brojilo medju zgodnije; jer je imao 
mimo kuću u Banjojluci još pod planinom Kozarom ne- 
daleko varošice Kozarca na bujnoj ravnini svoje ćitluke, 
nekih dvadeset ktića kmetd, a na njivama i malen dvorac, 
gdjeno običavaše ljeti teferićati, a kadšto i zimi, ako ga 
povukla želja, da lovi lov po Kozari. 

U Muhamed - age našao se - prije jedanaest godina 
jedinac po imenu Munib. Otac se vrlo radovaše, gleda- 
jući dan u dan lijep napredak svoga sina. Nije bilo 
Munibu još niti desetak godina, a on je učinio već dvije 
hatme. Hodža pohvali Muniba pred svjema starješinama. 
U mektebu se desio tom zgodom i muftija, pa kad je 
čuo, kako Munib lijepo čita, mudre arapske' poslovice 
tumači, na pitanja hodžina hitro i zrelo odgovara, onda 
će MiHiibu pun zadovoljstva: »E, baš si naraslo momče 
— a umiješ, vrijedan si doista, da te babo do skora 
oženi. — « Munib nadnese ruku na oči, porumeni i pogleda 

ozbiljno hodžu — pogleda i muftiju. Muhamed-aga plivaše 
u radosti; hodži dade dukat, a djecu u mektebu počasti 
Jhalvom i hljebom. Ponajbolji . dar dobi Munib: babo mu 
kupi vranca konjica, zadjene mu za pojas dvije male i 
fočanski nož. — »Eto, sinko, reče otac, opremih te, a ti 
dalje uči, samo da budeš opremljen, da postaneš jednom 
junakom — Bog ti bio u pomoć!« — 

Tako opremi Muhamed-aga svoga sina i pošalje ga 
sa subašom na selo kod Kozarca, da pokupi ondje trećinu 
i ostane do drugog ljeta. Muhamed-aga spremaše ^e, da 
putuje u Carigrad, a pdanle namjeravaše s proljeća na 
Cabu. Muhamed-aga povjeri svoga jedinca valjanim rukama 
vjernog prijatelja Mehmed-age u-Kozarcu. 

Malomu agi omili život na selu. Pokupiv žito, sitno 
spremi u hambare a krupno u koševe. Munib-aga nad- 
gledaše subašu i kmetove kano kakav starac, da ne bi 
ma koja mrva po zlu prošla. Kako uredi poslove, po- 
vjeri žito i stoku subaši, a on ode u Kozarac k Mehmed- 
agi zimu zimovati, gdje ga paziše u kući kano rodjeno 
dijete svoje. 

U Mehmed-age našlo se takodjer samo jedno dijete, 
kćerka Rasema, kojoj bijaše jedva pet godina. Munib 
se zabavljaše u kući- sa malom Rasemom kano sa se- 
stricom svojom. 

Jednom se spremaše Mehmed-aga u lov, a kada to 
Munib opazi, stane salijetati agu, da i njega povede sa 
sobom. Aga stane Muniba odvraćati, da još nije dorastao 
pušci; ali sve uzalud. Dječak 'upravo plane i poče po- 
kazivati agi, uzev pušku u ruke, kako on umije pritisnuti 
je k licu. Vidi aga, da nije druge, dadne Munibu nešto 
laga.niju šaru i povede ga sa sobom. 

Munib dočeka pa Kozari neustrašivo u nekom tjesnacu 
medjeda, opali i sastavi. To brjaše agi vrlo milo, pa će 

rijeti malomu: — Munibe! Rasemu njivim za tebe; ako 
mi nije Bog dao sina^ a ono bar da imadem junačkog 
zeta, a beli, ti ćeš biti junak! 

Munibaga polazio je takodjer mekteb i u Kozarcu, 
a Mehmed-aga odredi mu nedjeljni ajluk (plaću) — i to 
vižlin ili 12 novčića. Takav bijaše običaj do nedavno u 
muhumedovaca, da roditelji odrede sinu neku plaću za 
sitne potrebe, kano žto su besposlice: halva, kitire, buza, 
salep i koješta. Što je dijete veće, Veći mu je i ajluk. 

Munib otkidaše sebi od usta poslastice i donašaše 
maloj Rasemi. A da je Munib još nejak razumio ž^e 
agine, toga ne bi nitko reko, jer se u ono doba vladahu 
djeca po dječinski. Mehmed odgojivaše Muniba vrlo čedno, 
ali opet drugačije, nego se danas gaje. U ono doba 
rastao je dječak od jedanaeste godine pod oružjem i na 
konju ; takav bijaše duh onog doba i naroda u bosanskoj 
Krajini. 

Munib izgledaše s velikim veseljem knjigu od svoga 
baba, pa kad je primi, stane ju sam proučavati, selame 
dijeliti, a i sam je drugu knjigu nakitio na koljenu svomu 
i poslao je ocu. 

Ne potraja za dugo, Muhamed-aga ode iz Carigrada 
na Cabu, na putu se razboli i umre: umori ga kuga, 
koja je u ono doba silno morila na istoku, da se jedva 
desetina hadžijd vratila sa Meke. Munib se sam t|dSio, 
Bog dao — Bog je i uzeo ! ali ne mogaše tako Iako 
pregorjeti oca. 

Prolazila je godina za godinom — a Munib je tij*., 
rastao momkom. U toj dobi počinjaše tek shvaćati žel|i 
Mehmed-agine, a i Rasemi bijaše već petnaest go4j|^ 
Ne bijaše momka u svoj Krajini, koji se nije otinaaa 
divnu Rasemu; aU ne bijaše ni momka, komu bi ip 

aga svoju jedinicu osim Munibu,' Što je obećao još ne- 
jačku u lovu na Kozari. 

To bijaše one burne godine, kad se digla listom bo- 
sanska Krajina protiv carskih službenika i u Krajini nastalo 
bezvladje. Mehmed-aga jatačio je sa zloglasnim Kapićem i 
Kedićem — vodjama buntovničkim, a za sobom povuče 
i Muniba. No kada dodje u Krajinu serasker Omer-paša, 
^počeše Krajišnici lukavo prati svoje grijehe pred pašom. 
Kapić se našao u neprilici; manjkao mu je samo pedalj 
do pogibli, pak svali svu krivnju na Mehmed-agu, da 
je on dizao ljude na ustanak oko Kozarca i Prijedora. 
Serasker smaknu Mehmed-agu, a ostalima pokloni život 
i pusti ih na slobodu, pače Kapica bogato nadari, misleći, 
da je tim lava ukrotio. Buna se sleže. Mislio bi, da je 
paša za sve vijekove pokorio ljute Krajišnike i uspostavio 
mir; no to je sve bilo — kano sunce, kada kroz na- 
tmureno nebo prosijeva, časom obasja zemlju, a časom 
se opet sakrije za čitavo gorje mutnih oblaka. Takav je 
mir namjestio Omer paša u Krajini, a Kapica i Kedića 
nadario, da imadu čim nabaviti praha i olova za novi 
ustanak. 

Munib-aga bijaše već velika uzdanica bosanskih Krajiš- 
nika, a znao se sretno izmaći ovdje i ondje ; aU oko 
Kozarca i Prijedora neprestano je mutio. Ne prodje 
četrnaest nedjelja, a Munib se nadje u Cazinu, gdje se 
sakupljahu nezadovoljni krajišnici. U Cazinu se nije znalo, 
ko pije — a ko plaća i šta ko želi. Dubrave oživješe 
hajducima : danom se sakrivahu, kuda kosovica zapovijeda, 
a noću plijeniše i plaćkahu; što bi im pod ruke došlo. 
Polovina plugova nije one godine orala, a to dodija već i 
spaliijama; jer ako raja ne ore i ne sije, nema ništa, 
a od ništa i spahijama ništa. A spahije u prvom redu 
podignuše prašinu — valja, da je i sami* najviše progutnu. 

Sve već heustrpljivo čekaše, hoće li skoro -ja li lijevo 
ja li desno puknuti. Raja Već drkt^še a toj neizvijesnosti, 
jer znadjahu, ako se gora obori, to će samo na njih i 
prve njih poklopiti. Nasta mala stanka. Svi Čekahu u Bišću 
Redjića, Vranogračkog barjaktara, kakove će on donijeti 
glasove iz Carigrada. A dok čekahu Redjića, dotlen se 
pripravljahu na novi ustanak. Muniba prozvaše Turci 
efendijom, da mu tim izvojšte veće ime, da ori može uz 
svoju hrabrost i , junačke mišice što sndžnije pokretati* 
narodom. 

Kako je dao paša smaknuti Mehmed-agu, od toga 
doba Munib je posve promijenio način svoga živovanja: 
najradije na sami snuje kojekakove osnove, a u srcu mu 
kipi osveta, zato se i povuče u svoj zaselak kraj Kozarca. 
Često posjećivaše Rasemu,-već je odavna uglavio vjenčanje, 
ali ga netom smetoše politički poslovi — i^ odlučio je 
sve da odgodi dotlen, dok se buna utiša. 

Na selu ne primiri se za dugo, za nekoliko dana 
ode Munib u Bihać, u pravi osinjak. Kako prodje u 
Bihać, nije dao od sebe ni glasa Rasemi i staroj po- 
majci, a prodje već i -nedjelja dana, minu eto gojovo i 
pola mjeseca, a one kukaju obje na domu zaokupljene 
kojekakovim misHma i u vječnoj brizi. 

Poslije sušnog ljeta nastade suho jesenje vrijeme. 
Prvi snijeg posu poput mliva zemlju. U prvi mrak sjed jaše 
Rasema sa materom kraj ognjišta. Bože, kakove ih sv§ 
slutnje oblijetahu! Na polju prvi snijeg praminja, na 
drvniku jedva se nadje po koji suvarak, po svim krajevima 
vari se buna, a one same i zabrinute kukaju i tlape kojekaki 
udes. Najednom netko lupne o vrata. Rasema prepozna 
namah lupu Munibovu, skoči veselo i poteče k vratima. 
Pred vratima stajaše Munib sa još petoricom drugova. 
Munib pridrži pritvorena vrata i progovori: 

— Rasemo, zlato i srce moje! Mi ćemo u drugu 
odaju, a ti s nenom pripravi večeru, jer ogladnjesmo; 
kratki su danci a dugi konaci. — 

Namah udari Rasemu zmija h p6 srca, čim napomenu 
Munib duge konake, a jedva ga je jadna ugledala. Pohiti 
k materi, a dotlen oni unidju, skrenu preko dvorišta u 
odaju pokojnoga Mehmed-age. 

Došljaci posjedaju. Munib sam namjesti i potpali 
malo ugljena u mangali i ode k neni i Rasemi. Još se 
ne upitaše za zdravlje, a Munib će: 

— Čujete r me, neno i Rasemo! Opet buknu u 
Krajini buna; ne z;nam ni sam, kako će proći .^ Hojie 
caiski ljudi, da se pokorima tanzimatu, a hoće opet da 
bude raja ravna nama, a mi hoćemo, da nam Osmanlije 
ne -kroje ni čakšira ni dimlija, a raja da tegli, kano 
što je teglila i do jako. Pogibija prijeti, staro i nejako 
napušta domove i bježi, valaj i vama je bjegati. Eno 
mojih prijatelja iz Krajine: oni ostaviše konje svoje na' 
njivama, a sjutra će polaziti u Banjaluku. Moj pobratim 
Rašid-beg povesti će svoju hanumu i dvije nejake sestre 
u' Sarajevo, a vi možete s njima — i kod njih ostati 
dotlen, dok se buna slegne. 

— A kuda ću ja stara i nemoćna, tudji ljudi — 
nepoznate ćudi! — zavapi bolno nena. 

»- Ne plaši se, mila neno! Ta Rašid-beg je moj 
ponajbolji prijatelj, jedan drugomu dugujemo život, a 
hanuma i dvije njegove sestre sarajke su, one će tebe i 
Rasemu paziti t^no svojad. — ^ 

— Šećerni Munibe! Zar ćeš pustiti mene samu 
preko planina, gdjeno vuci i hajduci napadaju putnike.^ 
— zarida Rasema. 

— Mila Rasemo! Ja ću -vas pratiti preko Karaule do 
Travnika, a odanle ćete sa društvom. Ja ostajem još 

dan - dva ovdje, čekajući Vranogračkog barjaktara Redjića, 
koji se vraća preko Sarajeva iz Stambula. Sve, što je isto 
vrijedno, ponesite sa sobom, a u kući ostaje moj suBaša; 
dok se Krajina poumiri, opet ćemo se vratiti na domove 
svoje i sretno živjeti. — 

Nenu i Rasemu propanuše suze, jerbo vide, da im 
je ostaviti dragi dom i poći u daleke strane — samo da 
izmaknu bijedi i nevolji. 

Večera bijaše hitro gotova. U to prispije i subaša 
Muho. Munib večeraše zajedno sa svojim prijateljima, a 
stara i Rasema dotlen slagahu u sanduke i svežnje svoju 
sirotinju, ruho, haljine, sudje i dragocijenosti, koje tia- 
tapahu bisernim suzicama. 

— Muho! Poče Munib-aga, prije osvitka dovedi 
konje. Put. je dobar, a mjesečina do zore, bit će ugodno 
na putu. — 

— Dobro, aga; ali ne znam, hoće li pet konja 
moći ponijeti stvari i njih.^ 

— Do, Banjaluke kako bilo, a odanle ćemo pa 
arabi. — 

Rašidbeg, starac srebrene brade, upre svoje boležljive 
oči u subašu i opomenu ga : 

— Čuj me. Muho, ne će proći niti nedjelja dana — 
buknut će buna. Svakoj sili otpora imade, a nama nije 
glava sakrivati. Tebi je čuvati ovu kuću, kano oka svoga 
ženicu, nije tebi hvatati se noža i puške, da se bijes izvan 
kuće, već je tebi, ako dušmanin navali' na nju, braniti 
je svojim životom. Gledaj uvijek, da bude u kući hratle 
i džebane, da si spreman dočekati naše ljude: da žedna 
napojiš, gladna nahraniš, umorninia konak dadeš i prazne 
puške fišecima nahraniš! — 

-^ Sve će biti, kako ti, beže, i moj aga zapovijedate. 

Muho se digne, prometne se puškom i opaše pripa- 
Sajem. Svi legoše spavati — ' samo Munib pomagaSe staroj 
i Rasemi spremati stvari za put. 

Duge su jesenje noći, ali kad čovjeka okupe brige, 
kad te zateče u rastanku. sa milim i dragim, pa da je* 
duga kano godina cijela — i opet bi bila prekratka. Istom 
one spremiše stvari, a Muho^stane lupati na vratima. 

Munib digne svoje prijatelje na noge, otvori vrata 
i pusti konje na dvorište. Na tri samarice natovariše stvari, 
jedno konjče ostane za staricu, a drugo za Rasemu. Prija- 
telji uzmu avdes i klanjahu; poslije klanjanja krenu na 
put oboružani do^ nokata i zubi. Munib -aga zaostane, 
idući pješe za konjima, da čuva i pazi najveće blago 
svoje: pomajku i Rasemu svoju. 

Ni bijeli dan još nije osvanuo, a oni padoše na 
banjalučko polje. Ravno skrenu u Gornji Šeher — i 
prodju bez ikakovih zapreka uz stražu u to gnijezdo 
najžešćih ustaša. 

U Mlinib-aginoj kući, gdjeno bijaše na dočeku Rifat- 
begova porodica, sve bijaše već budno i spremno, a na 
dvoru čekahu dvije arabe basurama pokrivene. Nije bilo 
na poček, 'već namah natovariše na kola bolje stvari, 
dušeke i jastuke, a na samarice sanduke. Ženske za- 
premiše kola, a muškarci zajahaše konje. Dan poče svi- 
tati, a oni krenuše na put. 

Tek drugi dan pod večer stigoše na travničko polje, 
gdje prenoćiše u nekom podrtom Jianu kod Kali-bunara. 
Zorom opet nastave put. Munib-aga pratio ih je do Viteza. 
U Vitezu se oprostiše. Rasema podigne zavjesu sa obruča 

i gledaše Muniba, dok joj ne izginu oku sa vidika. 

* 

Munib-aga i Rašid-beg' ostadoše punih osam dana u 
Travniku, čekajući barjaktara Redjića. U Travniku se 

uvjeriše o svemu : ondje nadjoše i carskih ljudi, koji tajno 
podžizahu ljude protiv carskih odredaba. 

Redjić se još nije vratio, a kolaju glasovi, da će još 
koji dan izbivati i donijeti silne povlastice od cara. 

Munib-a^a i Rašid-beg vrate se. 

.n. 

U Cazinu puče već top. Već se sabraše junaci pod 
kruškom »dinjaćom.« Bihać zauzeše ustaše; kajmekama 
protjeraše, a Kedića izaberu poglavicom i vojskovodjom. 
Štogod ima Krajine izmedju Une, Sane i Vrbasa — sva 
se pobunila. Na tisuće njih napustiše svoje domove i . 
krenuše preko .Banjeluke na Varcar,* Jajce i Travnik. 
U to doba nalazio se serSsker Omer-paša u Mostaru i ne 
htjede dugo vjerovati, da se opet dignuše Krajišnici na otpor. 

I Redjić se već vratio iz Carigrada i stane na- 
vještivati narodu, da je sva Bosna na nogama, počne 
žestoko potpaljivati narod proti carskim ljudima, tumačeć, 
da to nijesu pravi muhamedovci, v^ć poturice, koji ne 
vjeruju proroka i ne klanjaju, a takav da je i serasker 
Omer-paša. Potpaljeni ustaše besjedom Redjićevom sta- 
doše sada još žešće navaljivati na kršćane ; kad oplijeniše 
kršćanske kuće, onda počeše pustošiti muhamedovske 
domove: što mogaše pobjeći, pobježe pred zatornicima 
u planine, a staro i nejako osta kod kuće kukajući. 

Serasker prispije s vojskom nakon silnih okršaja pod 
Jajcem, Varcorom i Banjalukom do Kozarca. Ne mogavši 
Omer-paša uhoditi tra*ga vod jama, dade Kozarac zapaliti, 
misleći, da će na taj način prisiliti Redjića, Rifat-bega, 
Munib-agu i ostale da se predadu. Doduše Omer-paša 
nije palio sela i gradova zato samo, da na predaju prisili , 
krajiške ustaše, on je paha svuda i gdje su stanovali 
kršćani, obećavajući kršćanima, da će im platiti gubitak: 

na što je je kasnije zaboravio. A palio je i kršćanska 
mjesta zato, da buntovnici ne uzmognu hrane naći i tako 
se prij^ pokore. 

U Kozarcu se Omer-paša prevari, jer bije bilo ondje 
ni Redjića ni Munib-age, jedino zateče Rifat-bega i dade 
ga sasjeći, pošto mu ne htjede iskazati, gdje mu se nalaze 
drugovi. 

Dok je Omer-paša palio i pustošio Kozaraci obližnja 
sela, Munib-aga vojevaše u Redjfćevoj četi. Čim se stad^ 
približivati Omer-paša k Bišću, Redjić prebjdže granicu i 
skloni se u hrvatskoj krajini : nije bilo Redjiću — govDrahu 
tada mnogi — do toga, da se bije, već jedino da zamuti, a 
onda put pod noge. Munib-aga se sakrivaše po planinama 
k6 zvijere, ne sluteći, da» bi Omer-paša i za ime njegovo 
znao; mišljaše, da čim serasker zaokupi svu Krajinu, 
uvest će uredbe bile gore ili bolje, a onda će -se slobodno 
vratiti u Kozarac. Ali se IJHto prevari; već prvi dan 
uhvatiše ga i dovedoše pred Omer-pašu, a on mu reče : 

— Kopilane, kozarački čobane, toliko si sakrivio, da 
bi sdm pogriješio, da ti dadem jednim trenom skinuti 
glavu sa ramena ! — 

— Čestiti paša! Ako sam skrivio, sakrivio bi i ti, 
da si Krajišnik. Mi se ne opiremo carskim odredbama, 
već vašim ljudima: veziru i pašama, koji ne vrše po 
pravici carskih odredaba, a i ti nam pališ sela i gradove 
i lioćeš da budemo ravni raji. Da mi je doći pred padišaha 
— beli bi mu istinu iskazao, pa makar namah poginuo ! — 

— Čobane kozarački, ne ćeš više prikupljati svojih 
koza, a ne ćeš Ije ni po Krajini mutiti, imat ^eš zgode 
do Stambula kajati se za »svoje grijehe! — 

Jadna, otrcana Muniba gonjahu pješe sa stotinama 
zarobljenih Krajišnika uz Kozarac, gdje je morao suznim 
očima gledati pusta ognjišta pepelom zasuta. 

u Banjo jluci pridružiše k ovim zarobljenicima još i 
druge, koje pohvataše oko Prijedora i Timara. Medju 
posljednjima nalazio se i subaša Muho. Čim opazi Muho 
svoga agu Muniba, suze ga propanuše. 

— Munib-aga, jao tebi i meni, a još tebi gore! 
, Dobri aga, izgubio si sve. — 

— Još nijesam, odgovori odvažno Munib — i baci 
okosit pogled na redifu, koja ih gonjaše, — još |iijesam 
s?ega izgubio, ta Rasemu i nenu još imam 4 — 

— I to «i izgubio, efendum ! — 
-* Nijesam, toga ne govori. — — 

— Jesi, života mi moga! 

— Zar umriješe ? Govori mi, ti znadeš, da, li Muho, 
nešto znadeš . . . . de govori, turske ti vjere! — ^ 

— Nena je umrla. — 

— Ah,* uboga starice 1 Zar ne ću više tvoje dobre 
ruke ljubiti? — 

— Izgubio si i Rasemu . . . 

— Zar je i ona umrla? Govori, Muho, ilLza 

uvijek umukni ... 

— Aga, da je umrla — laglje bi podnio; ali ona 
živi : drugi miluje njena krasna lica. — ' 

— Zar je vjerom krenula ? Ne, to, nije moguće. Ti 
.se varaš. Muho! Reci de mi, otklen ti to znadeš? — 

— Prije dva dana sretoh se sa jednim Sarajlijom if 
Prijedoru; on mi je pripovijedao, da se Rasema udala 
za najvećeg bekriju, što ga Sarajevo poznaje — a na 6kladi 
je dobi. — 

— A ko je taj, znadeš li ga? — 

— Znadem ga i poznajem u glavu. Zove se Salko 
Terzićj za moga boravka bijaše pelivan, a poslije je 
•služio kano zaptija. — . * 

— A kako je dobi i ote? — 

— Dalje ne znam. 5ta ti rekoh — istina je. Izgubio 
ši sve: ni život tvoj ko ni moj nije više slobodan. — 

— Ah, ako je tako, onda sam sve izgubio, onda ne 
marim, da me ovaj tren posijdLu. O da sam jadan prije . 
to znao, ne bih' me sada bosa i gladna ovuda vodali! 
Zamijenio bih glavu, dok sam se oružjem pasao, a ovako 
ću sramotno poginuti. — Oh Rasemo! Šta si učinila?! — 

Munib-aga mukom zatomi suze, a što više mu se 
povraćahu uspomčne na Kozarac i na ono živovanje, 
to ga veće muke spopadaju, a pomoći se ne more. 

Na govedamici pred tvrdjavom u Banjojluci nepre- 
stano dotjerivahu po desetak, dvadesetak zarobljenika bez 
razlike: begove, age, efendije i seljake; okovane teškim 
gvožUjem strpaše sve u jednu rpu. Nekim je sudilo već 
u Banjojluci, a ostale digoše" preko Sitnice u Travnik. 

Kako golema bijaše kršla (vojarna) na travničkom 
•polju podnu visokog Vlašića, svu napuniše krajiškim 
robljem. Kad ih natjerašć u prostrano dvorište, a kapije 
pozatvoriše, sva se kršla pretvori u pakleno mučilište. 
Štapovima i bičevima udarahu zarobljenike. Jao onomu, 
koji nije imao čim sebe otkupiti! — Ili je poginuo pod 
udarcjma — ili mu staviše o vrat i na ruke teško gvoždje. 
Preko tri stotine osta ih još na mukama, a ostale pustiše 
isprebijane na slobodu. 

Subaža Muho oslobodi se ropstva i okovd. Munib- 
agu strpaše u onu jadnu četu, koja je imala po zapovijedi 
seraskerovoj poći u Carigrad u sužanjstvo. 

Kano da su pticu iz kaveza pilstili, poleti veselo 
Muho — i prva mi bijaše misao na Rasemu. Da preteče 
roblje i prije izvijesti Rasemu, pohiti ravno u Sarajevo. 

• DigitizedbyVjOOQlC 



112 

m. 

Kako se pobuni Krajina, nife mirovalo Posavlje ni 
Podrinje, pače se uzburkala i Hercegovina. U Sarajevu 
zavrglo se silno uhodđrstvo, zločini, nesigurnost života 
1 iniutka. 

Rasema sa svojom majkom nastani se u kući rodi- 
teljskoj hinume Rifat - begove. Ne prodje ni četrnaest 
dana, razboli se nena i umrije. Sada nastadoSe za Rasemn 
dani žalosti, dani očajavanja. Iz Krajine^ dolažahu. svakim 
danom žalosne vijesti, no za Muniba ne znadjaše joj nitko 
ništa kazati. Često je sama sebi govorila, da se Munib 
mogao svemu tomu ukloniti — kako je i njih odstranio, 
no opet ga ne htjede kriviti, sjećajući se onih sretnih 
dana, koje je, proživjela uz njega kano seja uz brata. 

Kako je Om^r-paša krenuo iz Sarajeva k Travniku 
1 dalje, da pokori one, koji se usudiše dignuti proti 
carskim odredbama, malo se okopni snijeg po riđima 
sarajevskim i nastupe blagi suncem prosinuti danLkano 
navjesnici rana proljeća, .a u istinu bijahu samo navjesnici 
duge i krute zime. Nekog petka izmami sunce i staro i 
mlado na polje. Rifat-begovi nastavahu na velikom Horva- 
tinu. I njih izmami sunce poslije podne, pa krenu Ali- 
fakovcem nuz dva turbeta, štono se danas tamo vi4jaju, 
uzanom putanjom po vrletnoj hridi uz mezaru, gdje 
zagrnuše prije dvije nedjelje Raseminu milu majku. Nije 
običaj u muhamedovaca plakati n^ grobovima svojih 
miUh; ali je Rasemu ipak" vukla želja, da ugleda očuna- 
bar iz daleka onaj humak, gdje joj majku polegoSe na 
vječni počinak, koji.se još svjež izmedju krši bočio. Da 
bar pošalje * onamo uzdah i poprati ga suzama djetinške 
ljubavi! Hitro zamaknu otalen i podju dalje ne daleko 
priboja Moštanice u Miljacku. S lijeve strane Mil[acke 
imade nešto zemlje i kmet, a naproti nad vodom p©^ 

nijela se u vis visoka stijena, a pod njom zinula duboka 
kotlina vodom napunjena. Dok im kmetica spremaše 
kafu, one se nadnijele nad vodu i gledahu, kako pjenu- 
šasta rijeka bije strmenito i oštro stijenje. 

Na jednom se pokaza na timoru goleme pećine 
momak i dovikne Rasemi: 

— Djevojko, sunce ogrijano, skočit ću u ovu du- 
bljinu, ako mi obećaš, da ćeš poći za me! — 

One mišljahu, da se momak šali. Ta gdje bi on iz 
one visine skočio u tu vratolomnu kotlinu i u studenu 
vodu! 

Rasema se nasmije i dovikne momku: 

— Ako isplivaš, tvoja sam — evo me, tako mi vjere ! 
I što bi rukom pljesnuo, a momak se već baci s 

visa u vodu, hitro se snadje u zamućenoj vodi, pa 
ispliva na njihovu stranu. Sve četiri stajahu, kano da su 
se skamenile, a momak prihvati ruku Rasemi: 

— Ajde, ljepotice, da te vodim — na okladi te 
dcbih! - 

Rasema samo protrne: ujela ju zmija za jezik. 

Momku bijaše ime Salko; mnogo je vrijeme hodao 
sa turkošama pelivanima, a poslije se vucao po Sara- 
jevu, svačega se primio i opet napustio, nesretan k6 ne- 
miran duh, a inače bijaše veliki kavgadžija. Što je biti 
moralo i dogodilo se: on vjenča Rasemu. Cijelim Sa- 
rajevom proniješe se glasovi, kako je Salko skočio sa 
stijene u vodu, okladu i lijepu djevojku dobio. 

Onu stijenu prozvaše: pelivan-stijenom — i danas 
je mnogi tako zovu, a Salka prozvaše: pelivan-Salka- 
nom. Danas je udaren onuda carski drum od Bendbaše 
do Kozje ćuprije. Onuda, kuda se u ono doba nije moglo 
provući zvijere, gdjeno stajahu do pred tri godine krše- 

Lepušić: Slike iz Bosne. ^ o 

vite i lomne pećine, po kojima se tek zmije, čavke i 
orlušine legoše, danas koracaš ravno kano po dlana. 
Ona stijena i danas se ponosito u vis diže pod bede- 
mom grada i bijele bastione. 



Kad je subaša Muho stigao u Sarajevo, prva mu 
bijaše briga, da potraži Rasemu. 

Kraj Miljacke nedaleko od bezistana, na tako zvanim : 
»Starim tabiacimaa, dizao se golem han, gdje se nala- 
zilo kiridžija sa svih strana Bosne, Muhi dobro poznato 
svratiste, dok je on na samaricama donosio stvari iz Banje- 
.luke. Riječ po riječ sa različitim sarajevskim protuhama, 
dozna on, da se Rasema nalazi na gradu u ubogom ku- 
ćarku Salka Terzića, koga primilo od kako se oženio 
poradi junaštva u beledijsku službu. 

Kažu Muhi, da se Salko obično kocka do pola noći 
u Morićevu hanu; jer je njegova tajno prisluškivati, o 
čemu ko govori i promeće. 

Muho ode u Morićev han. U istinu nadje ondje 
Salka, koga dobro poznavaše. Uhvati dobru zgodu i ode 
preko Kovača nuz tursko groblje na grad. 

Dobro je upamtio kućerak. Lupne na vrata. Netko 
izadje do vrata i upita: 

— Jesi li ti, Salkane.^ 

Muho prepozna namah Rasemin glas. 

— Ne, Rasemo, ja nijesam Salkan. Otvori, Rasemo ! 

— Ko si.> - 

— Ja sam, Rasemo! — 

— Ah, ti si to. Muho, ako me uši ne varaju .... 
vaj me. Bože — šta sam učinila! I Munib je za cijelo 
ovdje .... 

— Da, ja sam. Ne plaši se, otvori mi vrata! — 

— Ah, Muho, ja se bojim, jako bojim .... zar je 
i moj Munib ovdje .^ — 

— Ne, nije. Otvori mi vrata, ne plaši se! — 

— Doći će Salkan, ubit će mene i tebe. — 

— Ne boj se, pusta ženo ! Salkan je u hanu, on se 
tamo igra i veseli, a ti ovdje kukaš i očajavaš. — 

Rasema otvori vrata, povuče prijevjes na lica. Mje- 
sečina je sjala kano bijeli dan. 

Rasema odvede Muhu u kuću do ognjišta. Tamo 
otvori lica, koja joj pokrilo pod mutnim ugaslim očima 
bljedilo — znaci tuge i sjete. 

— A gdje je Munib? — upita Rasema. 

— Šta uradi, ako Boga znadeš, divna Rasemo? 
Zašto si krenula vjerom? — 

— Gdje je Munib, očinjeg ti vida, reci mi, gdje je 
Munib? — 

— Munib-aga kuka okovan u kršli travničkoj. Sjutra 
ili za nedugo gonjat će ga preko Sarajeva sa prvim si- 
novima junačke, ali tužne Krajine u vječno ropstvo u 
Carigrad. — 

— Ah, Munibe ! Da te mogu izbaviti ropstva .... 
ja nesretnica . . . grješnica i nevjernica ... 

— Rasemo! Pa da ga izbaviš ropstva, tek onda bi 
ga učinila najnesretnijim čovjekom : jer si krenula vjerom 
i za drugoga pošla. Oj, da si meni to učinila, otrgć bih 
ti nožem srce! — dokrajči žestoko. 

— Muho, ja ni jesam kriva, nevina sam. Istina je, 
da ja podjoh za drugoga; ali za to ne krenuh vjerom. 
Salkan me je na okladi dobio — oh, prokleti čaše! — 
Ali srca moga nije dobio: srce moje kuca još uvijek 
samo za Muniba — ja ga ljubim i ljubit ću ga do 
smrti! — 

Muhi se gotovo ražali sudbina uboge Raseme^ koja 
zastre rukama oči i poče u sav glas plakati. 

~ Muho, reci mi, života ti tvoga, da li znade za 
to moj Munib? — 

— Munib-aga znade. Ja sam mu kazivao u Banjojluci, 
kad ga dotjeraše saputana teškim lancevima — u kakvim 
se i ja onda nalazih. U prvi mah ne htjede mi vjerovati ; 
ali kad ga dvoč uvjerih, problijedi i stane drhtati kano 
slomljena grana. — 

— Muho-subaša .... 

— Ne zovi me subašom ! Ta nemate ništa : ni kuće 
ni košare, ni kmeta ni hljeba — sve vam uništeno i 
pepelom zasuto .... 

— Ah, Muho! Molim te, u tebe se uzdam, javi mi, 
kad će dotjerati Muniba ovamo; a ja ću pred samoga 
pašu poći, na koljena ću pasti, ljubit ću mu ruke i 
skutove, zaklinjat ću ga i^ nebom i zemljom, da mi pusti 
na slobodu Muniba. — 

— Rasemo, teško će ga pustiti! Zar Munib -agu da 
on pusti, kojino je sa Redjićem, Kedićem i Kapićem 
podizao na noge Krajišnike od Kozarca do Vranograča ! 
Ne .znam, da mu je rodjeni sin, da li bi mu oprostio . . . 
i opet mislim, da ne bi. — ^ 

— Ta valjda nije ni u paše tako tvrdo srce, da ga 
ne bi umekšale suze bijedne i nesretne žene. — 

— Moguće, — progovori Muho, — ženske suze i 
molitve ganuše mnogo puta i najtvrdje srce. — 

— Ah, javi mi, kad će stići! — 

— Rasemo! Javit ću ti, budi pripravna — i to 
neka ostane tajnom. — 

Na sat-kuli otkucalo pola noći. Sve je već pospalo 
kano poklano. Bližio se čas, kad će se Salko vratiti kući. 

Muho se oprosti sa Rasemom i pusti se pokrajnim ulicama 
u čaršiju u han. 

Sjutra rano poče se narod sakupljati u predgradju 
oko Koševa, jer se proniješe glasovi, da će dotjerati 
ustaše iz Krajine. Tamo se našao i Muho. 

Najednom jurne povorka preko mosta. U prvom 
redu, gdje ih bijaše do dvadeset jedan za drugoga svezanih, 
opazi Muho i Munib-agu — gospodara svoga. 

Sve tamnice napuniše sa zarobljenicima, a one, koji 
preostaše, natjeraše ih u dvorište i jakim stražama op- 
koliše. Opet ih stanu bičevati i batinjati: neke izbiše i 
pustiše, neke pogubiše, a preko trista njih odrediše u 
progonstvo u Carigrad. 

Muho ode namah u grad, da javi Rasemi, da se 
požuri u konak. 



Pred konakom čekahu odličniji bezi, age, bule i si- 
rotinja, da mogu unići pred pašu. 

Neki nose silno blago za otkup, neki pismene do- 
kaze, a neki samo suze ; medju potonje spadaše Rasema. 
Teško bijaše unići pred pašu, a još teže ganuti ga na 
smilovanje. Već se počeo mrak hvatati, a Rasema još 
čekaše. Zarobljenike digoše već davno iz Sarajeva. Na- 
pokon se netko smiluje ženi, jer se prokaza, da imade 
priopćiti paši neke tajne. 

Rasema unidje pred pašu, razferedži se i pokaza 
svoje krasno, tugom zastrto lice. Već prvi pogled nje- 
zinih crnih očiju zabuni pašu. Padne mu pred koljena i 
poče mu ljubiti skute i koljena. 

— Zastri se ženo! Koja te nevolja gonja? — upita 
je paša. 

Rasema stisne ruke, podigne suzama orošene oči i 
upre u pašino čelo. 

— Čestiti paša! Najnesretnija žena ovog vilajeta 
moli te za milost! — 

— Kakovu milost ti u mene tražiš? — 

— Čestiti paša! Poslao si moga vjerenika okovana 
teškim gvoždjem put Carigrada na galije .... milost — 
milost ! Pusti mi ga na slobodu .... smiluj se ubogoj 
ženi, carska uzdanice! — 

— A ko je taj tvoj vjerenik? — 

— Munib-aga iz Kozarca. — 

— Ha, zar Munib-aga? Onaj buntovnik, koji se 
usudio dizati bijesne Krajišnike na moje ljude, koji se 
protivio carskim odredbama! Da imade devet života — 
nijednoga ne bih mu alalio! A čija si ti kći? — 

— Čestiti paša! Ja sam nesretna kći Mehmed-age 
iz Kozarca, koga si ti dao pogubiti. — 

— Ha, i to jošter! Ti si kći onoga, koji je bio 
ucijenio moju glavu; milosti nema! — 

— Dobri paša! Kaznio si mi oca, zašto kazniš ne- 
vinu njegovu kćer? Sve si nam uništio, spalio do crne 
zemlje; danas ništa nemam — ništa do li ovih čistih 
grudi i srca, u kom nosim svoga Muniba — i molim 
te, da se njemu smiluješ! Čestiti paša! Budi milostiv, 
zaklinjem te nebom i zemljom! — 

— Da nijesi kći onog Mehmed-age, još bih ti se 
smilovao, ali ovako — idi, milosti nema! — 

Na to se podigne Rasema i još će jednom smjelo 
progovoriti paši: 

— Znaš li, čestiti paša, ko je bio moj otac Meh- 
med-aga? Sjećaš li se onog Turčina, kad si prebjegao 
kano vlaško momče preko Une, a on te posadio na 

svoga konja i doveo te sa sobom u Banjuluku? Znaš li 
onog Turčina, koji reče, da bi ti još mogao dobar 
Turčin biti — i predao te Bojićevima? 

— A ko bijaše onaj Turčin? — 

— Bijaše Mehmed-aga moj otac. — 

— Tvoj otac? Zar Mehmed-aga, koga dadoh sa- 
sjeći? — 

— Da. A znadeš li, šta si mu reko, kad te je obišo 
u Carigradu? Da Krajine nikada zaboraviti ne ćeš. A ti 
danas tako nas progoniš — i oca mi ubi — i ubijaš 
mene, njegovu kćer .... 

Paša se zamisli, obori oči, kano da hoće zatomiti 
neku bol. Vikne kavaza i zapovjedi, da odnese hitro 
jedan zaptija knjigu bimbaši, da pusti na slobodu Munib- 
agu Kozarčanina. 

Rasema izadje na polje, gdje je čekaše subaša Muho. 
Kad ona kaže Muhi, da se paša smilovao i zapovjedio, 
da odnesu knjigu za zarobljenicima i predadu ju bimbaši, 
Muho poče plakati od radosti i progovori: 

— Rasemo, mi ćemo pješe, da ih stignemo i po- 
vedemo Muniba. Mrak se već hvata, ali ja znadem put 
do Romanije. — 

— Muho, meni je prije poći kući, da pokupim dra- 
gocijenosti. Sto mi je ostalo od majke ; jer, ako Bog dade, 
više se ne ću onamo vraćati. — 

— Dobro, — reče Muho, — a ja ću te pričekati 
izvan grada kod vodenice. — 

Muho ode u čaršiju, a Rasema kući. 

Samo što Rasema stiže kući i tek se razferedži, eto 
Salkana na vratima. 

Salkan ne običavaše nikada kazati Rasemi, kuda se 
sprema. 

Čim Salkan unidje, svuče šeherske haljine i obuče 
zaptijske, zadjene za pojas nož i dvije male, pak baci 
nešto sitnih novaca Rasemi i reče: 

— Evo ti, s jutra pripravi ručak! Ja polazim po za- 
povijedi pašinoj i ne vraćam se do sjutra podne. — 

Rasema nije slutila nikakva zla, jer nije nikada 
ništa pripovijedala Salkanu o Munibu, niti je on znao, 
da mu je Munib suparnik. 

Rasema se veoma radovaše, što se Salkan uklonio. 

Čim se Salkan mače iz kuće, Rasema obuče dje- 
vojačke haljine — one iste, koje nosaše u Kozarcu, o 
bijeli vrat stavi niz bisera i dvije struke dukata — dragi 
amanet mile majke, zatim se zaferedži, vrata zaključa 
i ode. 

Večer bijaše tamna i hladna. Sitna kišica stane škro- 
piti. Po tamnoj noći primakne se Rasema do vodenice, 
gdje je čekaše Muho. 

— Spremih se, — progovori Rasema. 
Da li je Salkan dolazio.^ — 

— Dolazio i otišao. Reče mi, da imade službu i da 
se ne vraća sjutra do podne. — 

— Nikada bolje! — 

Po krševitom putu krenuše nad »Starim Gradom« 
put Mokroga. Putem ne sretahu nikoga. Katkada čuše 
topot konja, a to bijahu kiridžije, koji se uklanjahu s puu. 

Već je moglo biti pola noći, dok se oni proturaše 
vrletnom cestom i padoše u zelenu dolinu, na kojoj sta- 
jaše u kraj puta han, u kom je plamsala slaba luč, koja 
se vidjela iz daleka samo kano iskrica. Rasema zamače 
u stranu, a Muho će u han. 

U hanu ne bijaše nikoga mimo handžije i trojice 

kiridžija bez konja. Muho srkne jednu dvije kafe, pa 
upita handžiju: 

— Ima li davno, kako prodjoše ovuda Omer-pašini 
sužnji? — 

— Ne bih lag6, da reknem, da su već u Mokrom. — 

— Ej, do zore oni će već prevaliti planinu Ro- 
maniju. — 

— Neki hoće, a neki ne će. Mnogo njih opješalo, 
oni će ostati do prekosjutra, dok nadju zaptije konji. 
Otimaju konje kiridžijama na putu. Eto i ovima oteše. 
A oni, koji se još mogu pješe micati, oni će sjutra dalje. 

Muho plati kafu i ode. Ne bijaše im do počeka. 
Rasemi drhtaše srce od radosti i žive želje, što će skoro 
vidjeti svoga Muniba. Brzim koracima hitiše. Najednom 
začuju topot konja. Uklone se u crnogoricu kraj puta, 
a netko projuri trkimice cestom. Muho šapne Rasemi: 

— Kleo bih se, Rasemo, to će biti glasnik, koji nosi 
knjigu pašinu! — 

— Dao Bog ! — odgovori Rasema i stane još hitrije 
koracati. 

Već se počelo od istoka bijeliti, nebo se stane ve- 
driti, a oni ugledaše gola ledja visoke Romanije, već 
im bijaše na dohvatu Mokro i prvi han. U Mokrom 
bijahu tri hana, a sva tri zapremiše zarobljenici. U 
prvom hanu bijahu oni, koji će za koji sat nastaviti put, 
a u drugim dvjema oni, koji će sjutra poći. Med ju rob- 
ljem u prvom hanu bijaše i Munib. U tom je hanu no- 
ćivao bimbaša. 

Bimbaša već ustao i primio pašinog listonošu. Već 
je zapovjedio, da mu dovedu Muniba. 

Pred hanom stajahu već spremni zarobljenici, po 
dvadeset njih jedan za drugoga svezanih, a oko njih sta- 

jahu oboružani Araauti-zaptije, Munibu odriješe ruke i 
odvedu ga pred bimbašu u odaju. Do vrata stajaše pašin 
glasonoša Salkan Terzić, koga odredilo sinoć, da nosi 
pašinu knjigu. Bimbaša prouči još jednom knjigu i pro- 
govori : 

— Munib-aga! Serasker, čestiti Omer-paša poznaje 
tebe kano najvećeg buntovnika u bosanskoj Krajini ; zato 
si zavrijedio, da pogineš onako, kano i ostali kozari, s 
kojima si jatačio. Ali znaj, aga, da je velika carska mi- 
lost. Suze tvoje vjerenice Raseme, kćeri Mehmed-^gine 
iz Kozarca, ganuše pašu — i paša te pušta na slobodu, 

Salkanu se kod vrata mozak okrenu, okosit pogled 
baci na Muniba, a u srcu mu plane osveta. 

Munib-aga se zahvali na velikoj milosti, pokloni se 
i veseo izadje napolje. 

Pred vratima hana stajaše Muho i Rasema. Kako 
opazi Rasema Muniba, zaboravi se; razferedži se, baci 
bošču s glave i pohiti na susret Munibu. 

— Munibe, sunce moje! — 
A Salkan, kako opazi Rasemu, klisi, poleti napolje 

— i vidje eno, gdje mu pala ljuba u zagrljaj agin, trgne 
kuburu iza pasa — opali i shvati Muniba u lijevo pleće, 
pa vikne: — Kopilane kozarački, to je moja ljuba! — 

Munib-aga padne, a Salkan se maši druge kubure. 
Tek Rasema vrisnu, uočiv Salkana — a on joj saspe 
zrno u prsi. Kano jelika se slomi i mrtva pruži kraj 
umirućeg svoga vjerenika. 

Zamutilo se pred hanom. Zaptije uhvate Salkana, 
razoružaju ga i odvedu pred bimbašu. 

Muho podje namah za njima, suznim očima stiipi 
pred bimbašu i prokaže, ko je i otklen je — i sve po- 
tanko ispripovjedi. Bimbaša saslušav Muhu, okrene se 
prama Salkanu, pak mu reče: 

Digitized by VjOOQ IC 



123 



— Taman mi je žao Munib-age i Raseme, Ti si u 
zao časak danas uranio : zamijenit ćeš nesretnoga Muniba ! 

Salkana opremiše sa ostalim robljem u Carigrad — 
i tamo ga osudilo na galije, »gdje je dovršio život svoj. 



Na brdeljku nedaleko od hana sahrani Muho gospo- 
dara svoga"'?! nesretnu Rasemu, pa se vrati u krvavu 
Krajinu, gdjeno je iza stopa pašinih stala nicati bijeda i 
nevolja ljuta. 

Muratov vir. 

»Mami g^ftiK&tov vir.« 

Nar. posl. 

nWo donjim krajevima Bosne, a ponajviše u bosanskom 
^^^ Posavlju često se čuje rečenica: »mami ga Mura- 
tov vir«. 

Poznavao sam u g&vu Murata. Za njega govorahu, 
da je imao nekad negdje agaluk, njiva, livadi i nekih 
trideset kmetd. Ne marim znati, da li je istina. Moguće, 
da je i njegov agaluk progutnuo vir. Nitko za nikadar 
ne htjede da mu — ma u šali bilo — rekne »Murat- 
aga«, jer bijaše Murat delija i nije poznavao šale. 

Murat bijaše davno prije zapreme kiridžija. Imao 
je dva konja, dvije samarice, na kojima je dan i noć 
prenosio trgovačke tovare iz Brčkog u Dćnju Tuzlu, a iz 
Tuzle suhu šljivu u Brčko. 

Bijedan i jadan jest kiridžijski život, gorak krušac, 
da ni Beduini po arapskim pustarama teže ne žive. Ki- 
ridžiju stiže kiša, pljusak, mećava i studen, on pu- 
tuje danom i noću. Ako gdje zanoći, konji mu uvijek 
na polju; sretan je, ako stigne gdje ukraj puta kakav 
han, da se malo ogrije. 

Daleko je Tuzla od Save. A u ono doba bijaše jedin 
han na vrhu planine Majevice. 

Koliko snose kiridžije zla, a to još više njihovi konji, 

sa kojih ne skidaju nikada samara^ dok ih noge mogu 
držati. A ko živ nije vidio još samara: ono malo stelje 
prešivene, na njoj drvenica, sprijeda glavina, a ostraga 
krstina i ovo dvoje drže Stiče ; to su kiridžijska kola i 
saone, koje kljuse nosi na ledjima, a šapnu ih kolanom 
ispod trbuha. Još imade u kiridžije poluga poput kolca, 
kojom tovai^i podupire tovar, a kad natovari, zatakne 
ga na konJMRId konopac, a sebi zatakne za vrat dug 
čibuk i tako putuje. Ima li više konja, tada prvomu kano 
ovnu prehodniku visi o vratu bronza, to jest zvonce. 

Murat bijaše donekle valjan i uredan, no poslije ne 
htjede noću putovati, ne htjede da na polju noćiva, već 
u hanu i mejhani. Tamo nra smrklo i osvanulo. 

— Kiridžija, kamo ti kirija^ 

— U handžije i mejhandžije. 

Marat proda jedno konjće, da dugove plati, a drugo 
mu se proteglo po ledini, da po njemu crne ptice gracu. 

Ode Murat na Savu, da ladje vuče. Izradi si jar- 
menicu, pa čekaše posla u Rajevuselu. Devet godina 
vuko je ladje niza Savu i prema toku. A nije ni to šala 
vući prsima, koja tišti tvrda jarmenica na dugom ko- 
nopu privezana za ladju. Zasukanih nogajica do bedara 
valja preskakivati jendeke, gaziti blata i obilaziti vrbike 
i rakitu, a po crnom čelu i grudima znoj teče. 

I taj mu zanat dodija. 

Ode i najmi se u nekog kmečije, da će prodavati 
hljebac po varoši. Ne bijaše Muratu teška široka daska 
i hljeb, aU on nije navikć vikati: »vruće, jako iz peći!« 

Pak mu i taj posao dodija. 

Murat skuca nekoliko groša i stane trgovati. Otišo 
je na selo, tamo nakupovo jaja, pilića i kokoši, pak je 
nosao i prodavao po gradu i na ladjama. Ali dobitka ili 

po njegovu cara bijaše malo i ne svaki dan, a potrebe 
uvijek jednake. Osta najposlije puste kese i bez peradi. 

Jadan Murat, Sta će sada? 

Ne bijaše druge, već ode u amale, da nosi tovare. 
Uze staru vreću, u nju slame nameće, prešije, pa si na- 
čini samar ramenjak. 

Težak je krušac i amalov. Ko je slabih ledja, malo 
će zaraditi; jerbo se tudijer ne pita, koliko* hoćeš, već 
koliko možeš. Murata je Bog upravo stvorio, da bude 
amalom. 

Murat bijaše gorostas. Viši od hvata, a širi od dva 
lakta, debljih mišica, nego djevojka u pasu, a šak4 med- 
vjedjih, ta ne znam, bi U se ko našo, da se s njim šaka. 
Nosio je jemenije od krute kože, a šalvaretine sašivene 
od starih vreća, a oko pasa širok ćemer od kože. Odjeven 
samo tananom košuljom širokih rukava, koje običavaše 
nabrati do ramenicd, razgaljenih grudi, koje bijahu nalik 
ceru, koga se mašina uhvatila, a na grudima osta mu 
utisnuta pruga od jarmenice, dok je ladje vukao. 

Bijaše širokih lica, duge guste brade, krupnih br- 
kova, čela visoka, obrijane glave, koju pokrivaše mastan 
fes bez kite. Krupna glasa, okosita pogleda, volje odlučne, 
a inače kavgadžija; zato ne htjede nitko da mu zavr- 
ziva i u njega zadirkiva. Govorahu: 

»u piću je te§ka pijanica, 
A u kavzi ljuta kavgadžija. < 

Pio je svako žestoko piće, a inače držao se strogo 
turskog zakona: ramazan postio, avdes uzimao i klanjo. 

Kako je samar uprtio, mnogo je zaradjivao, ali opet 
ne mogaše kuće steći. Nadošla jesen, a ladje prestaše 
ploviti, onda i amalima zadje sunce za goru. 

To su sve zanati, koje bosanska fukara radi. Valjalo 
mu se opet kakva posla primiti. 

Ode na skelu, da bude prevozilac. 
Taj mu posao veoma omili, a ne bijaše njemu težak. 
Kano kosac kosom travu, tako njegove junačke mišice 
teškim veslom presijecahu najveće valove na Savi. 

Sjećam se živo. Jednoć se vozismo sa slavonske obale 
na brijeg bosanski. Sava bijaše mutna kano kaljuža, a na- 
bujala ravno s brijegom, potisnu ju Dunav. Golemi valovi 
vjetrom tjerani silno krkoriše. Trebalo je snažnih mišica, 
da presijecaju burne valove. 

Ladja bijaše puna puncata ženi i muževa i nekih 
dvanaest vreća krumpira u njoj. Murat sleže ramenima, 
ne da se boji, da će šuštati; već se činilo njemu, da je 
ladja pretovarena, a ne htjede ni riječi da reče. 

Otisnu ladju, a kad presjekosmo maticu i uhvatismo 
se sredine, udariše u ladju valovi, poče nas voda pljus- 
kom prati i ladju zaljevati. Stade vriska žena, a mi se 
u čas dogovorismo, da spasemo žene, to ćemo mi muš- 
karci poskakati u vodu i s božjom pomoći isplivati. Murat 
sve dotlen Šutijaše kano nijem, ali sada, kad vidje, šta 
mi naumismo, izdere se na nas: 

— Ludovi ! Zar vam je volja poginuti — ko bi živ 
isplivao iz tih valova? — 

A mi uprijesmo oči u Murata. Stade vriska i po- 
magaj ženi, vide, da im je umrijeti, a nadošo je taman 
čas odlučan. Murat zažagrivši očima k6 tigar, povuče 
veslo, klisi i stane bacati vreće u vodu. Dok posljednja 
Ijusnu, za čitav lakat poskoči ladja nad vodu. 

Zanijela nas dobrahno voda; ali ipak bijasmo za ne- 
koliko minuta pod desnim brijegom. 

Ne bijaše Muratu krivo, platismo dvostruko prijevoz. 
Ko bi rekao, da u onim rutavim grudima okosita 
i nemila pogleda gorostasa kuca plemenito srce, puno 
ljubavi k bližnjemu! 

Od toga dana postao je Murat vrlo štovan. 

U dva tri reda bijahu prigodom veselja trke čam- 
cima na Savi. A Murat svaki put prestiže sam samcat 
veslajući i onaj čamac, na kom bijahu četiri veslača. 
Svaki put dobi čohu. 

Dade si sašiti gunjac i dimlije od čohe, da se vidi, 
ko je junak i valjan veslač na Savi. 



Bijaše krasan ljetni dan. Neki bogatun imao je ve- 
liko veselje na domu svomu i dade sagraditi lijep čamac 
i stavi ga na košiju, ko će prvi na metu doploviti, onaj 
da dobije čamac. 

Murat se poveseli, ako mu zapanc čamac, da će na- 
pustiti skelu i početi ribariti. Ta i to je fukarski posao ! 

Čamac stajaše po dnu desne obale više Brezovoga 
polja, nakićen zelenilom. A od Blažuje, zelene ledine na 
desnoj obali, gdje Bošnjaci drže sajmove, imadijahu da 
se otisnu čamci, koji hoće da se natječu. 

Površina Save bijaše mirna, tiha, kano uljem zali- 
vena, gdjegdje samo plisnu koja riba i zapjeni, potis- 
nuvši male kolutiće. 

Šest čamaca i jedan ribarski čun stajahu u pripravi, 
da se potisnu po onoj milovidnoj glačini srebropjene Save. 

U svakom čamcu bijahu po četiri veslača, a u čunu 
sam Murat. 

Na jednom pljusnu vesla, zaplove čamci i čun. 

Što bi tri puta pljesnuo rukama, a Murat već bijaše 
pred čamcima. Svi u jedan mah kliknuše sa obale : »Mu- 
ratov će biti čamac!« 

Sijeku vesla — pljusak pljušti, čamci brzi, ali čun 
još brži: daleko se poodmače, već se vidja malen kano 
koritašce. 



vGoogk 



129 

Al na jednom stane čun tonuti. A ovi sa čamceva 
viču jedni drugima: 

— Brzajte, momci ! Tone .... tone, brže, momci ! 
Hej Murate! — 

Pljusak pljusnu, kano da se riba izbacila nad povr- 
šinu ; a ono je Murat skočio u vodu, da ispliva na obalu. 

Dok oni stigoše onamo, već se poumiriše talasi i 
iščeznuše veliki koluti, samo se vijao kano vrtoglav gladan 
vir, u kom nestade za uvijek Murata. 

Veslači uhvatiše u dobar čas čun, još ne bijaše sav 
utonuo. 

Kad ga privedoše k brijegu, izvuku ga napolje i 
stanu ga posmatrati sa svih strana. 

Postrance sa obiju strana nadjoše po jednu bušotinu, 
sasvim nove vrsti, kuda je voda prodirala. 

Jedan od veslača mahne glavom i reče : — Prokleta 
zloba i žuta zavisti, ne bilo vam nikada traga! — 

Jedna rdja vrlo se pokunji i mrkim pogledom mo- 
trijaše čun — kano da gleda nevinu žrtvu pakosnoga 
srca svoga. 

